ലോകകപ്പ് ഫുട്ബോള് യോഗ്യത: ജർമനിക്ക് ഞെട്ടിക്കുന്ന തോല്‍വി\nലോകകപ്പ് യോഗ്യത: ജർമനിക്ക് ഞെട്ടിക്കുന്ന തോല്‍വി\nലോകകപ്പ് ഫുട്ബോള് യോഗ്യതാ റൗണ്ടില് ജർമനിക്ക് ഞെട്ടിക്കുന്ന തോല്‍വി. ദുർബലരായ വടക്കന് മാസിഡോണിയയാണ് ഒന്നിനെതിരെ രണ്ട് ഗോളുകള്‍ക്ക് ജർമനിയെ അട്ടിമറിച്ചത്.\n01 Apr, 2021 at 02:21 AM\nലോകകപ്പ് ഫുട്ബോള് യോഗ്യതാ റൗണ്ടില് ജർമനിക്ക് ഞെട്ടിക്കുന്ന തോല്‍വി. ദുർബലരായ വടക്കന് മാസിഡോണിയയാണ് ഒന്നിനെതിരെ രണ്ട് ഗോളുകള്‍ക്ക് ജർമനിയെ അട്ടിമറിച്ചത്. ഗോറന് പാന്ദേവ്, എല്‍ജിഫ് എല്‍മാസ് എന്നിവരാണ് മാസിഡോണിക്കായി ഗോളുകള് നേടിയത്. 63ാം മിനുറ്റില് പെനല്‍റ്റിയിലൂടെ ഇല്‍കായ് ഗുന്‍ഡോഗനാണ് ജര്‍മ്മനിക്കായി ഗോള് നേടിയത്. 85ാം മിനുറ്റില് എലിജിഫ് എല്‍മാസ് നേടിയ ഗോളാണ് മാസിഡോണിയക്ക് സ്വപ്ന ജയം സമ്മാനിച്ചത്.\n70 ശതമാനം പന്ത് കൈവശം വെച്ച് ജര്‍മ്മനിയാണ് ആദ്യ പകുതിയില് മികവ് കാണിച്ചത്. ഗോളിലേക്ക് വഴി തുറന്ന ചില നിമിഷങ്ങള് ജര്‍മ്മനി സൃഷ്ടിച്ചെങ്കിലും പന്ത് വലക്കുള്ളിലെത്തിയില്ല. എന്നാല് 37കാരന് ഗോറന് പാന്ദേവിലൂടെ(45ാം മിനുറ്റില്) മാസഡോണ ആദ്യ ഗോള് നേടി. ഗോള്‍മുഖത്ത് ജര്‍മ്മന് പ്രതിരോധ താരങ്ങളുടെ കണ്ണില്‍പെടാത നില്‍ക്കുകയായിരുന്ന പാന്ദേവിന് പന്ത് വലക്കുള്ളിലേക്ക് തട്ടിയിടേണ്ട ചുമതല മാത്രമെയുണ്ടായിരുന്നുള്ളൂ. എന്നാല് മാസിഡോണിയന് താരങ്ങളുടെ ആഘോഷങ്ങള്‍ക്ക് അല്‍പായുസെയുണ്ടായിരുന്നുള്ളൂ. 63ാം മിനുറ്റില് ലഭിച്ച പെനല്‍റ്റി കിക്ക് ലക്ഷ്യത്തിലെത്തിച്ച് ഇല്‍കായ് ഗുന്‍ഡോഗന് ജര്‍മ്മനിയെ ഒപ്പമെത്തിച്ചു.\n85ാം മിനുറ്റില് നാപ്പോളിതാരം എല്‍ജിഫ് എല്‍മാസാണ് മാസഡോണിയക്കായി എക്കാലത്തും ഓര്‍മിക്കാന്‍പാകത്തിലുള്ള വിജയഗോള് നേടിയത്. 2001ന് ശേഷം സ്വന്തം നാട്ടില്, ലോകകപ്പ് യോഗ്യതാ മത്സരത്തില് ജര്‍മ്മനി ആദ്യമായിട്ടാണ് തോല്‍ക്കുന്നത്. 2001ല് ഇംഗ്ലണ്ടാണ് ജര്‍മ്മനിയെ അവസാനമായി തോല്‍പിച്ചത്. ഒന്നിനെതിരെ അഞ്ച് ഗോളുകള്‍ക്കായിരുന്നു അന്ന് ഇംഗ്ലണ്ടിന്റെ വിജയം. അതേസമയം ലോകചാമ്പ്യന്മാരായ ഫ്രാന്‍സ് എതിരില്ലാത്ത ഒരു ഗോളിന് ബോസ്നിയയെ തോല്‍പ്പിച്ചു. ഇറ്റലി, ഇംഗ്ലണ്ട്, സ്പെയിന് ടീമുകളും ജയം സ്വന്തമാക്കി.\ngermany footballNorth Macedonia


11 Feb, 2019 at 09:06 PM\nബിനാമി കച്ചവടക്കാർക്കെതിരായ നടപടി കർക്കശമാക്കാൻ ഒമാൻ വ്യവസായ-വാണിജ്യ വകുപ്പ് ഒരുങ്ങുന്നു. ഇതിന്റെ ഭാഗമായി പ്രത്യേക നിയമനിർമാണമടക്കം പരിഗണനയിലാണ്. ഒമാനി പൗരന്റെ പേരും ലൈസൻസും ഉപയോഗിച്ച് വിദേശികൾ നടത്തുന്ന കച്ചവട സ്ഥാപനങ്ങളാണ് നിയമത്തിന്റെ പരിധിയിൽ വരുന്നത്.\nലൈസൻസ് ഉടമ സ്വദേശിയായതിനാൽ സർക്കാരിന്റെ ചെറുകിട-ഇടത്തരം സ്ഥാപനങ്ങൾക്ക് ലഭിക്കുന്ന ആനുകൂല്ല്യങ്ങളെല്ലാം ഇവക്കും ലഭിക്കുമെന്നതാണ് ഇത് ആകർഷകമാകാൻ കാരണം. സ്വദേശികൾ തങ്ങളുടെ വാണിജ്യ രജിസ്ട്രേഷനും ലൈസൻസും ഒരു തുക നിശ്ചയിച്ച് വിദേശി തൊഴിലാളിക്ക് ഉപയോഗിക്കാൻ അനുമതി നൽകുകയാണ് ചെയ്യുന്നതെന്ന് മന്ത്രാലയം വക്താവ് പറഞ്ഞു.\nവിദേശ നിക്ഷേപകൻ മറ്റൊരു വിദേശ തൊഴിലാളിയെ തന്റെ പേരിൽ പ്രവർത്തിക്കാൻ അനുമതി നൽകുന്നതും ബിനാമി കച്ചവടത്തിന്റെ പരിധിയിൽ ഉൾപ്പെടും. ബിനാമി കച്ചവടം നടത്തുന്ന വിദേശികൾ തങ്ങളുടെ സ്വന്തം രാജ്യക്കാരെയാകും ജോലിക്കായി വെക്കുക. ഇത് സ്വദേശികളുടെ തൊഴിലവസരങ്ങൾ കുറയാൻ കാരണമാകും. ഇത് സ്വദേശിവത്കരണ നയങ്ങളെ പ്രതികൂലമായി ബാധിക്കും.\nരാജ്യത്തിെൻറ വളർച്ചയെയും വളർച്ചാ സൂചികകളെയും ബാധിക്കുന്നതിന് ഒപ്പം സ്വദേശികൾക്ക്, പ്രത്യേകിച്ച് ചെറുകിട-ഇടത്തരം വ്യവസായ സ്ഥാപനങ്ങൾക്ക് നീതിയുക്തമല്ലാത്ത മത്സരാന്തരീക്ഷം സൃഷ്ടിക്കുന്നതും മുൻ നിർത്തിയാണ് പുതിയ നിയമ നിർമാണം ആലോചിക്കുന്നതെന്ന് വ്യവസായ വാണിജ്യ മന്ത്രാലയം അറിയിച്ചു.\nOmanBinami BusinessLaw making\nവിദേശികളോട് ഏറ്റവുമധികം സൗഹൃദാന്തരീക്ഷം പുലർത്തുന്ന രാഷ്ട്രം ഒമാന് എന്ന് സര്‍വേ


വിഷു പ്രമാണിച്ച് വാഴയില കയറ്റുമതി ഏറുന്നു\nFri Apr 19 2019 02:13:06 GMT+0530 (IST)\nകോഴിക്കോട്: മലയാൡക്കു മാത്രം സുപരിചിതമായ വാഴയിലയിലെ ഊണ് വിമാനം കയറുന്നു. കാരണം, മലയാളികളുള്ളിടത്തെല്ലാം വാഴയിലയിലെ ഊണ് സുപ്രധാനമായിരിക്കുന്നു. തമിഴ്‌നാട്ടിലെ കമ്പം വില്ലേജില് നിന്നാണ് പ്രതിദിനം ഒരു ടണ് എന്ന കണക്കില് വാഴയില കയറ്റുമതി ചെയ്യുന്നത്. സുക്കങ്കല് പാട്ടി ഗ്രാമത്തിലെ വി സുധാകരന് എന്ന വ്യവസായിയാണ് വാഴയില കയറ്റുമതിയില് ഇപ്പോള് മുഖ്യസ്ഥാനത്ത്.\nരണ്ടു രൂപ നിരക്കിലാണ് ഒരു ഇല ശേഖരിക്കുന്നത്. കറുത്ത പാടുകളോ മഞ്ഞനിറമോ ഇല്ലാത്ത കടുംപച്ച വാഴയിലകളാണ് ഇതര ദേശത്തുള്ളവര്‍ക്ക് പ്രിയം. നെടുമ്പാശ്ശേരി വിമാനത്താവളം വഴിയാണ് ഇപ്പോള് വാഴയില കയറ്റുമതി പ്രധാനമായും നടക്കുന്നത്. 24 മണിക്കൂറിനുള്ളില് ദുബയ് മാര്‍ക്കറ്റില് ഇല എത്തുമെന്നതാണ് നെടുമ്പാശ്ശേരിയില് നിന്നുള്ള കയറ്റുമതിയുടെ ഗുണങ്ങളിലൊന്ന്.\nക്രിസ്മസ് സീസണിലും വാഴയിലയ്ക്ക് നിരവധി ആവശ്യക്കാരാണ്. ഗൂഡല്ലൂര് താലൂക്കിലെ പെരിയകുളം ബ്ലോക്കില് നിന്നാണ് വാഴയില സമൃദ്ധമായി കമ്പം പാക്കിങ് കേന്ദ്രത്തിലെത്തുക. കമ്പത്തു നിന്നാണ് ഇല എത്തിയതെങ്കില് ദുബയ് മാര്‍ക്കറ്റില് സംശയങ്ങളേതുമിെല്ലന്ന് സുക്കങ്കല്ലിലെ ഇല കയറ്റുമതിക്കാരന് സുധാകരന് തറപ്പിച്ചു പറയുന്നു. വിഷു പ്രമാണിച്ച് കണിക്കൊന്നയുടെ കയറ്റുമതിയും വന്‍തോതിലുണ്ട്.


കേന്ദ്രം അനുവദിച്ചാല് കേരളത്തെ സഹായിക്കാന് യുഎന് തയ്യാര്; ശശി തരൂര് | un is ready to give fund to kerala - Malayalam Oneindia\nകേന്ദ്രം അനുവദിച്ചാല് കേരളത്തെ സഹായിക്കാന് യുഎന് തയ്യാര്; ശശി തരൂര്\nPublished: August 26 2018, 15:55 [IST]\nതിരുവനന്തപുരം: പ്രളയക്കെടുതി അനുഭവിക്കുന്ന കേരളത്തിന് ധനസഹായം സല്‍കാന് യുഎന് തയ്യാറാണെന്ന് ശശി തരൂര്. ഇന്ത്യ സ്വീകരിക്കുമെങ്കില് കേരളത്തിനുള്ള ധനസഹായം യുഎന് പ്രഖ്യാപിക്കുമെന്നും, ഇന്ത്യ വിദേശസഹായം തേടാന് തയ്യാറാവണമെന്നും ശശിതരൂര് ആവശ്യപെട്ടു. കേരളത്തിലെ പ്രളയ ദുരന്തത്തിന്റെ വ്യാപ്തി ലോകരാജ്യങ്ങളെ അറിയിക്കുന്നതിനും സഹായം അഭ്യര്‍ഥിക്കുന്നതിനും നേരത്തെ ശശി തരൂര് എംപി ജനീവയിലെ യുഎന് ആസ്ഥാനത്തെത്തി സഹായം തേടിയിരുന്നു.\nയുഎഇ വാഗ്ദാനത്തിന്റെ കാര്യത്തില് രാഷ്ട്രീയ വിവാദത്തിനില്ല. കേരളത്തില് ഉണ്ടായ പ്രളയത്തിന്റെ കാരണം പഠിക്കാന് രാജ്യാന്തര അന്വേഷണം വേണം. ഇതിനായി അന്താരാഷ്ട്ര ഏജന്‍സികളെ ഉള്‍പെടുത്തി സ്വതന്ത്ര അന്വേഷണം നടത്തണമെന്നും അദ്ധേഹം പറഞ്ഞു. വിദേശസഹായം സ്വീകരിക്കുന്നതു കേന്ദ്രസര്‍ക്കാര് അഭിമാനപ്രശ്‌നമാക്കേണ്ടതില്ല. കേരളത്തിന് അര്‍ഹമായതു കേന്ദ്രസര്‍ക്കാര് നല്‍കുമെന്ന് മുന്‍പുള്ള അനുഭവങ്ങള്‍വെച്ച് പ്രതീക്ഷയില്ല. പുനര്‍നിര്‍മാണ പ്രവര്‍ത്തനങ്ങള്‍ക്ക് സഹായം വാങ്ങാനായി രാജ്യാന്തര സമ്മേളനം വിളിക്കണമെന്നും തരൂര് മനോരമ ന്യൂസിനോട് പറഞ്ഞു.\nകേരളം അനുവദിച്ചാല് പുനരധിവാസ പ്രവര്‍ത്തനങ്ങള്‍ക്ക് നേത്വത്വം നല്‍കാമെന്ന് ഐക്യരാഷ്ട്ര സംഘടന നേരത്തെ തന്നെ മുഖ്യമന്ത്രിയെ അറിയിച്ചിരുന്നു. അതോടൊപ്പം തന്നെ ന്യൂഡല്‍ഹിയിലെ ഇന്ത്യന് ഓഫീസ് ആവശ്യമായ സഹായം എത്തിക്കുമെന്നും ഇന്ത്യ ആവശ്യപെടുന്ന പക്ഷം എന്ത് സഹായവും നല്‍കാന് തയ്യാറാണെന്നും യുഎന് അറിയിച്ചിരുന്നു.\nkerala flood sasi tharoor un കേരളം പ്രളയം ശശി തരൂര് യുഎന്\nun is ready to give fund to kerala\nStory first published: Sunday, August 26, 2018, 15:55 [IST]


അന്തരിച്ച നേതാക്കാളെ ആദരിക്കാന് ഫോമാ കണ്‍വന്‍ഷനില് വേദികള് | USA Malayalam News Paper\nStory Dated: Sunday, June 17, 2018 03:29 hrs EDT\nഒരു ദശാബ്ദം മുന്‍പ് ഫൊക്കാനയില് നിന്നാണു ഫോമാ രൂപം കൊണ്ടത്. അവിഭക്ത ഫൊക്കാനയുടെ നേതക്കള് നമ്മുടെ മൊത്തം സമൂഹത്തെ പ്രതിന്ധീകരിച്ചവരാണ്. അവരെ ആദരിക്കേണ്ടത് കടമയായി ഫോമാ കരുതുന്നുഫോമാ പ്രസിഡന്റ് ബെന്നി വാച്ചാച്ചിറ ഹൂണ്ടിക്കാട്ടി. ഫോക്കാനയുടെ പ്രഥമ പ്രസിഡന്റ് രാജന് മാരേട്ട്, പ്രഥമ സെക്രട്ടറി ജോസ് ജോസഫ് എന്നിവരുടെ പേരില് വേദികള് ഉണ്ടാവും. ഫൊക്കാനയുടെ വിവിധ തലങ്ങളില്‍നേത്രുത്വം നല്കിയ നൈനാന് ചാണ്ടിയുടെ പേരിലും ഒരു വേദി ഉണ്ടാവും.


Tanzania : വിഷാംശമുള്ള ആമയുടെ മാംസം കഴിച്ചു, പെംബ ദ്വീപിൽ മൂന്നുവയസുകാരനുൾപ്പെടെ മരിച്ചത് ഏഴുപേർ | poisonous turtle meat consumption seven died in Zanzibar\nമാർച്ചിൽ മഡഗാസ്കറിൽ ആമയുടെ മാംസം കഴിച്ച് ഒമ്പത് കുട്ടികളടക്കം 19 പേർ മരിച്ചതായി എഎഫ്‍പി വാർത്താ ഏജൻസി റിപ്പോർട്ട് ചെയ്തിരുന്നു.\nZanzibar, First Published Nov 30, 2021, 11:22 AM IST\nടാൻസാനിയയിലെ പെംബ ദ്വീപിൽ( Tanzania's Pemba island) വിഷം കലർന്ന കടലാമ(turtle meat)യുടെ മാംസം കഴിച്ച് മൂന്ന് വയസ്സുകാരനുൾപ്പെടെ ഏഴ് പേർ മരിച്ചു. മൂന്നുപേര് ഇപ്പോഴും ആശുപത്രിയിലാണ് എന്ന് ബിബിസി എഴുതുന്നു. ടാൻസാനിയയിലെ ദ്വീപുകളിലും തീരപ്രദേശങ്ങളിലും താമസിക്കുന്നവർക്കിടയിൽ ഈ ആമയുടെ മാംസം ഒരു സാധാരണ വിഭവമാണ്. എന്നാൽ, അധികൃതർ ഇപ്പോൾ ആമകളുടെ ഉപഭോഗം പ്രദേശത്ത് നിരോധിച്ചിരിക്കുന്നു.\nഎന്തുകൊണ്ടാണ് ആമയിറച്ചിയില് വിഷം കാണുന്നത്?\nഅപൂർവ സന്ദർഭങ്ങളിൽ 'ചെലോനിടോക്സിസം'(chelonitoxism) എന്നറിയപ്പെടുന്ന ഒരുതരം ഭക്ഷ്യവിഷബാധ മൂലം കടലാമയുടെ മാംസം വിഷാംശമുള്ളതാവാം. ഇതിന്റെ കൃത്യമായ കാരണം അറിവായിട്ടില്ല. എന്നാൽ, ആമകൾ കഴിക്കുന്ന വിഷപ്പായലുമായി ഇതിന് ബന്ധമുണ്ടെന്ന് കരുതപ്പെടുന്നു, ടർട്ടിൽ ഫൗണ്ടേഷൻ ചാരിറ്റി പറയുന്നു.\nഅർദ്ധ സ്വയംഭരണാധികാരമുള്ള സാൻസിബാർ ദ്വീപുകളുടെ ഭാഗമായ പെമ്പയിലെ കുറഞ്ഞത് അഞ്ച് കുടുംബങ്ങളെങ്കിലും കഴിഞ്ഞ വ്യാഴാഴ്ച ആമയുടെ മാംസം കഴിച്ചതായി ലോക്കൽ പൊലീസ് കമാൻഡർ ജുമാ സെയ്ദ് ഹാമിസ് ബിബിസിയോട് പറഞ്ഞു. പിറ്റേദിവസം മുതലാണ് ആളുകളില് ലക്ഷണം കണ്ടു തുടങ്ങിയത്. ആദ്യം മരിക്കുന്നത് മൂന്നുവയസുകാരനാണ്. അന്നുരാത്രി രണ്ടുപേര് കൂടി മരിച്ചു. പിറ്റേന്ന് നാലുപേരും മരിച്ചു. 38 പേര് കൂടി ആശുപത്രിയില് പ്രവേശിപ്പിക്കപ്പെട്ടു. മിക്കവരും പിന്നീട് ഡിസ്‍ചാര്‍ജ്ജായി. ആശുപത്രിയിലുള്ള മൂന്നുപേരുടെ നിലയും അപകടത്തിലല്ല എന്നാണ് റിപ്പോര്‍ട്ടുകള്.\nട്വിറ്ററിൽ ഒരു സന്ദേശത്തിൽ, സാൻസിബാർ പ്രസിഡന്റ് ഹുസൈൻ മ്വിനി ദുരിതബാധിതരായ കുടുംബങ്ങൾക്ക് അനുശോചനം അറിയിച്ചു. കുട്ടികളിലും പ്രായമായവരിലും വിഷബാധ ഏറ്റവും മോശമായ തരത്തില് ബാധിക്കും. എന്നിരുന്നാലും ആരോഗ്യമുള്ള മുതിർന്നവർക്കും അത് വരാമെന്നും, ടർട്ടിൽ ഫൗണ്ടേഷൻ പറയുന്നു.\nമാർച്ചിൽ മഡഗാസ്കറിൽ ആമയുടെ മാംസം കഴിച്ച് ഒമ്പത് കുട്ടികളടക്കം 19 പേർ മരിച്ചതായി എഎഫ്‍പി വാർത്താ ഏജൻസി റിപ്പോർട്ട് ചെയ്തിരുന്നു. ഇന്തോനേഷ്യ, മൈക്രോനേഷ്യ, ഇന്ത്യയുടെ ഇന്ത്യൻ മഹാസമുദ്ര ദ്വീപുകൾ എന്നിവിടങ്ങളിലും കേസുകൾ റിപ്പോർട്ട് ചെയ്തിട്ടുണ്ട്.\nLast Updated Nov 30, 2021, 11:29 AM IST\npoisonous turtle meat


Saudi King Salman invites Qatar Emir Sheikh Tamim as sign of improving relations | ഖത്തര് അമീറിനെ ക്ഷണിച്ച് സൗദി രാജാവ്; ഗള്‍ഫ് ഐക്യം ചര്‍ച്ച ചെയ്യാന് സൗദി മന്ത്രി ദോഹയില് - Malayalam Oneindia\n1 min ago 'കോവിഡിന്റെ മൂന്നാം തരംഗത്തിൽ കുട്ടികൾ തുരുതുരാ മരിച്ച് വീഴുമെന്ന് സൂപ്രീം കോടതി പറഞ്ഞിട്ടില്ല സുഹൃത്തേ...'\n29 min ago കൊവിഡ് ചികിത്സക്കൊരുങ്ങി അഞ്ചരക്കണ്ടി മെഡിക്കൽ കോളേജ്: സജ്ജമായത് നൂറോളം ഓക്സിജൻ സൗകര്യമുള്ള ബെഡുകൾ\n34 min ago പൊലീസുകാരാണ് വോളണ്ടിയര്‍മാരെ ആവശ്യപ്പെട്ടത്; സേവാഭാരതി വിഷയത്തില് പ്രതികരിച്ച് സന്ദീപ് വാര്യര്\nPublished: April 28 2021, 20:10 [IST]\nദോഹ: ഖത്തര് അമീര് ശൈഖ് തമീം ബിന് ഹമദ് അല്‍ത്താനിയെ സൗദിയിലേക്ക് ക്ഷണിച്ച് സല്‍മാന് രാജാവ്. ഇരുരാജ്യങ്ങളും തമ്മില് ബന്ധം ശക്തമാകുന്നു എന്നതിന്റെ സൂചനയായി ഇതിനെ വിലയിരുത്തുന്നു. 2017ല് സൗദി സഖ്യരാജ്യങ്ങള് പ്രഖ്യാപിച്ച ഖത്തറിനെതിരായ ഉപരോധം കഴിഞ്ഞ ജനുവരിയില് പിന്‍വലിച്ചിരുന്നു. പിന്നീട് ഘട്ടങ്ങളായി സഹകരണം ശക്തമാക്കവെയാണ് സൗദി രാജാവിന്റെ ക്ഷണം. ഇതോടെ ഗള്‍ഫിലെ മറ്റു രാജ്യങ്ങളും ഖത്തറുമായി കൂടുതല് അടുക്കുമെന്നാണ് പ്രതീക്ഷിക്കുന്നത്.\nകഴിഞ്ഞ ജനുവരിയില് സൗദിയിലെ അല് ഉലയില് നടന്ന ഉച്ചകോടിയില് പങ്കെടുക്കാന് ഖത്തര് അമീര് പോയിരുന്നു. സമാധാന ഉടമ്പടി ഈ ഉച്ചകോടിയിലാണ് ഒപ്പുവച്ചത്. എന്നാല് അന്ന് സൗദി രാജാവുമായി കാണാന് ഖത്തര് അമീറിന് സാധിച്ചിരുന്നില്ല. സൗദി കിരീടവകാശി മുഹമ്മദ് ബിന് സല്‍മാന് ആണ് അന്ന് ഖത്തര് അമീറിനെ സ്വീകരിച്ചത്.\nഇപ്പോള് സൗദിയില് നിന്ന് ക്ഷണക്കത്ത് വന്നിരിക്കുകയാണ്. ഇക്കാര്യം അമീറിന്റെ ഓഫീസ് സ്ഥിരീകരിച്ചു. എന്നാല് ഖത്തര് അമീര് സൗദിയിലേക്ക് പോകുന്നത് സംബന്ധിച്ച വിവരങ്ങള് വന്നിട്ടില്ല. സൗദി വിദേശകാര്യ മന്ത്രി ഫൈസല് ബിന് ഫര്‍ഹാന് രാജകുമാരന് ഖത്തറില് വന്നിരുന്നു. അദ്ദേഹമാണ് സൗദി രാജാവിന്റെ ക്ഷണക്കത്ത് അമീറിന് കൈമാറിയത്. ഗള്‍ഫ് ഐക്യം ചര്‍ച്ച ചെയ്യാനാണ് സൗദി വിദേശകാര്യമന്ത്രി ഖത്തറില് വന്നത്. ഇരുരാജ്യങ്ങളും തമ്മിലുള്ള കരാതിര്‍ത്തി അടുത്തിടെ തുറന്നിരുന്നു. വിമാന യാത്രയും ആരംഭിച്ചിട്ടുണ്ട്.\nSaudi King Salman invites Qatar Emir Sheikh Tamim as sign of improving relations


Let us go to these Heavenly places in India - Malayalam Nativeplanet\n»സ്വര്‍ഗ്ഗത്തേക്കാള് സുന്ദരമായ സ്ഥലങ്ങള്\nUpdated: Tuesday, January 23, 2018, 15:23 [IST]\n6 hrs ago പാൽക്കാരൻ ചിക്കൻ മുതൽ വീരപ്പൻ ചിക്കൻ വരെ.. വായിൽ കപ്പലോടിക്കുന്ന രുചികളുമായി കോട്ടയം ഫുഡ് ഫെസ്റ്റ്\nസ്വര്‍ഗ്ഗത്തേക്കാള് സുന്ദരമായ കുറേ സ്ഥലങ്ങള്... ആശ്ചര്യങ്ങളും അത്ഭുതങ്ങളും ആവോളം ഒളിപ്പിച്ചിരിക്കുന്ന നമ്മുടെ രാജ്യത്ത് ഇത്രയും മനോഹരങ്ങളായ സ്ഥലങ്ങള് ഉണ്ട് എന്നു വിശ്വാസം വരുന്നില്ലേ... കാടുകളും മലകളും അരുവികളും നിറഞ്ഞ ഇവിടെ സ്വര്‍ഗ്ഗത്തോളം സൗന്ദര്യം കാത്തു സൂക്ഷിക്കുന്ന കുറച്ച് സ്ഥലങ്ങള് പരിചയപ്പെടാം...\nസാഹസികത ആഗ്രഹിക്കുന്ന ഏതൊരു സഞ്ചാരിയും ഒരിക്കലെങ്കിലും പോകുവാന് ആഗ്രഹിക്കുന്ന സ്ഥലമാണ് ആന്‍ഡമാന്. പ്രകൃതിയുടെ വിസ്മയങ്ങള് ഇത്ര മനോഹരമായി ഒളിപ്പിച്ചു വച്ചിരിക്കുന്ന മറ്റു സ്ഥലങ്ങള് നമ്മുടെ രാജ്യത്ത് ഇല്ല എന്നു തന്നെ പറയാം.\nhttps://malayalam.nativeplanet.com/travel-guide/a-complete-guide-to-andaman-and-nicobar-islands-002297.htmlആന്‍ഡമാന് നിക്കോബാര് ദ്വീപസമൂഹം സന്ദര്‍ശിക്കാന് പറ്റിയ സമയം ഒക്ടോബര് മുതല് മേയ് വരെയുള്ള സമയമാണ്.\nവാലി ഓഫ് ഫ്‌ളവേഴ്‌സ്-ഉത്തരാഖണ്ഡ്\nഒരിക്കലും സൗന്ദര്യത്തിനും ഭംഗിക്കും ഉടവ് തട്ടാത്ത സ്ഥലം. ഉത്തരാഖണ്ഡിലെ പൂക്കളുടെ താഴ്വരയെക്കുറിച്ച പറയാന് ഇതിലും നല്ലൊരു വിശേഷണം യോജിക്കില്ല. നോക്കെത്താ ദൂരത്തോളം പരന്നു കിടക്കുന്ന പൂക്കളുടെ സൗന്ദര്യം ആരെയും ആകര്‍ഷിക്കും എന്നതില് സംശയമില്ല\nപൂക്കളുടെ താഴ്‌വര സന്ദര്‍ശിക്കാന് പറ്റിയ സമയം മേയ് മുതല് സെപ്റ്റംബര് വരെയുള്ള സമയമാണ്.\nദൈവത്തിന്റെ സ്വന്തം നാട്ടിലെ, കിഴക്കിന്റെ വേനീസ് എന്നറിയപ്പെടുന്ന ആലപ്പുഴ സ്വര്‍ഗ്ഗത്തോളം ഭംഗിയുള്ള ഒരിടമാണ്. അവധി ദിനങ്ങള് ചെലവഴിക്കാന് വിദേശത്തു നിന്നുപോലും ആളുകള് എത്തുന്ന ഇവിടം കായലിലെ കെട്ടുവഞ്ചി യാത്രയ്ക്കും സ്വാദിഷ്ഠമായ ഭക്ഷണത്തിനും കണ്ണുകളെ അതിശയിപ്പിക്കുന്ന കാഴ്ചകള്‍ക്കുമാണ് പേരുകേട്ടിരിക്കുന്നത്.\nPC: abhisheka kumar\nവര്‍ഷത്തില് എപ്പോള് വേണമെങ്കിലും സന്ദര്‍ശിക്കാന് പറ്റിയ സ്ഥലമാണ് ആലപ്പുഴ.\nPC: Christian Haugen\nമൂണ്‍ലാന്‍ഡ് എന്നറിയപ്പെടുന്ന നുബ്ര വാലി അത്ഭുതങ്ങളും അതിശയങ്ങളും ഒളിപ്പിച്ചുവച്ചിരിക്കുന്ന ഒരു കൊച്ചു സ്വര്‍ഗ്ഗമാണ്. അപൂര്‍വ്വ ഇനത്തില്‍പെട്ട സസ്യങ്ങളും പക്ഷികളും മറ്റു ജീവജാലങ്ങളും അധിവസിക്കുന്ന ഇവിടം കാടുകള്‍ക്കും മഞ്ഞുവീഴ്ചയ്ക്കും ഏറെ പ്രശസ്തമാണ്.\nനുബ്ര വാലി സന്ദര്‍ശിക്കാന് പറ്റിയ സമയം ഏപ്രില് മുതല് ജൂലൈ വരെയുള്ള സമയമാണ്.\nസുകോ വാലി, നാഗാലാന്‍ഡ്\nസമുദ്രനിരപ്പില് നിന്നും 2452 മീറ്റര് ഉയരത്തില് സ്ഥിതി ചെയ്യുന്ന സുകോ വാലി അപൂര്‍വ്വമായി കാണപ്പെടുന്ന പൂക്കള്‍ക്ക് പ്രസിദ്ധമാണ്. പച്ചപ്പരവതാനി വിരിച്ചതുപോലെ അതിമനോഹരമായ ഇവിടം ഒരു മുത്തശ്ശിക്കഥ പോലെ സുന്ദരമായ സ്ഥലമാണ്. പ്രകൃതി ഭംഗിയും സാഹസികതയും ഒക്കെ തേടുന്ന ഒരാളാണ് നിങ്ങള് എങ്കില് പറ്റിയ സ്ഥലമാണിതെന്ന് സംശയമില്ല.\nജൂണ് മുതല് സെപ്റ്റംബര് വരെയുള്ള സമയമാണ് ഇവിടം സന്ദര്‍ശിക്കാന് പറ്റിയ സമയം.\nRead more about: kerala alappuzha andaman beaches travel north east യാത്ര സഞ്ചാരം സഞ്ചാരി വിനോദ യാത്ര മധുവിധു ഹണിമൂൺ വിനോദ സഞ്ചാരം ട്രെക്കിംഗ് trekking


ഗൗരി ലങ്കേഷ് അനുകൂല പ്രസ്‌താവന: റഹ്‌മാനോട് പാകിസ്ഥാനിലേക്ക് പെയ്‌ക്കൊള്ളാന് സംഘപരിവാറും ബിജെപിയും | Webdunia Malayalam\n‘മനുഷ്യരെ ഇല്ലാതാക്കാം, പക്ഷേ അവരുടെ വാക്കുകള് നിലനില്‍ക്കുക തന്നെ ചെയ്യുമെന്ന് നമുക്ക് കൊലയാളികളോട് പറയേണ്ടതുണ്ട്’; വൈറലാകുന്ന പോസ്റ്റ്\nസിപിഐഎമ്മുമായി കൈകോർക്കാനൊരുങ്ങി 'ഉലകനായകന്' !\nഗൗരി ലങ്കേഷിന്റെ കൊലപാതകം: ശക്തമായ പ്രതികരണവുമായി എആര് റഹ്‌മാന് രംഗത്ത്\nഗൌരിക്ക് നീതിവേണമെന്ന് വാദിക്കുന്നവര് കേരളത്തില് ആര്‍എസ്എസ്സുകാര് കൊല്ലപ്പെട്ടപ്പോള് എവിടെയായിരുന്നു? - രവിശങ്കര് പ്രസാദ്\nവർഗീയ വാദികളുടെ തോക്കിനിരയായ മുതിര്‍ന്ന മാധ്യമ പ്രവര്‍ത്തക ഗൗരി ലങ്കേഷിന്റെ കൊലപാതകത്തില് പ്രതിഷേധ സ്വരമുയര്‍ത്തിയ ഓസ്കാർ ജേതാവും സംഗീത സംവിധായകനുമായ എആർ റഹ്‌മാനെതിരെ ബിജെപി അനുകൂല സംഘടനകള്.\nസമൂഹമാധ്യമങ്ങളിലൂടെയാണ് റഹ്‌മാനെതിരെ സംഘപരിവാറും ബിജെപിയും ആക്ഷേപം നടത്തുന്നത്. ഗൗരി ലങ്കേഷിന്റെ കൊലപാതകം പോലെയുള്ള സംഭവങ്ങള് ആവര്‍ത്തിച്ചാല് ‘ഇത് എന്റെ ഇന്ത്യയല്ല’ എന്ന അദ്ദേഹത്തിന്റെ പ്രതികരണമാണ് പ്രതിഷേധക്കാരെ ചൊടിപ്പിച്ചത്.\nറഹ്‌മാന് പാകിസ്ഥാനിലേക്കോ സിറിയയിലേക്കോ ഇറാഖിലേക്കോ പെയ്‌ക്കൊള്ളാനാണ് സംഘപരിവാറിന്റെയും ബിജെപിയുടെയും ആഹ്വാനം. മോശമായ വാക്കുകള് ഉപയോഗിച്ചാണ് മിക്കവരും അദ്ദേഹത്തെ അസഭ്യം പറഞ്ഞിരിക്കുന്നത്. ചിലര് റഹ്‌മാന്റെ മാതാപിതാക്കളെയും അസഭ്യം പറഞ്ഞിട്ടുണ്ട്. ഇപ്പോള് മതം മാറ്റാന് ആളെ കിട്ടാത്തതിന്റെ പ്രയാസമാണെന്നാണ് ഒരാള് കുറിച്ചിരിക്കുന്നത്.\n‘വൺ ഹാർട്ട്: ദ എആർ റഹ്മാൻ കൺസേർട്ട് ഫിലിം’ എന്ന തന്റെ പുതിയ ചിത്രത്തിന്റെ പ്രീമിയർ ഷോയ്ക്കിടെ ഗൗരി ലങ്കേഷിനെ കുറിച്ചുള്ള ചോദ്യത്തിന് മറുപടിയായിട്ടാണ് റാഹ്‌മാന് തന്റെ നിലപാട് വ്യക്തമാക്കിയത്.\n“രാജ്യത്ത് ഇതുപോലെയുള്ള കാര്യങ്ങള് ഇനിയും ഉണ്ടാകില്ലെന്ന് വിശ്വസിക്കുന്നു. ഗൗരി ലങ്കേഷിന്റെ കൊലപാതകം പോലെയുള്ള സംഭവങ്ങളില് ഞാന് അതീവ ദുഃഖിതനാണ്. തുടര്‍ന്നും ഇത്തരം സംഭവങ്ങൾ ഇവിടെ ആവർത്തിച്ചാൽ പിന്നെ എന്റെ ഇന്ത്യയല്ല ഇത്. പുരോഗമനപരവും ദയയുള്ളതുമാണ് എന്റെ രാജ്യം”- എന്നാണ് റഹ്‌മാൻ വ്യക്തമാക്കിയത്.\nഗൗരി ലങ്കേഷിന്റെ മരണത്തില് സംഘപരിവാറും ബിജെപിയും നേരത്തെ തന്നെ ആഹ്ലാദം പ്രകടിപ്പിച്ച് രംഗത്ത് എത്തിയിരുന്നു. സമൂഹ മാധ്യമങ്ങളിലൂടെയാണ് തീവ്ര ഹിന്ദുത്വ വാദത്തിന്റെ വിമര്‍ശകയായ ലങ്കേഷിന്റെ കൊലപാതകത്തില് സന്തോഷം പ്രകടിപ്പിച്ചത്.\nമധുരയിൽ വാഹനാപകടം; നാല് മലയാളികൾക്ക് ദാരുണാന്ത്യം\nകാറും ലോറിയും കൂട്ടിയിടിച്ച് കൊല്ലം കൊല്ലുർവിള പള്ളിമുക്ക് സ്വദേശികളായ നാലുപേർ മരിച്ചു. ...\nരേഖകളില്ലാതെ പതിനാല് മൃതദേഹങ്ങൾ ദേര സച്ച സൗദ ‘പഠിക്കാന്’ നൽകി; ഞെട്ടിക്കുന്ന വിവരങ്ങള് പുറത്ത്\nമാനഭംഗക്കേസിൽ ശിക്ഷിക്കപ്പെട്ട് ജയിലില് കഴിയുന്ന വിവാദ ആൾദൈവം ഗുർമീത് റാം റഹീം ...\nദിലീപ് നടിയോട് ഇങ്ങനെ ചെയ്യുമോ ?; തുറന്നടിച്ച് ശ്രീനിവാസന് രംഗത്ത്\nനടനും എം‌എല്‍എയുമായ ഗണേഷ് കുമാര് ദിലീപിന് അനുകൂലമായി സംസാരിച്ചത് കേസിലെ സാക്ഷികളെ ...\nനിലപാടില് വീണ്ടും തിരുത്ത്; ബീഫ് കഴിക്കുമോ എന്ന ചോദ്യത്തിന് ഉത്തരവുമായി കണ്ണന്താനം - ഇഷ്‌ടമുള്ളത് ഭക്ഷിക്കാമെന്ന് കേന്ദ്രമന്ത്രി\nഞായറാഴ്ച സ്ഥാനമേറ്റെടുത്തതിനു പിന്നാലെ ദേശീയ മാധ്യമങ്ങൾക്കു അനുവദിച്ച അഭിമുഖത്തിൽ ...


കുടിയേറ്റം | Kerala Women\nകേരള മൈഗ്രേഷൻ സർവേ 2018\nകുടിയേറ്റം 21-ആം നൂറ്റാണ്ടിലെ ലോകവ്യാപകമായ ഒരു പ്രതിഭാസമായി മാറി.കേരളത്തിന്റെ പശ്ചാത്തലത്തിൽ കുടിയേറ്റ പ്രവണതകൾ അന്തർലീനമാണ്, അത് സാമ്പത്തികവും സാമൂഹികവുമായ അവസ്ഥയെ രൂപപ്പെടുത്തുന്നു. ഗൾഫ് രാജ്യങ്ങളിലെ സാമ്പത്തിക കുതിച്ചുചാട്ടം കുടിയേറ്റത്തെ ഗണ്യമായി പ്രോത്സാഹിപ്പിച്ചു. തൽഫലമായി കുടിയേറ്റക്കാരുടെ സംഖ്യയും അവർ പണമയക്കുന്നതും അതിന്റെ ഉച്ചസ്ഥായിയിലെത്തും.വിരോധാഭാസമെന്നു പറയട്ടെ, കേരളം വൈകി അധ്വാനത്തിന്റെ വിപരീത കുടിയേറ്റത്തിന് സാക്ഷ്യം വഹിക്കുകയാണ്.\nകേരള മൈഗ്രേഷൻ സർവേ (കെഎംഎസ്) 2018 സെന്റർ ഫോർ ഡെവലെപ്മെന്റ് സ്റ്റഡീസ് (സിഡിഎസ്) 1998 മുതൽ ഏറ്റെടുത്തു നടത്തുന്ന കുടിയേറ്റത്തെക്കുറിച്ചുള്ള പഠനപരമ്പരയിലെ എട്ടാമത്തേതാണ്. 2018 റിപ്പോർട്ട് മൈഗ്രേഷനും മൊബിലിറ്റിയും സംബന്ധിച്ച് വിവിധ പ്രശ്നങ്ങളിൽ വെളിച്ചം വീശുന്നുണ്ട്. ഇത് സി‌ഡി‌എസിൽ നടത്തിയ ഗവേഷണത്തിലൂടെ രണ്ട് പതിറ്റാണ്ടിന്റെ കുടിയേറ്റക്കാരുടെ കണക്കു ശേഖരിക്കുന്നു, കൂടാതെ ജനസംഖ്യാപരമായ, സാമ്പത്തിക, സാമൂഹിക-രാഷ്ട്രീയ കാഴ്ചപ്പാടുകളിൽ നിന്നുള്ള കുടിയേറ്റക്കാരുടെ ഗതിവിസ്ഥാനീയവും പരിശോധിക്കുന്നു. ഈ സർവേയുടെ അടിസ്ഥാന ലക്ഷ്യങ്ങൾ മുമ്പത്തെ സർവേകളോട് സാമ്യമുള്ളതാണ്. അതായതു\nകേരളത്തിൽ നിന്ന് വിവിധ സ്ഥലങ്ങളിലേക്ക് കുടിയേറുന്നവരെ കണക്കാക്കുക, തിരിച്ചും, കൂടാതെ കേരളത്തിലേക്കുള്ള പണമയയ്ക്കൽ കണക്കാക്കാനായി അവരുടെ ജനസംഖ്യാപരമായ, സാമൂഹിക-സാമ്പത്തിക സവിശേഷതകളെ കുറിച്ചുള്ള വിവരങ്ങൾ ശേഖരിക്കുക എന്നിവയാണ്. കേരളത്തിൽ നിന്നുള്ള കുടിയേറ്റത്തിന്റെ പതനത്തിനു കാരണമായ ഘടകങ്ങളെ പറ്റിയും ഇതിൽ റിപ്പോർട്ട് ചെയ്യുന്നു. 15,000 വീടുകളുടെ വലിയ തോതിലുള്ള സാമ്പിൾ സർവേ അടിസ്ഥാനമാക്കിയാണ് ഈ റിപ്പോർട്ടിൽ വിവരങ്ങൾ നൽകിയിരിക്കുന്നത്. പഠനത്തിൽ നിന്നുള്ള രണ്ട് പ്രധാന കണ്ടെത്തലുകളാണ്, കെ‌എം‌എസ് 2018 ലെ കണക്കു പ്രകാരം ലോകത്തിൽ കേരളത്തിൽ നിന്ന് 2.1 ദശലക്ഷം കുടിയേറ്റക്കാർ ഉണ്ട്, അതിൽ 15.8 ശതമാനം സ്ത്രീകളാണ്. എന്നിരുന്നാലും, 2013-18 കാലയളവിൽ3ലക്ഷം കുടിയേറ്റക്കാരുടെ കുറവുണ്ട്, അത് 2013 ലെ കുടിയേറ്റക്കാരുടെ പത്തിലൊന്നാണ്. കെ‌എം‌എസ് 2018 നുസരിച്ച് കേരളത്തിലേക്ക് ആകെയുള്ള പണമയയ്ക്കൽ 85092 കോടി രൂപയാണെന്ന് കണക്കാക്കുന്നു, അതായത് സംസ്ഥാനത്തേക്കുള്ള പണമയയ്ക്കൽ വർദ്ധിച്ചു. ഇതിന് കാരണം ഗൾഫിലെ കേരളീയരാണ്. അവർ ഉയർന്ന വേതനം നേടുന്നത് വഴി കേരളത്തിലേക്ക് കൂടുതൽ പണമയക്കാൻ സാധിക്കുന്നു.\nകുടിയേറ്റത്തിന്റെ പ്രവണത (എമിഗ്രേഷൻ ട്രെൻഡ് )\nകേരളത്തിൽ നിന്ന് 21,21,887 പേർ ലോകമെമ്പാടും കുടിയേറുന്നുണ്ട്. അത് 2016 ലെ കെ‌എം‌എസിനേക്കാൾ 1.49 ലക്ഷം കുറവും 2013 കെ‌എം‌എസിനേക്കാൾ 2.78 ലക്ഷം കുറവുമാണ്. കൂടാതെ, കഴിഞ്ഞ പത്തു വർഷമായി കുടിയേറ്റത്തിൽ കുറവ് സംഭവിക്കുന്നു, 2018 ഉം വ്യത്യസ്തമല്ല. 2008 മുതൽ കുടിയേറ്റത്തിന്റെ വളർച്ച തുടർച്ചയായി കുറയുന്നു എന്നാണ് നിരക്കുകൾ സൂചിപ്പിക്കുന്നത്. എന്നിരുന്നാലും ചില വർഷങ്ങളിൽ നല്ല വളർച്ചയുണ്ടെന്ന് അഭിപ്രായപ്പെട്ടു പ്രത്യേകിച്ചും 2011, 2013 വർഷങ്ങളിൽ.2008 മുതൽ 2011 വരെയുള്ള കാലയളവിൽ 87000 പേർ കൂടുതൽ കുടിയേറി എന്നാൽ 2011 -2013 കാലയളവിൽ 1.1 ലക്ഷം പേർ കുടിയേറി.1998 മുതൽ ഇന്റർ സർവേ വളർച്ചാ നിരക്ക് കുറഞ്ഞു. ആദ്യത്തെ നാലു കാലയളവിൽ ഇത് നല്ല വളർച്ചയും പിന്നീടുള്ള കാലഘട്ടങ്ങളിൽ നെഗറ്റീവ് വളർച്ചയും ആണ് കാണിക്കുന്നത്.\nപട്ടിക 1: കുടിയേറ്റക്കാരിലും ഇന്റർ സർവേയിലും ഉള്ള മാറ്റങ്ങൾ\nജില്ലാ തിരിച്ചുള്ള കുടിയേറ്റക്കാർ\nപട്ടിക രണ്ടിൽ നിന്നും ജില്ലാ തിരിച്ചുള്ള കുടിയേറ്റക്കാരുടെ ജനസംഖ്യ മനസിലാക്കാം. കുടിയേറ്റ ജനസംഖ്യ 2013 മുതൽ 2018 വരെയുള്ള വളർച്ചാ നിരക്കിന്റെ ഏറ്റക്കുറച്ചിൽ സൂചിപ്പിക്കുന്നു. ജില്ല തിരിച്ചുള്ള കുടിയേറ്റ വളർച്ചാ നിരക്ക് ഒരു ഇടിവ് കാണിക്കുന്നുണ്ട് . കഴിഞ്ഞ അഞ്ച് വർഷമായി കേരളത്തിൽ നിന്ന് മൊത്തത്തിലുള്ള എമിഗ്രേഷൻ ഒരു നെഗറ്റീവ് പ്രവണത ആണ് കാണിക്കുന്നത്. നമുക്കറിയാവുന്നതുപോലെ, കേരളം ആദ്യത്തേ ഡെമോഗ്രാഫിക് ഡിവിഡന്റ് അവസാനിച്ചതിന് ശേഷം രണ്ടാമത്തെ ഡെമോഗ്രാഫിക് ഡിവിഡന്റിന്റെ ആരംഭത്തിലാണ്, അതായതു അധ്വാനിക്കുന്ന ജനസമൂഹം കുറഞ്ഞുകൊണ്ടും വാർദ്ധക്യ ജനസംഖ്യ വർദ്ധിച്ചുകൊണ്ടും ഇരിക്കുകയാണ്.\nപട്ടിക2:- കേരളത്തിലെ ജില്ലാതിരിച്ചുള്ള കുടിയേറ്റക്കാരുടെ എണ്ണം\nപട്ടിക മൂന്നിൽ കുടിയേറ്റക്കാരുടെ ജില്ല തിരിച്ചുള്ള ശതമാനം ചർച്ച ചെയ്യുന്നു. അതോടൊപ്പം തന്നെ ഓരോ 100 വീടുകളിലും ഉള്ള കുടിയേറ്റക്കാരുടെ നിരക്കും സൂചിപ്പിക്കുന്നു.2013 മുതൽ ഓരോ നൂറു കുടുംബങ്ങളിൽ ഉള്ള കുടിയേറ്റക്കാരുടെ നിരക്കിൽ ഇടിവ് കാണുന്നു. ഈ പട്ടിക സൂചിപ്പിക്കുന്നത് കേരളത്തിൽ നൂറ് വീടുകളിൽ 24 പേർ കുടിയേറ്റക്കാരുണ്ട്. ഈ അനുപാതം ഏറ്റവും അധികം മലപ്പുറം ജില്ലയിലും കുറവ് എറണാകുളം ജില്ലയിലുമാണ്. ഏറ്റവും കൂടുതൽ കുടിയേറ്റക്കാർ ഉള്ള ജില്ല മലപ്പുറമാണ്, ഇത് ജില്ലയിലെ മൊത്തം ജനസംഖ്യയുടെ അഞ്ചിലൊന്ന് വരും. രണ്ടാമത്തെ മികച്ച ജില്ലയായ കണ്ണൂരിൽ നിന്നും കഴിഞ്ഞ ഒരു ദശകമായി ധാരാളം കുടിയേറ്റക്കാരുണ്ട് അതിനു തൊട്ടു പിന്നിലായി തൃശൂർ (11.4); കൊല്ലം (11.3) എന്നീ ജില്ലകളുണ്ട്. പട്ടികയിൽ താഴെ നിന്നുള്ള ജില്ലകളിൽ ഇടുക്കി, വയനാട് എന്നിവ അതേപടി തുടരുകയാണ്, അത് മാത്രമല്ല മൊത്തം കുടിയേറ്റ ജനസംഖ്യയിൽ നിന്നുള്ള ശതമാനം വിഹിതത്തിൽ നേരിയ വളർച്ചയും കാണിക്കുന്നുണ്ട്.\nപട്ടിക3:-ജില്ലാതിരിച്ചുള്ള കുടിയേറ്റക്കാരുടെ നിരക്ക്\nസ്ത്രീ-പുരുഷ കുടിയേറ്റക്കാരുടെ എണ്ണത്തിലും, വിദ്യാഭ്യാസരീതിയിലും വ്യത്യാസമുണ്ട്. കേരളത്തിൽ നിന്ന് കുടിയേറുന്ന സ്ത്രീകളിൽ പകുതിയിലധികം പേരും കുറഞ്ഞത് ഒരു ബിരുദമെങ്കിലും നേടിയവരാണ്,എന്നാൽ കുടിയേറിയ പുരുഷന്മാരിൽ പകുതിയിലധികം പേരുടെയും വിദ്യാഭ്യാസ യോഗ്യത ഹയർ സെക്കന്ററി തലം മാത്രമാണ്. അഞ്ച് വയസ്സിന് താഴെയുള്ള നിരക്ഷരരെ “സ്കൂൾ വിദ്യാഭ്യാസം ആരംഭിച്ചിട്ടില്ല” എന്ന വിഭാഗത്തിൽ ആണ് ചേർത്തിരിക്കുന്നത്.\nപട്ടിക4:-കുടിയേറ്റക്കാരുടെ വിദ്യാഭ്യാസ യോഗ്യത\nപ്രായവും ലിംഗഭേദവും അനുസരിച്ചു കുടിയേറുന്നവർ\nകുടിയേറ്റക്കാരുടെ പ്രായപരിധി പുരുഷന്മാർക്കും സ്ത്രീകൾക്കും വ്യത്യാസപ്പെട്ടിരിക്കുന്നു (പട്ടിക 5). കുടിയേറിയ സ്ത്രീകളിൽ നാലിലൊന്ന് 15 വയസ്സിന് താഴെയുള്ളവരാണ്, എന്നാൽ ഇത് പുരുഷന്മാരുടെ കാര്യത്തിൽ വെറും അഞ്ച് ശതമാനം മാത്രമാണ്. 60 വയസ്സിനു മുകളിലുള്ള കുടിയേറ്റക്കാർ കുറവാണ്, കൂടാതെ ഈ പ്രായത്തിലുള്ള സ്ത്രീകളുടെ എണ്ണവും കുറവാണ്. കുടിയേറ്റക്കാരിൽ വലിയൊരു പങ്കും മധ്യവയസ്കർ ആണ്, ആശ്രിത പ്രായത്തിലുള്ളവരിൽ കുറവാണ്.\nപട്ടിക5:- കുടിയേറ്റക്കാർ പ്രായവും ലിംഗഭേദവും അനുസരിച്ച്\nസ്ത്രീകൾ കുടിയേറുന്ന രാജ്യങ്ങളുടെ കാര്യത്തിൽ പുരുഷന്മാരേക്കാൾ വൈവിധ്യപൂർണ്ണമാണെന്ന് പട്ടിക6കാണിക്കുന്നു. 90 ശതമാനത്തിലധികം പുരുഷന്മാരും ഗൾഫ് മേഖലയിലേക്ക് കുടിയേറുന്നുണ്ടെങ്കിലും 75 ശതമാനം സ്ത്രീ കുടിയേറ്റക്കാരാണ് അങ്ങനെ ചെയ്യുന്നത്. യുകെ, യുഎസ്എ, ഓസ്ട്രേലിയ എന്നിവിടങ്ങളിലേക്കുള്ള സ്ത്രീ കുടിയേറ്റം ഗണ്യമായി വർദ്ധിക്കുന്നു. നേരത്തെ ചർച്ച ചെയ്തതുപോലെ സ്ത്രീ കുടിയേറ്റക്കാരുടെ ഉയർന്ന വിദ്യാഭ്യാസ, നൈപുണ്യ നിലവാരം ഇത് പ്രതിഫലിപ്പിക്കുന്നു. മൊത്തം കുടിയേറ്റക്കാരെ പരിഗണിക്കുമ്പോൾ 15.8 ശതമാനം സ്ത്രീകളാണെന്നാണ് നിരീക്ഷിക്കുന്നത്. കാലങ്ങളായി ഈ അനുപാതത്തിൽ വർദ്ധനവുണ്ട്.\nപട്ടിക6:- കുടിയേറിയവർ കുടിയേറുന്ന രാജ്യങ്ങളും ലിംഗഭേദവും അനുസരിച്ച്\n2018 ൽ മൂന്നിലൊന്നിൽ കൂടുതൽ സ്ത്രീകളും പുരുഷന്മാരിൽ നാലിലൊന്ന് പേരും വിവാഹിതരല്ല. മറ്റ് മൂന്ന് വിഭാഗങ്ങളായ വിധവ / വിഭാര്യൻ വിവാഹമോചിതർ, വേർപിരിഞ്ഞുകഴിയുന്നവർ എന്നിവ രണ്ട് സർവേകളിലും വളരെ കുറവാണ്. ഈ പ്രവണത കണക്കിലെടുക്കുമ്പോൾ, സ്ത്രീകൾ അവരുടെ പദവിയിൽ ഏറെക്കുറെ തുല്യരാണ്, എന്നാൽ പുരുഷന്മാരുടെ കാര്യത്തിൽ കഴിഞ്ഞ അഞ്ചുവർഷക്കാലം കൊണ്ട് വിവാഹം കഴിക്കാത്തവർ 44.8 ശതമാനത്തിൽ നിന്ന് 24.8 ആയി കുത്തനെ ഇടിഞ്ഞു (പട്ടിക 7). ഈ അഞ്ചുവർഷ ഇടവേളയിൽ സംഭവിച്ച പ്രായത്തിന്റെ മാറ്റം മൂലമാണ് പുരുഷന്മാരുടെ വൈവാഹിക അവസ്ഥയിലെ ദ്രുതഗതിയിലുള്ള മാറ്റങ്ങൾ.\nപട്ടിക7:-കുടിയേറ്റക്കാർ വൈവാഹിക നിലയും ലിംഗഭേദവും അനുസരിച്ച്\nകേരളത്തിൽ മൊത്തം ജനസംഖ്യയിൽ ഹിന്ദുക്കൾ കൂടുതലാണെങ്കിലും കുടിയേറ്റത്തിന്റെ കാര്യത്തിൽ കൂടുതലായി പ്രതിനിധീകരിക്കുന്നത് മുസ്ലീങ്ങളാണ്. കേരളത്തിൽ നിന്ന് കുടിയേറുന്നവരിൽ 42 ശതമാനവും മുസ്ലീങ്ങളാണ്, തൊട്ടുപിന്നിൽ ഹിന്ദുക്കളും (35 ശതമാനം). കുടിയേറ്റക്കാർക്കിടയിൽ ക്രിസ്ത്യാനികളുടെ അനുപാതം (24 ശതമാനം) 2013 നും 2018 നും ഇടയിൽ സ്ഥിരമായി തുടരുന്നു. 2013-2018 കാലയളവിൽ മറ്റ് രണ്ട് മതങ്ങളെ അപേക്ഷിച്ച് മുസ്ലീങ്ങൾക്കിടയിൽ മാത്രമാണ് കുടിയേറ്റം വർദ്ധിച്ചത്. മൊത്തത്തിൽ കേരളത്തിലെ 18 ശതമാനം കുടുംബങ്ങളിൽ കുറഞ്ഞത് ഒരു കുടിയേറ്റക്കാരെങ്കിലും ഉണ്ട്. ഇതിൽ 33 ശതമാനം മുസ്‌ലിം കുടുംബങ്ങളും 17 ശതമാനം ക്രിസ്ത്യൻ കുടുംബങ്ങളും 11 ശതമാനം ഹിന്ദു കുടുംബങ്ങളുമാണ്.\nറിട്ടേൺ എമിഗ്രേഷൻ (കുടിയേറ്റക്കാരുടെ മടങ്ങിവരവ് )\nകുറഞ്ഞത് ആറുമാസക്കാലം വിദേശത്തായിരുന്ന റിട്ടേൺ കുടിയേറ്റക്കാരുടെ ഒരു രൂപരേഖയാണ് ഈ വിഭാഗത്തിൽ പ്രതിപാദിക്കുന്നത്. ഇവിടെ മതം, പ്രായം, ലിംഗം, വിദ്യാഭ്യാസം, ഉത്ഭവ ജില്ല, താമസിക്കുന്ന രാജ്യം തുടങ്ങിയ ഘടകങ്ങളാൽ കേരളത്തിലെ റിട്ടേൺ കുടിയേറ്റക്കാരെ കണക്കാക്കുന്നു.\nകേരളത്തിലെ റിട്ടേൺ എമിഗ്രേഷന്റെ പ്രവണതകൾ\nകെ‌എം‌എസ് 2018 കണക്കാക്കിയ റിട്ടേൺ എമിഗ്രന്റുകളുടെ എണ്ണം 12.95 ലക്ഷമാണ്, കുടിയേറ്റക്കാരുടെ എണ്ണത്തിന്റെ 60 ശതമാനം. 2013 ന് ശേഷം വർദ്ധനവ് കാണിക്കുന്നു, എന്നാൽ വർദ്ധനവിന്റെ ശതമാനം കുറയുന്നു (2013 ൽ 8.1 ൽ നിന്ന് 2018 ൽ 3.3 ശതമാനമായി). 2018 ൽ ഏറ്റവും കൂടുതൽ റിട്ടേൺ എമിഗ്രേഷൻ കൊല്ലം താലൂക്ക് (82945), തിരുർ (75664), കോഴിക്കോട് (75102) എന്നിവയിൽ കാണാം. എന്നാൽ 2013 ൽ ഏറ്റവും കൂടുതൽ റിട്ടേൺ എമിഗ്രേഷൻ ഉള്ള സ്ഥലങ്ങൾ ചിറയിൻകീഴ് താലൂക്ക് (85507), കോഴിക്കോട് (70581), തിരുർ (65915) എന്നിവയായിരുന്നു. ജില്ലകളിൽ റിട്ടേൺ കുടിയേറ്റക്കാരുടെ ശതമാനം മലപ്പുറത്തെ 23.9 ശതമാനത്തിനും ഇടുക്കിയിലെ 0.5 ശതമാനനത്തിനും ഇടയിലാണ്. 50 ശതമാനത്തോളം കുടിയേറ്റക്കാർ കേരളത്തിലെ മൂന്ന് ജില്ലകളായ മലപ്പുറം, കൊല്ലം, കോഴിക്കോട് എന്നിവിടങ്ങളിലേക്ക് മടങ്ങി.\nജില്ലകൾ അനുസരിച്ച് മടങ്ങിയെത്തുന്ന കുടിയേറ്റക്കാർ\n2018 ൽ കേരളത്തിലേക്കുള്ള റിട്ടേൺ എമിഗ്രന്റുകളുടെ (REM) എണ്ണം, 1.3 ദശലക്ഷം ജനസംഖ്യയുടെ കൂടെ 42325 ആളുകൾ കൂടി ചേർത്താണ്. 2013 ൽ 12.50 ലക്ഷം, 2008 ൽ 11.57 ലക്ഷം, 2003 ൽ 8.94 ലക്ഷം, 1998 ൽ 7.39 ലക്ഷം എന്നിങ്ങനെയായിരുന്നു അനുബന്ധ എണ്ണം. റിട്ടേൺ കുടിയേറ്റക്കാരുടെ എണ്ണം വർദ്ധിച്ചുകൊണ്ടിരിക്കുകയാണെങ്കിലും വളർച്ചാ നിരക്ക് മുമ്പത്തെപ്പോലെ വേഗത്തിലല്ല. 2008-03 കാലയളവിൽ ഈ വിഭാഗത്തിൽ 263185 പേർ ചേർന്നപ്പോൾ അടുത്തിടെ ഇത് 42325 ആയി കുറഞ്ഞു. ഇത് 2008 ലെ കണക്കിൽ ആറിലൊന്നിൽ കുറവാണ്. 309881 പേരുമായി മലപ്പുറം റിട്ടേൺ-മൈഗ്രന്റ്‌കളുടെ എണ്ണത്തിൽ മുൻപിൽ നിൽക്കുന്നു , തൊട്ടുപിന്നിലായി കൊല്ലം (165504 ), കോഴിക്കോട് (151417) എന്നീ ജില്ലകളാണ്. കഴിഞ്ഞ അഞ്ചുവർഷത്തിനിടയിൽ ഏറ്റവും കൂടുതൽ കുടിയേറ്റ നഷ്ടം പാലക്കാടിനുണ്ട് (45281) , തൊട്ടുപിറകിലായി കോഴിക്കോട് (43926), കാസർഗോഡ് (42398) ജില്ലകൾക്കും. ഏറ്റവും കുറഞ്ഞ റിട്ടേൺ-മൈഗ്രന്റ്‌കളുടെ എണ്ണം ഇടുക്കിയിലാണ് റിപ്പോർട്ടുചെയ്തത് (42398), ഇവിടെയാണ് ജില്ലയിൽ കുറഞ്ഞ കുടിയേറ്റം. റിട്ടേൺ മൈഗ്രേഷൻ ജനസംഖ്യയുടെ നല്ല വളർച്ചാ നിരക്ക് ഉണ്ടായിരുന്നിട്ടും, ചില ജില്ലകളിൽ കുറഞ്ഞ വ്യത്യാസമോ നെഗറ്റീവ് വ്യത്യാസങ്ങളോ കാണിക്കുന്നു. തിരുവനന്തപുരം, എറണാകുളം, തൃശൂർ, വയനാട്, കണ്ണൂർ എന്നീ ജില്ലകൾ റിട്ടേൺ എമിഗ്രന്റ് ജനസംഖ്യയുടെ നെഗറ്റീവ് വളർച്ചാ നിരക്ക് കാണിക്കുന്നു.\nപട്ടിക 8 :- മടങ്ങിയെത്തുന്ന കുടിയേറ്റക്കാർ ജില്ലാ അനുസരിച്ച് , 1998-2013\nകേരളത്തിലേക്ക് മടങ്ങാനുള്ള ഒരു പ്രധാന കാരണമായി റിപ്പോർട്ട് ചെയ്യപ്പെടുന്നത് ജോലി നഷ്ടപ്പെട്ടതോ അല്ലെങ്കിൽ കുടിയേറിയ രാജ്യങ്ങളിൽ ജോലിയിൽ നിന്ന് പിരിച്ചുവിട്ടതോ (29.4 ശതമാനം) ആണ്. അസുഖമോ അപകടമോ സംബന്ധിച്ച ആരോഗ്യപ്രശ്നങ്ങളാൽ 14 ശതമാനം പേർ സ്വന്തം നാട്ടിലേക്ക് മടങ്ങി. കുടുംബത്തിലെ വിവാഹം, കുടുംബത്തിലെ മരണം, കുട്ടികളുടെ വിദ്യാഭ്യാസം, ഫെർട്ടിലിറ്റിയുമായി ബന്ധപ്പെട്ടതും മറ്റ് കുടുംബപരവുമായ പ്രശ്നങ്ങൾ മുതലായവ കാരണം 12 ശതമാനം പേർ തിരിച്ചെത്തി.\nപട്ടിക9:-മടങ്ങിവരാനുള്ള കാരണം, 2018\nമടങ്ങിയെത്തിയ കുടിയേറ്റക്കാരിൽ അഞ്ചിലൊന്ന് പേരും വിദേശത്തായിരിക്കുമ്പോൾ ചിലതരം രോഗങ്ങളോ അപകടങ്ങളോ അനുഭവിച്ചവരാണ്. അവയിൽ, അഞ്ചിലൊന്ന് പേർ നടുവേദനയോ ശരീരവേദനയോ റിപ്പോർട്ട് ചെയ്തു ഇവർ ഷോപ്പുകളിലോ നിർമ്മാണ സൈറ്റുകളിലോ ജോലി ചെയ്തിരുന്നവരാണ്. നിർമ്മാണ സൈറ്റിലോ വർക്ക് ഷോപ്പിലോ ജോലിചെയ്യുമ്പോൾ അപകടം നേരിട്ടു ഏകദേശം 12.4 ശതമാനം മടങ്ങിയെത്തി. മടങ്ങിയെത്തിയ കുടിയേറ്റക്കാർ വിദേശത്തായിരിക്കുമ്പോൾ അഭിമുഖീകരിക്കുന്ന മറ്റ് പ്രധാന രോഗങ്ങളാണ് അലർജി, പ്രമേഹം, വൃക്ക പ്രശ്നങ്ങൾ എന്നിവ.\nപട്ടിക 10 :- റിട്ടേൺ എമിഗ്രന്റ്‌സ് വിദേശത്തായിരുന്നപ്പോൾ ഉണ്ടായ രോഗങ്ങൾ, 2018\nപ്രവാസി കേരളീയർ (NRK)\nഎപ്പോൾ വേണമെങ്കിലും കേരളത്തിൽ നിന്ന് കുടിയേറിയ ഒരു വ്യക്തിയാണ് പ്രവാസി കേരളീയൻ, അതായത്, ഒരു കുടിയേറ്റക്കാരനോ (എമിഗ്രന്റ്) അല്ലെങ്കിൽ മടങ്ങിവരുന്ന കുടിയേറ്റക്കാരനോ (റിട്ടേൺ എമിഗ്രന്റ്). പ്രവാസി കേരളീയരുടെ എണ്ണം (NRK = EMI REM) 2018 ൽ 34.17 ലക്ഷമാണ്, 2013 ൽ ഇത് 36.52 ലക്ഷമായിരുന്നു. ഇടുക്കി, വയനാട് എന്നിവ യഥാക്രമം കുടിയേറ്റക്കാർക്കും മടങ്ങിയെത്തുന്നവർക്കും ഏറ്റവും താഴ്ന്നതായി കാണിക്കുമ്പോൾ, മലപ്പുറം രണ്ട് വിഭാഗങ്ങൾക്കും പരമാവധി എണ്ണം കാണിക്കുന്നു.


UUKMA News ലണ്ടനിൽ ഇന്ത്യക്കാരന്റെ ഫേസ്‌ബുക്കിൽ നുഴഞ്ഞു കയറി ബാങ്ക് അക്കൗണ്ടിൽ നിന്ന് 12000 പൗണ്ട് തട്ടിയെടുത്തു - UUKMA News ലണ്ടനിൽ ഇന്ത്യക്കാരന്റെ ഫേസ്‌ബുക്കിൽ നുഴഞ്ഞു കയറി ബാങ്ക് അക്കൗണ്ടിൽ നിന്ന് 12000 പൗണ്ട് തട്ടിയെടുത്തു - UUKMA News\nലണ്ടൻ: ലണ്ടനിൽ ഇന്ത്യക്കാരനായ യോഗ ഇൻസ്ട്രക്ടറുടെ ഫേസ്ബുക്കിൽ നുഴഞ്ഞുകയറി അക്കൗണ്ട് വിവരങ്ങൾ ചോർത്തിയ സംഘം 12000 പൗണ്ട് അടിച്ചു മാറ്റി. ഫേസ്‌ബുക്ക് ഓൺലൈനിൽ ഡെബിറ്റ് കാർഡ് വിവരങ്ങൾ ഇദ്ദേഹം സൂക്ഷിച്ചിരിക്കുകയായിരുന്നു. വിവരങ്ങൾ ചോർത്തിയ സംഘം ഓൺലൈൻ ചൂതാട്ട വെബ്‌സൈറ്റിലേക്കാണ് പണം മാറ്റിയത്.\nസെപ്റ്റംബർ 26 നും 28 നും ഇടയിൽ പത്ത് തവണയായാണ് പണം കൈമാറ്റം നടത്തിയത്. ട്രാൻസാക്ഷൻ ശ്രദ്ധയിപ്പെട്ട ഉടനെ ബാങ്ക് അധികൃതരെ വിവരമറിയിക്കുകയായിരുന്നു. ബാങ്ക് കൂടുതൽ അന്വേഷണം നടത്തി വരുന്നു. ഓൺലൈനിൽ നിന്ന് വിവരങ്ങൾ മാറ്റാൻ ബാങ്ക് ഇദ്ദേഹത്തോട് ആവശ്യപ്പെട്ടിട്ടുണ്ട്.\nഎൻ എച്ച് എസ് നേഴ്‌സുമാർക്ക് കിട്ടുന്ന ശന്പളത്തിന്റെ അഞ്ചു ശതമാനത്തോളം പാർക്കിങ് ഫീസായി നൽകണം; പാർക്കിംഗ് ഫീസ് വെട്ടിക്കുറക്കണമെന്നാവശ്യപ്പെട്ട് യൂണിയനുകളും എം പിമാരും


2021ല് 6%നു മുകളില് വളര്‍ച്ച ലക്ഷ്യമിട്ട് ചൈന | Future Kerala\n2021ല് 6%നു മുകളില് വളര്‍ച്ച ലക്ഷ്യമിട്ട് ചൈന\nഅന്താരാഷ്ട്ര നാണയ നിധി ഈ വര്‍ഷം ചൈനീസ് സമ്പദ്വ്യവസ്ഥ 8.1 ശതമാനം വളര്‍ച്ച നേടുമെന്നാണ് വിലയിരുത്തിയിരുന്നത്\nബെയ്ജിംഗ്: കഴിഞ്ഞ വര്‍ഷം നേരിട്ട വളര്‍ച്ചാ മാന്ദ്യത്തിന് ശേഷം 2021ല് ചൈന ലക്ഷ്യം വെക്കുന്നത്6ശതമാനത്തിന് മുകളിലുള്ള സാമ്പത്തിക വളര്‍ച്ചാ നിരക്ക്. ഈ വര്‍ഷത്തെ ദേശീയ പീപ്പിള്‍സ് കോണ്‍ഗ്രസിന്‍റെ ഉദ്ഘാടന വേളയിലാണ് ചൈനീസ് പ്രധാനമന്ത്രി ലി കെ ക്വിങ് വെള്ളിയാഴ്ച ലക്ഷ്യം പ്രഖ്യാപിച്ചത്. കോവിഡ് -19ന്‍റെ ആഘാതങ്ങളില് നിന്ന് ശക്തമായ തിരിച്ചുവരവാണ് ചൈന ലക്ഷ്യം വെക്കുന്നത്.\nകഴിഞ്ഞ വര്‍ഷം ചൈനയുടെ സമ്പദ്വ്യവസ്ഥ വളര്‍ന്നുവെങ്കിലും 2.3 ശതമാനം വളര്‍ച്ച മാത്രമാണ് നേടിയത്, പതിറ്റാണ്ടുകളിലെ ഏറ്റവും ദുര്‍ബലമായ വളര്‍ച്ചയാണിത്. എങ്കിലും പ്രധാന സമ്പദ് വ്യവസ്ഥകളില് ചൈനയ്ക്ക് മാത്രമാണ് കഴിഞ്ഞ വര്‍ഷം വളര്‍ച്ച രേഖപ്പെടുത്താനായത്. 2020 ആദ്യ പാദത്തില് കൊറോണയെ നേരിടാനുള്ള അടച്ചുപൂട്ടല് മൂലം 6.8 ശതമാനം ഇടിവ് പ്രകടമാക്കിയ ശേഷമാണ് രണ്ടാം പാദത്തില് സമ്പദ് വ്യവസ്ഥ വീണ്ടെടുപ്പ് പ്രകടമാക്കിയത്.\nഇപ്പോള് ആ തിരിച്ചുവരവ് തുടരുമെന്ന് സര്‍ക്കാര് പ്രതീക്ഷിക്കുന്നു. “6 ശതമാനത്തിലധികമുള്ള ലക്ഷ്യം നിശ്ചയിക്കുന്നതിലൂടെ പരിഷ്കരണം, നവീകരണം, ഉയര്‍ന്ന നിലവാരമുള്ള വികസനം എന്നിവ പ്രോത്സാഹിപ്പിക്കുന്നതിന് മുഴുവന് ഊര്‍ജ്ജവും ചെലവഴിക്കാന് നമ്മള് പ്രതിജ്ഞാബദ്ധരാകുകയാണ്,” ലി കെ ക്വിങ് പറഞ്ഞു.\nഅന്താരാഷ്ട്ര നാണയ നിധി ഈ വര്‍ഷം ചൈനീസ് സമ്പദ്വ്യവസ്ഥ 8.1 ശതമാനം വളര്‍ച്ച നേടുമെന്നാണ് വിലയിരുത്തിയിരുന്നത്. അതിനെ അപേക്ഷിച്ച് മിതമായ ലക്ഷ്യമാണ് ചൈന നിശ്ചയിച്ചിട്ടുള്ളത് എന്നത് ശ്രദ്ധേയമാണ്. വളര്‍ച്ചയുടെ അളവിനേക്കാള് ഗുണനിലവാരത്തില് ഊന്നാന് ചൈനീസ് ഭരണകൂടം ശ്രമിക്കുന്നതിനാലാണ് ഇതെന്നാണ് ചൈനയിലെ സാമ്പത്തിക വിദഗ്ധര് വിശദീകരിക്കുന്നത്.\nനഗരങ്ങളിലെ തൊഴിലില്ലായ്മ നിരക്ക് 5.5 ശതമാനത്തിലേക്ക് പരിമിതപ്പെടുത്താനുള്ള ലക്ഷ്യവും ലി മുന്നോട്ടുവെച്ചിട്ടുണ്ട്. 11 മില്യണ് പുതിയ തൊഴിലുകള് ഈ വര്‍ഷം നഗരങ്ങളില് സൃഷ്ടിക്കുന്നതിനാണ് ലക്ഷ്യമിടുന്നത്. കഴിഞ്ഞ വര്‍ഷം9മില്യണ് തൊഴിലുകള് സൃഷ്ടിക്കപ്പെട്ട സ്ഥാനത്താണിത്. മൊത്തം ആഭ്യന്തര ഉല്‍പ്പാദനത്തിന്‍റെ 3.2 ശതമാനമായ ബജറ്റ് കമ്മി പരിമിതപ്പെടുത്താനും ചൈന ലക്ഷ്യംവെക്കുന്നു.\nPrevious ജിഎസ്ടിയില് കൊണ്ടുവന്നാല് പെട്രോള് 75 രൂപയില് എത്തും: എസ്ബിഐ ഇക്കോറാപ്പ്\nNext ഫെബ്രുവരി ഭവന വിപണിയില് ഉണര്‍വ്, വായ്പകളില് വീണ്ടെടുപ്പ്


എൻകൊസോസന ഡാമിനി സുമ - വിക്കിപീഡിയ\n(1949-01-27) 27 ജനുവരി 1949 (72 വയസ്സ്)\nആഫ്രിക്കൻ യൂണിയന്റെ (എ.യു.) 49 വർഷത്തെ ചരിത്രത്തിലെ ആദ്യ വനിതാപ്രസിഡന്റാണ് എൻകൊസോസന ഡാമിനി സുമ. ദക്ഷിണാഫ്രിക്കയുടെ ആഭ്യന്തരമന്ത്രിയായിരുന്നു.\nഎത്യോപ്യൻ തലസ്ഥാനമായ ആഡിസ് അബാബയിൽ, 54 അംഗ ആഫ്രിക്കൻ യൂണിയന്റെ 19-മത് ദ്വിവാർഷിക ഉച്ചകോടിയാണ് ഡാമിനി സുമയെ പ്രസിഡന്റായി തിരഞ്ഞെടുത്തത്. മാലി, സുഡാൻ, ഗിനി ബിസാവു, ഡെമോക്രാറ്റിക് റിപ്പബ്ലിക് ഓഫ് കോംഗോ എന്നിവിടങ്ങളിൽ രാഷ്ട്രീയ പ്രതിസന്ധി നിലനിൽക്കേയാണ് ഡാമിനി സുമയുടെ തിരഞ്ഞെടുപ്പ്. തിങ്കളാഴ്ച അർധരാത്രി ബെനിൻ പ്രസിഡന്റ് ബോണി യായിയുടെ മുമ്പാകെ സത്യപ്രതിജ്ഞചെയ്ത് അവർ അധികാരമേറ്റു.\nദക്ഷിണാഫ്രിക്കയിൽ വർണവിവേചനത്തിനെതിരെ നടന്ന പോരാട്ടത്തിന്റെ മുന്നണിയിലുണ്ടായിരുന്ന ഡിലാമിനി രാജ്യത്തിന്റെ സ്ഥാനപതിയായും വിദേശകാര്യമന്ത്രിയായും പ്രവർത്തിച്ചിട്ടുണ്ട്. എയു കമീഷന്റെ നിലവിലെ അധ്യക്ഷനായിരുന്ന ഗബോണിലെ ഴാങ് പിങ്ങിനെയാണ് വാശിയേറിയ മത്സരത്തിന്റെ മൂന്നാംവട്ട വോട്ടിങ്ങിൽ പരാജയപ്പെടുത്തിയത്. ഒരുവർഷംമുമ്പ് ഇവർ തമ്മിൽ നടന്ന മത്സരത്തിൽ ജയിക്കാനാവശ്യമായ മൂന്നിൽ രണ്ട് വോട്ട് ആർക്കും ലഭിക്കാഞ്ഞതിനാൽ പിങ് സ്ഥാനത്ത് തുടരുകയായിരുന്നു.\nഫ്രഞ്ച് സംസാരിക്കുന്ന ആഫ്രിക്കൻരാജ്യങ്ങളും ഇംഗ്ലീഷ് സംസാരിക്കുന്ന ആഫ്രിക്കൻരാജ്യങ്ങളും തമ്മിൽ ശക്തമായ അധികാര വടംവലി നിലനിൽക്കേയാണ് ഡാമിനി സുമ തിരഞ്ഞെടുക്കപ്പെട്ടത്. ദക്ഷിണാഫ്രിക്കൻ പ്രസിഡന്റ് ജേക്കബ് സുമയുടെ മുൻഭാര്യയാണ് ഡാമിനി സുമ\n↑ "ആർക്കൈവ് പകർപ്പ്". മൂലതാളിൽ നിന്നും 2012-07-18-ന് ആർക്കൈവ് ചെയ്തത്. ശേഖരിച്ചത് 2012-07-18.\n"https://ml.wikipedia.org/w/index.php?title=എൻകൊസോസന_ഡാമിനി_സുമ&oldid=3626604" എന്ന താളിൽനിന്ന് ശേഖരിച്ചത്\nആഫ്രിക്കൻ യൂണിയന്റെ പ്രസിഡന്റുമാർ\nഈ താൾ അവസാനം തിരുത്തപ്പെട്ടത്: 16:10, 11 ഓഗസ്റ്റ് 2021.


ജീവകാരുണ്യ സംസ്‌കാരം കുടുംബത്തില് നിന്നും രൂപപ്പെടണം: ആര്‍ച്ച് ബിഷപ് മാര് ആന്‍ഡ്രൂസ് താഴത്ത്\nകൊച്ചി: ജീവകാരുണ്യത്തിന്റെ സംസ്‌കാരം കുടുംബങ്ങളില് നിന്നും രൂപപ്പെടേണ്ട ഒന്നാണെന്ന് ആര്‍ച്ച് ബിഷപ് മാര് ആന്‍ഡ്രൂസ് താഴത്ത് പറഞ്ഞു. തൃശൂര് അതിരൂപതാ പാസ്റ്ററല് സെന്ററില്‍വച്ച് നടന്ന കെസിബിസി പ്രൊ-ലൈഫ് സമിതിയുടെ തൃശൂര് മേഖലാ സമിതി ഉദ്‌ഘാടനം ചെയ്‌ത് പ്രസംഗിക്കുകയായിരുന്നു അദ്ദേഹം.\nജീവകാരുണ്യത്തിന്റെ കനല് എല്ലാ ഹൃദയങ്ങളിലും ദൈവം നിക്ഷേപിച്ചിട്ടുണ്ട്. അതിനെ കണ്ടറിഞ്ഞ് ജ്വലിപ്പിക്കുന്ന ഉത്തരവാദിത്വം ഓരോരുത്തരും ഏറ്റെടുക്കണം.\nജീവനോടുള്ള സംരക്ഷണവും കരുതലുമാണ് ഏറ്റവും വലിയ ജീവകാരുണ്യപ്രവൃത്തിയെന്ന് അധ്യക്ഷപ്രസംഗത്തില് കെസിബിസി ഫാമിലി കമ്മീഷന് സെക്രട്ടറിയും പ്രൊ-ലൈഫ് സമിതി ഡയറക്‌ടറുമായ ഫാ. പോള് മാടശേരി പറഞ്ഞു.\nതൃശൂര് മേഖലാ പ്രൊ-ലൈഫ് സമിതി ഡയറക്‌ടര് ഫാ. ഡെന്നി താന്നിക്കല്, സംസ്ഥാന പ്രസിഡന്റ് സാബു ജോസ്, വൈസ് പ്രസിഡന്റ് ജെയിംസ് ആഴ്‌ചങ്ങാടന്, സെക്രട്ടറി വര്‍ഗീസ് എം. എ, ആനിമേറ്റര്‍മാരായ ജോര്‍ജ്ജ് എഫ് സേവ്യര്, സിസ്റ്റര് മേരി ജോര്‍ജ്ജ് എന്നിവര് പ്രസംഗിച്ചു.\nതൃശൂര്, പാലക്കാട്, ഇരിങ്ങാലക്കുട, കോട്ടപ്പുറം, സുല്‍ത്താന്‍പേട്ട് എന്നീ രൂപതകളാണ് കെസിബിസി തൃശൂര് മേഖലാ പ്രൊ-ലൈഫ് സമിതിയില് ഉള്‍പ്പെടുന്നത്.\nതുടര്‍ന്ന്, കെസിബിസി പ്രൊ-ലൈഫ് സമിതിയുടെ തൃശൂര് മേഖലാ ഭാരവാഹികളെ തെരഞ്ഞെടുത്തു. പ്രസിഡന്റ്: ജോളി ജോസഫ് ഇടപ്പിള്ളി (ഇരിങ്ങാലക്കുട രൂപത), വൈസ് പ്രസിഡന്റ:് ബ്രിസ്റ്റോ റ്റി.ജെ (കോട്ടപ്പുറം), ജനറല് സെക്രട്ടറി ഷാജു തെക്കിനിയത്ത്, സെക്രട്ടറിമാര്: സി.സി. സൈമണ് ആന്റണി (കോട്ടപ്പുറം രൂപത), മേരി അഗസ്റ്റിന് (പാലക്കാട് രൂപത), ഡോ. ജോമോന് (ഇരിങ്ങാലക്കുട രൂപത), ട്രഷറര്: റോസിലി മാത്യു (തൃശൂര് രൂപത), ആനിമേറ്റര്: സിസ്റ്റര് എലിസബത്ത് സി.എച്ച്.എഫ് (പാലക്കാട് രൂപത). കോഡിനേറ്റര്‍മാരായി നയോമി (ടീച്ചേഴ്‌സ്), അഡ്വ. മിനി ഫ്രാന്‍സിസ് (അഡ്വക്കേറ്റ്‌സ്), ഡോ. എസ്‌തേര് (ഡോക്‌ടേഴ്‌സ്), സിസ്റ്റര് ജാന്‍സി മരിയ സി.എച്ച്.എഫ് (സിസ്‌റ്റേഴ്‌സ്‌്), ജോജു സി.സി (വലിയ കുടുംബങ്ങള്), ഇ.സി. ജോര്‍ജ്ജ് മാസ്റ്റര് (ചാരിറ്റി) എന്നിവരെ തെരഞ്ഞെടുത്തു.


ജാഗ്രത: പ്രധാനമന്ത്രിക്കെതിരെ മുന് കല്‍ക്കരി സെക്രട്ടറി\nപ്രധാനമന്ത്രിക്കെതിരെ മുന് കല്‍ക്കരി സെക്രട്ടറി\nപ്രധാനമന്ത്രി മന്‍മോഹന്‍സിങും യുപിഎ നേതൃത്വവും ആര്‍ജവം കാട്ടിയിരുന്നെങ്കില് ഖജനാവിന് വന് നഷ്ടം സംഭവിച്ച കല്‍ക്കരി കുംഭകോണം ഒഴിവാക്കാമായിരുന്നെന്ന് കല്‍ക്കരിവകുപ്പ് മുന് സെക്രട്ടറി പി സി പരേഖ്. ക്രൂസേഡര് ഓര് കോണ്‍സ്പിറേറ്റര്- കോള്‍ഗേറ്റ് ആന്റ് അദര് ട്രൂത്ത്സ്("പോരാളിയോ ഗൂഢാലോചകനോ- കോള്‍ഗേറ്റും മറ്റ് സത്യങ്ങളും") എന്ന പേരില് തന്റെ സിവില് സര്‍വീസ് അനുഭവങ്ങള് വിവരിച്ച പുസ്തകത്തിലാണ് യുപിഎ സര്‍ക്കാരിനെയും പ്രധാനമന്ത്രി മന്‍മോഹന്‍സിങ്ങിനെയും പരേഖ് നിശിതമായി വിമര്‍ശിക്കുന്നത്. മുന് മാധ്യമസെക്രട്ടറി സഞ്ജയ ബാരു നടത്തിയ പല വെളിപ്പെടുത്തലുകളും വിവാദമായതിന് പിന്നാലെയാണ് പരേഖിന്റെ പുസ്തകംപുറത്തിറങ്ങിയത്.\nകല്‍ക്കരിപ്പാടം ലേലംവഴി വിതരണംചെയ്യണമെന്ന നിലപാടായിരുന്നു 2004 മാര്‍ച്ചില് കല്‍ക്കരി സെക്രട്ടറിയായി ചുമതലയേറ്റതുമുതല് താന് സ്വീകരിച്ചതെന്ന് പരേഖ് പറയുന്നു. എന്നാല്, പ്രധാനമന്ത്രി കാര്യാലയവും കല്‍ക്കരി വകുപ്പ് ഇടക്കാലത്ത് കൈകാര്യംചെയ്ത മന്ത്രി ഷിബു സൊറനും സഹമന്ത്രി ദസരി നാരായണറാവുവും ഈ നീക്കം അട്ടിമറിച്ചു. മത്സരലേലത്തിലൂടെ വിതരണമെന്ന ആശയത്തോട് പ്രധാനമന്ത്രി യോജിച്ചു. എന്നാല്, സ്വന്തം മന്ത്രിമാരെയും സഹമന്ത്രിമാരെയും, എന്തിന് സ്വന്തം കാര്യാലയത്തെ പോലും നിയന്ത്രിച്ചുകൊണ്ടുപോകാന് പ്രധാനമന്ത്രിക്ക് ശേഷിയുണ്ടായില്ല. തന്റെ തീരുമാനങ്ങള് സ്വന്തം മന്ത്രിമാര്‍തന്നെ നടപ്പാക്കാതിരിക്കുകയോ അതല്ലെങ്കില് തിരുത്തുകയോ ചെയ്യുന്ന നാണക്കേട് അഭിമുഖീകരിക്കുന്നതിന് പകരം പ്രധാനമന്ത്രി രാജിവച്ചിരുന്നെങ്കില് കൂടുതല് മെച്ചപ്പെട്ട പ്രധാനമന്ത്രിയെ കിട്ടുമായിരുന്നോ എന്ന് തനിക്കറിയില്ല.\nരാഷ്ട്രീയമായി അധികാരമില്ലാത്ത ഒരു സര്‍ക്കാരിന്റെ തലപ്പത്ത് തുടരുകവഴി മന്‍മോഹന്‍സിങ്ങിന്റെ പ്രതിച്ഛായക്ക് വലിയ ഇടിവാണ് സംഭവിച്ചത്. ഷിബു സൊറന്റെ രാജിയെ തുടര്‍ന്ന് പ്രധാനമന്ത്രി കല്‍ക്കരിവകുപ്പ് ഏറ്റെടുത്തപ്പോള് കല്‍ക്കരി മേഖലയില് മത്സരലേലം നിര്‍ദേശിച്ചുള്ള ഫയല് താന് വീണ്ടും സജീവമാക്കി. 2004 ആഗസ്ത് 20ന് മത്സരലേലത്തിന് പ്രധാനമന്ത്രി അംഗീകാരം നല്‍കി. എന്നാല്,ഇതിന് ശേഷവും പ്രധാനമന്ത്രികാര്യാലയം മത്സരലേലത്തിലേക്ക് പോയാലുള്ള പ്രശ്നങ്ങള് ചൂണ്ടിക്കാട്ടി തനിക്ക് കുറിപ്പ് അയച്ചു. സഹമന്ത്രി ദസരി നാരായണറാവു പിഎംഒയ്ക്ക് നല്‍കിയ കുറിപ്പിന്റെ അടിസ്ഥാനത്തിലായിരുന്നു ഇത്. കല്‍ക്കരി മേഖലയില് ഏറെ താല്‍പ്പര്യമുള്ള നവീന് ജിന്‍ഡാല് അടക്കമുള്ള എംപിമാരും നിര്‍ദേശത്തെ എതിര്‍ത്ത് കത്തയച്ചു. മത്സരലേലം കൊണ്ടുവരാന് കല്‍ക്കരിനിയമം ഭേദഗതി ചെയ്യാനുള്ള ക്യാബിനറ്റ് കുറിപ്പ് വരെ തയ്യാറായെങ്കിലും പിന്നീട് അട്ടിമറിക്കപ്പെട്ടു. ഈ ഘട്ടത്തില് ഷിബു സൊറന് വീണ്ടും കല്‍ക്കരിവകുപ്പ് മന്ത്രിയായെത്തി. ഈ നടപടിയുമായി മുന്നോട്ടുപോകേണ്ടതില്ലെന്ന് സൊറന് തീരുമാനിച്ചു. ജാര്‍ഖണ്ഡ് മുഖ്യമന്ത്രിയാകാന് സൊറന് വീണ്ടും രാജിവച്ചു. പ്രധാനമന്ത്രിക്ക് താല്‍പ്പര്യമുണ്ടായിരുന്നെങ്കില്‍മത്സരലേല നടപടി വീണ്ടും സജീവമാക്കാമായിരുന്നു.\nകല്‍ക്കരി അഴിമതി പുറത്തുകൊണ്ടുവരുന്നതില് സിഎജി എന്ന നിലയില് വിനോദ്റായ് ഗംഭീരമായി പ്രവര്‍ത്തിച്ചു. ഇത് തള്ളി പ്രധാനമന്ത്രി പാര്‍ലമെന്റില് നടത്തിയ പ്രസ്താവന തികച്ചും അവിശ്വസനീയമാണ്. കല്‍ക്കരിപ്പാടങ്ങളുടെ വിതരണത്തിന് ചുമതലപ്പെട്ട സ്ക്രീനിങ് കമ്മിറ്റിയുടെ പ്രവര്‍ത്തനം സുതാര്യമല്ലെന്നാണ് സിഎജി ചൂണ്ടിക്കാട്ടിയത്- പരേഖ് പുസ്തകത്തില് പറഞ്ഞു.\nLabels: അഴിമതി, കശുവണ്ടി


Guest Column, Author at Future Kerala\nPosts From Guest Column\nപി ഡി ശങ്കരനാരായണന് ‘I becameavegetarian after realizing that animals feel afraid, cold, hungry and unhappy like we do. I feel very deeply about vegetarianism and the animal kingdom.\nഡോ. ബി അശോക് സ്‌കൂള് പ്രായത്തിലുള്ള 98% വിദ്യാര്‍ത്ഥികള് സ്‌കൂളിലും അതില് 25%ത്തിലധികം സര്‍വകലാശാലയിലും എത്തുന്ന താരതമ്യേന പശ്ചാത്തല സൗകര്യസമൃദ്ധമായ വിദ്യാഭ്യാസ രംഗമാണ് കേരളം നല്‍കുന്നതെന്നാണ് മലയാളികളുടെ സ്വകാര്യ അഹങ്കാരം. 94% സ്‌കൂളുകളിലും വൈദ്യുതീകരണം നടപ്പിലായതും 90% സ്‌റ്റേറ്റ് സിലബസ് സ്‌കൂളുകളിലും\nപി ഡി ശങ്കരനാരായണന് ‘Nothing is made, nothing disappears. The same changes, at the same places, never stopping.’ -Dejan Stojanovic, The Shape ‘Sometimes we all want to disappear in the depths\nസി കെ ഗുപ്തന് ജനിക്കുമ്പോള് തന്നെ നിധിപോലെ നമുക്ക് കിട്ടുന്ന നമ്മുടെ രാഷ്ട്രപിതാവിനെ മാറ്റേണ്ടിവരുമോ? കാര്യങ്ങളുടെ പോക്ക് അങ്ങോട്ടാണെന്നു തോന്നുന്നു. അച്ഛന്, അമ്മ എന്നീ പദങ്ങള് വൈഖരികളാണ്, മാറ്റാനാവാത്തത്. അതുപോലെയാണ് നമുക്ക് മഹാത്മ ഗാന്ധിയും. ഓരോ രാജ്യത്തിനും തങ്ങളുടേതായ രാഷ്ട്രപിതാക്കളുണ്ട്. അവരെ\nപി ഡി ശങ്കരനാരായണന് എന് എസ് മാധവന്റെ വളരെ പ്രചുരപ്രചാരം നേടുകയും ഹിന്ദിയില് ‘കായതരണ്’ എന്ന പേരില് സിനിമയാവുകയും ചെയ്ത ഒരു കഥയുടെ പേരാണ് ‘വന്‍മരങ്ങള് വീഴുമ്പോള്’. അത് മറ്റൊരു വലിയ സാംഗത്യത്തില് എഴുതപ്പെട്ട കഥയാണ്. അദ്ദേഹം ക്ഷമിക്കുമെന്ന വിശ്വാസത്തോടെ അതേ\nആയുഷ് മേഖല ശക്തിപ്പെടുത്താന്\nഡോ. ബി അശോക് കേന്ദ്രവും കേരളവും തനത് ആരോഗ്യ മേഖലകള് ശക്തിപ്പെടുത്താന് 2012-14ല് സംസ്ഥാന ആയുര്‍വേദ-യുനാനി -സിദ്ധ-ഹോമിയോപ്പതി യോഗ-നാച്ചുറോപ്പതി വകുപ്പുകള് സംഘടിപ്പിച്ചിട്ടുണ്ട്. കേരളത്തിലെ പുതിയ സര്‍ക്കാരിന്റെ ആദ്യ പത്തു മാസം ആ വകുപ്പിന്റെ ചുമതല എനിക്കായിരുന്നു. തനതു ചികിത്സ-രോഗപ്രതിരോധം എന്നിവയ്ക്കപ്പുറം കേരളത്തിന്റെ\nപി ഡി ശങ്കരനാരായണന് ശ്രീഭഗവാനുവാച ഇമംവിവസ്വതേ യോഗം പ്രോക്തവാനഹമവ്യയം വിവസ്വാന്മനവേപ്രാഹമനുരിക്ഷ്വാകവേബ്രവീത് ഏവംപരമ്പരാപ്രാപ്തമിമംരാജര്‍ഷയോവിദുഃ സ കാലേനേഹമഹതായോഗോനഷ്ടഃപരന്തപ ശ്രീ ഭഗവാന് പറഞ്ഞു: അവ്യയമായ ഈ യോഗത്തെ ഞാന് ആദിത്യന് ഉപദേശിച്ചു. ആദിത്യന് മനുവിനും ഉപദേശിച്ചുകൊടുത്തു. മനു ഇക്ഷ്വാകുവിനും ഉപദേശിച്ചു. ശത്രുനാശകാ, ഇപ്രകാരം പരമ്പരാഗതമായ ഈ\nചൈനയെ തടയാന് ഇന്ത്യയും ജപ്പാനും\nസന്തോഷ് മാത്യു ഇന്ത്യയുടേയും ജപ്പാന്റേയും പൊതുശത്രു ആരെന്ന ചോദ്യത്തിന് ഒരുത്തരമേയുള്ളൂ-ചൈന. ദക്ഷിണ ചൈനാക്കടലില് ജപ്പാനു നേരേയും പാക്കിസ്ഥാനെ ഉപയോഗിച്ചുകൊണ്ട് ഇന്ത്യക്കെതിരേയും ചൈന അതിസമര്‍ത്ഥമായി കരുക്കള് നീക്കുകയാണ്. ഒബിഒആര് എന്ന ചൈനീസ് പദ്ധതിയില് ഇന്ത്യയും ജപ്പാനും ഒഴികെയുള്ള ഏഷ്യന് രാജ്യങ്ങളെല്ലാം പങ്കാളികളുമാണ്. തങ്ങളുടെ\nഡോ. ബി അശോക് കേരളത്തിലെ സര്‍ക്കാര് സേവനങ്ങളില് പകുതിയോളം മലയാളികള്‍ക്കും വേണ്ടത്ര സന്തുഷ്ടിയില്ല എന്നാണ് പഠനങ്ങള് കാണിക്കുന്നത്. പശ്ചാത്തല സൗകര്യങ്ങളുടെ കുറവ്, അറ്റകുറ്റപ്പണികളും ആധുനിക സാധന സാമഗ്രികളും വാങ്ങുന്നതില് വരുന്ന അകാരണമായ കാലതാമസം, ഉത്തരവാദിത്ത നിര്‍വചനത്തിലും നിറവേറ്റലിലുമുള്ള പോരായ്മകള്, തലകീഴായി നടപ്പാക്കപ്പെടുന്ന\nസി കെ ഗുപ്തന് വ്യക്തിത്വം പലരും കാണാതെപോകുന്ന മഹത്വമാണ്. വ്യക്തികളുടെ വ്യക്തിത്വം ഒന്നപഗ്രഥിച്ചു നോക്കൂ. അപ്പോള് കാണാം ഒരു പ്രത്യേകത. ഒരു വ്യക്തി പല വ്യക്തികളാവുന്നു. ആ അന്തര്‍ലോകം അത്ഭുതകരമാണ്. കേദാരമാണ്, എന്തെങ്കിലും വിത്ത് വെറുതേ വലിച്ചെറിഞ്ഞാല് മതി. അത് തളിര്‍ക്കും;\nപി ഡി ശങ്കരനാരായണന് ‘ഒക്കെയും ഭക്ഷിക്കുവാനോങ്ങി അഗ്‌നിയാ ദിക്കിലെവിടെയോ നില്‍പ്പൂ കൃശാണുവായ് അഗ്‌നിയില് നിന്നുമീ ആരണ്യകത്തിനെ രക്ഷിക്കുവാന് മാരി പെയ്യിക്കുവാനൊരാള് മാരി പെയ്താലോ, പ്രതിരോധമായ് ശരമാരിപെയ്യിക്കുവാന് ഗാണ്ഡീവധാരിയായ് തറ്റുടുത്തങ്ങനെ മറ്റൊരാള്; ഇങ്ങകപ്പെട്ടൊരു ശാര്‍ങ്ഗകപ്പക്ഷികളാണു നാം ‘ ഒ എന് വി (ശാര്‍ങ്ഗക


നീതിന്യായവേദിയില് തുണയായ വിശുദ്ധ യൗസേപ്പിതാവ് - sundayshalom\nനീതിന്യായവേദിയില് തുണയായ വിശുദ്ധ യൗസേപ്പിതാവ്\nഒരിക്കല് ഒരു അക്രൈസ്തവ ജുഡീഷ്യല് ഓഫീസര് പായ്ക്ക് ചെയ്ത ഒരു സമ്മാനവുമായി വന്നു പറഞ്ഞു: ‘ഇതൊരു ജീസസിന്റെ രൂപമാണ്.’ വീട്ടില് വന്നശേഷം ഞാന് അത് തുറന്ന് നോക്കിയപ്പോള് കണ്ടത് ഏതാണ്ട് രണ്ടരയടി നീളമുള്ള യൗസേപ്പിതാവിന്റെ ഒരു രൂപം! എനിക്കത് വലിയ സന്തോഷമായി. കേരള ഹൈക്കോടതിയിലെ ജഡ്ജിയായി വിരമിച്ച ജസ്റ്റീസ് കെ. ഏബ്രഹാം മാത്യു പറയുന്നു…\nജസ്റ്റീസ് കെ. എബ്രാഹം മാത്യു\n”ഏതാനും വര്‍ഷങ്ങള്‍ക്കുമുമ്പാണ് ഞാന് യൗസേപ്പിതാവിനെക്കുറിച്ച് പഠിക്കുവാന് ഒരുങ്ങിയത്. പൂര്‍ണ ഗര്‍ഭിണിയായ മാതാവുമൊത്ത് ബത്‌ലഹേമിലേക്കുള്ള യാത്രയിലും ഈജിപ്തിലേക്കുള്ള പലായനത്തിലും തിരിച്ച് നസ്രത്തിലേക്കുള്ള തിരിച്ചുവരവിലുമൊക്കെ വെറുമൊരു യാത്രാസംരക്ഷകന് മാത്രമായിരുന്നില്ല ഈ പുണ്യവാന്. ഒരു കുടുംബത്തിന്റെ മുഴുവന് ജീവിതയാത്രയായിരുന്നു അത്. ആ ജീവിതയാത്രയെയാണ് വിശുദ്ധ യൗസേപ്പ് സംരക്ഷിച്ച് പൂര്‍ണമാക്കിയത്. അതുകൊണ്ടുതന്നെ ഏതൊരു യാത്രികനും അവന്റെ സാധാരണ യാത്രകള്‍ക്കും ജീവിതയാത്രകള്‍ക്കും ആശ്രയിക്കാവുന്ന സംരക്ഷകനാണ് വിശുദ്ധ യൗസേപ്പിതാവ്. ഈ ബോധ്യം കിട്ടിയതില്‍പിന്നെ എവിടേക്ക് യാത്ര പുറപ്പെട്ടാലും യൗസേപ്പിതാവിന്റെ സംരക്ഷണവും സഹായവും പ്രത്യേകം ചോദിച്ചിട്ടാണ് പുറപ്പെടുന്നത്. ജീവിതയാത്രയിലും എന്റെ സംരക്ഷകന് ഈശോയുടെ വളര്‍ത്തുപിതാവുതന്നെയാണ്”.\nപറയുന്നത് വ്യക്തിജീവിതത്തിലും ഔദ്യോഗികരംഗത്തും ക്രിസ്തീയതയുടെ നന്മ പ്രകാശിപ്പിക്കാന് കഴിഞ്ഞ ജസ്റ്റിസ് കെ. എബ്രാഹം മാത്യു.\n2014 ജനുവരിയില് കേരള ഹൈക്കോടതിയിലെ ജഡ്ജിയായി നിയമിക്കപ്പെട്ട അദേഹം യൗസേപ്പിതാവിന്റെ തികഞ്ഞ ഭക്തനും ആ പുണ്യവാന്റെ ജീവിതവഴികളെ സ്‌നേഹിച്ച് മുന്നേറാന് ആഗ്രഹിച്ച വ്യക്തിയുമാണ്. രണ്ട് മാസം മുമ്പ് ഔദ്യോഗിക ജീവിതത്തില്‍നിന്ന് വിരമിച്ചുവെങ്കിലും ആ പുണ്യവാന്റെ ജീവിതത്തിലുണ്ടായിരുന്ന നീതിബോധവും വിശുദ്ധിയും ഇന്നും തന്നെ സ്വാധീനിക്കുകയും അനുഗ്രഹിക്കുകയും ചെയ്തുകൊണ്ടിരിക്കുന്നുണ്ടെന്ന് സത്യസന്ധനായ ഈ ന്യായാധിപന് സാക്ഷ്യപ്പെടുത്തുന്നു.\nദേവികുളത്ത് അന്ന് ഏറ്റവും അടുത്തുള്ളത് ജയിലും പള്ളിയുമായിരുന്നു. കടകളോ മറ്റ് യാതൊരുവിധ സ്ഥാപനങ്ങളോ അക്കാലത്ത് ഉണ്ടായിരുന്നില്ല. എല്ലാ ദിവസവും തൊട്ടടുത്തുള്ള പള്ളിയില് പോയി വിശുദ്ധ കുര്‍ബാനയില് പങ്കെടുക്കുമായിരുന്നു. ആയിടെ ജീവിതത്തില് ഏറെ വിഷമകരമായ സംഭവമുണ്ടായി. അങ്ങനെയാണ് പോട്ടയില് ഏകദിനധ്യാനത്തില് സംബന്ധിക്കുവാന് പോകുന്നത്. അവിടെ ചെന്നതുമുതല് കേള്‍ക്കുന്ന തിരുവചനത്തിന്റെ സാരാംശം ഇതായിരുന്നു. ”ദൈവം അറിയാതെ നമ്മുടെ ജീവിതത്തില് ഒന്നും സംഭവിക്കുന്നില്ല.” പിന്നീട് ജീവിതത്തെ മുഴുവന് സ്വാധീനിച്ച തിരുവചനമായിരുന്നു ഇതെന്ന് അദ്ദേഹം വ്യക്തമാക്കുന്നു. കഷ്ടമോ നഷ്ടമോ നേട്ടമോ കോട്ടമോ എന്തുതന്നെയായാലും ദൈവം അറിഞ്ഞുതന്നെയാണ് അതൊക്കെ സംഭവിക്കുന്നതെന്നുള്ള ആഴമായ ബോധ്യം ഹൃദയത്തില് എപ്പോഴും അലയടിക്കാന് തുടങ്ങി. പ്രമോഷനുകളും സ്ഥലംമാറ്റങ്ങളും മൂലം കേരളത്തിന്റെ വടക്കേയറ്റം മുതല് തെക്കേയറ്റംവരെ സേവനമനുഷ്ഠിക്കാന് ദൈവം ഇടവരുത്തി.\nപ്രിന്‍സിപ്പല് സെഷന്‍സ് ജഡ്ജി, ജില്ലാ ജഡ്ജി, കേരള ജുഡീഷ്യല് അക്കാദമിയുടെ അഡീഷണല് ഡയറക്ടര്, ഡയറക്ടര്, ഹൈക്കോടതി വിജിലന്‍സ് രജിസ്ട്രാര് തുടങ്ങിയ നിലകളിലൊക്കെ ഇതിനിടയില് സേവനം ചെയ്യുകയുണ്ടായി. കേരള ജുഡീഷ്യല് അക്കാദമിയുടെ ഡയറക്ടര് ആയിരിക്കുമ്പോള് പല പ്രശ്‌നങ്ങളും ഉണ്ടായി. അവിടെയെല്ലാം ദൈവവിശ്വാസം ഒന്നുകൊണ്ടുമാത്രമാണ് തനിക്ക് മുന്നോട്ടുപോകാന് കഴിഞ്ഞതെന്ന് ഇദ്ദേഹം സാക്ഷ്യപ്പെടുത്തുന്നു. പിന്നീട് ഹൈക്കോടതി ജഡ്ജി ആയിരിക്കുമ്പോഴും പലവിധ ആരോപണങ്ങള്‍ക്കും വിധേയനാകേണ്ടി വന്നിട്ടുണ്ട്. ദൈവം അറിയാതെ ജീവിതത്തില് ഒന്നും സംഭവിക്കില്ല എന്ന ഉറച്ച ബോധ്യമായിരുന്നു അതൊക്കെ അതിജീവിക്കാന് തന്നെ പ്രാപ്തനാക്കിയതെന്ന് ജസ്റ്റിസ് വ്യക്തമാക്കുന്നു.\nയൗസേപ്പിതാവ് ഞങ്ങളുടെ കുടുംബത്തില്\nയൗസേപ്പിതാവിന്റെ സംരക്ഷണവും സഹായവും എന്റെ വ്യക്തിജീവിതത്തിലും കുടുംബജീവിതത്തിലും ഉണ്ടായ ഒരുപാട് സംഭവങ്ങള് ഉണ്ട്. എന്റെ അമ്മച്ചിക്ക് മൂത്ത പെണ്‍ക്കുഞ്ഞുങ്ങള്‍ക്കുശേഷം ഒരു ആണ്‍കുട്ടി വേണമെന്ന് അതിയായ ആഗ്രഹമുണ്ടായിരുന്നു. അതിന്‍പ്രകാരം വിശുദ്ധ യൗസേപ്പിതാവിനോട് പ്രാര്‍ത്ഥിക്കുകയും നേര്‍ച്ച നേരുകയും ചെയ്തു. അങ്ങനെയാണ് എന്റെ ജ്യേഷ്ഠ സഹോദരനായ ജോസ് ജനിക്കുന്നത്. ഞാനാണെങ്കില് കുഞ്ഞുന്നാളില് വീട്ടില് കുറച്ചൊക്കെ അസ്വസ്ഥത ഉണ്ടാക്കിയിരുന്ന കുട്ടിയാണെന്നും യൗസേപ്പിതാവിന് എന്നെ സമര്‍പ്പിച്ച് പ്രാര്‍ത്ഥിച്ചതിനുശേഷമാണ് എന്നില് മാറ്റങ്ങള് ഉണ്ടായതെന്നും അമ്മ പറഞ്ഞുകേട്ടിട്ടുണ്ട്.\nനമുക്കൊരു പ്രതിസന്ധിയുണ്ടാകുമ്പോള് മാതാവ് നാം ആവശ്യപ്പെടാതെതന്നെ നമുക്കരികിലേക്ക് ഓടിയെത്തും. എന്നാല് യൗസേപ്പിതാവാകട്ടെ നമുക്കൊരു അപകടം ഉണ്ടായാല് അവിടെനിന്ന് നമ്മെ എടുത്തുകൊണ്ട് ഓടി രക്ഷപ്പെടുത്തും. ഈയൊരു അനുഭവം എന്റെ വ്യക്തിജീവിതത്തിലും മറ്റുള്ളവരുടെ ജീവിതങ്ങളിലും ദര്‍ശിക്കാന് ഇടവന്നിട്ടുണ്ട്. കുടുംബത്തില്‍പെട്ട ഒന്നുരണ്ടുപേര് ഉറക്കക്കുറവുമൂലം ക്ലേശിക്കുന്ന വിവരം ഞാന് അറിയുകയുണ്ടായി. ആ സമയത്താണ് മാര്‍പാപ്പയുടെ ഇഷ്ടപ്പെട്ട തിരുസ്വരൂപമായ ഉറങ്ങുന്ന യൗസേപ്പിതാവിന്റെ രൂപം പ്രചാരത്തിലാകുന്നത്. അവര്‍ക്ക് ഞാന് ഈ തിരുസ്വരൂപങ്ങള് വാങ്ങി നല്‍കി. അത്ഭുതമെന്നു പറയട്ടെ, ആ വ്യക്തികള് പ്രസ്തുത പ്രശ്‌നങ്ങളില്‍നിന്ന് വിമുക്തരായി.\nഭക്തരെ സ്‌നേഹിക്കുന്ന താതന്\nഒരിക്കല് ഒരു സിസ്റ്റര് വീട്ടില് വന്നു. എന്നെ നേരിട്ട് കാണാതിരുന്നതുകൊണ്ട് എനിക്ക് നല്‍കണമെന്ന് പറഞ്ഞ് യൗസേപ്പിതാവിന്റെ സ്തുതിക്കായുള്ള പ്രാര്‍ത്ഥനകള് അടങ്ങിയ കൊച്ചുപ്രാര്‍ത്ഥനാ പുസ്തകം വീട്ടില് ഏല്‍പിക്കുകയുണ്ടായി. ഇപ്പോഴും ഞാനത് മുടങ്ങാതെ ചൊല്ലാറുണ്ട്. യൗസേപ്പിതാവ് നേരിട്ട് എന്റെ കൈകളില് തന്ന അനുഭവമായിരുന്നു അത്.\nമറ്റൊരിക്കല് റിട്ടയര്‍മെന്റുമായി ബന്ധപ്പെട്ട് അക്രൈസ്തവ ജുഡീഷ്യല് ഓഫീസര് പായ്ക്ക് ചെയ്ത ഒരു സമ്മാനവുമായി വന്നു പറഞ്ഞു: ‘ഇതൊരു ജീസസിന്റെ രൂപമാണ്.’ വീട്ടില് വന്നശേഷം ഞാന് അത് തുറന്ന് നോക്കിയപ്പോള് കണ്ടത് ഏതാണ്ട് രണ്ടരയടി നീളമുള്ള യൗസേപ്പിതാവിന്റെ രൂപം! എനിക്കത് വലിയ സന്തോഷമായി. എന്റെ പഠനമുറിയില് ഞാനത് വയ്ക്കുകയും പ്രാര്‍ത്ഥിക്കുകയും ചെയ്തുവരുന്നു.\nനീതിയും ന്യായവും ധാര്‍മികതയും ഒന്നുചേരുമ്പോഴാണ് നീതിന്യായ കോടതികളുടെ പ്രവര്‍ത്തനങ്ങള് പൂര്‍ണമാകുന്നത്. നീതിയായി കാണുന്ന പലതും ധാര്‍മികമാകണമെന്നില്ല. ഒരു ക്രൈസ്തവ വിശ്വാസിയായ ന്യായാധിപന് എന്ന നിലയില് നിയമവും ധാര്‍മികതയും വിശ്വാസവും തമ്മിലുള്ള ആന്തരികസംഘട്ടനം ഉണ്ടാകുക സ്വാഭാവികമാണ്. സെന്റ് അഗസ്റ്റിന് പറയുന്ന ഒരു കാര്യം എപ്പോഴും ഞാന് എന്റെ ജുഡീഷ്യല് പരിശീലന ക്ലാസുകളില് പറയാറുണ്ട്. അതിതാണ്: ”ഓരോ പാപിക്കും ഒരു ഭാവികാലമുണ്ട്; ഓരോ വിശുദ്ധനും ഒരു ഭൂതകാലമുണ്ട്.” കുറ്റം ചെയ്ത വ്യക്തി ശിക്ഷിക്കപ്പെടുമ്പോഴും അയാള് നശിക്കാന് നാം ആഗ്രഹിക്കരുത്. യൗസേപ്പിതാവിന്റെ ദര്‍ശനം ഇത്തരത്തിലുള്ള ഒന്നായിരുന്നു. മാതാവിനെ ഉപേക്ഷിക്കാന് തീരുമാനിച്ചപ്പോഴും അവളെ നശിപ്പിക്കണമെന്നോ സമൂഹമധ്യത്തില് പരിഹാസപാത്രമാക്കണമെന്നോ യൗസേപ്പിതാവ് ചിന്തിച്ചിട്ടില്ല. അവള് തെറ്റുകാരിയല്ലെന്നും അവളെ സ്വീകരിക്കാന് മടിക്കേണ്ടതില്ലെന്നും ദൈവദൂതന് പറഞ്ഞപ്പോള് പിന്നെ ഒട്ടും സംശയിക്കാതെ ഭാര്യയായി അവളെ സ്വീകരിച്ചു. യൗസേപ്പിതാവിന്റെ ധാര്‍മികതയിലൂന്നിയ നീതിബോധം എന്നെ ഏറെ സഹായിച്ചിട്ടുണ്ട്. പ്രത്യേകിച്ചും ചില വിധിന്യായങ്ങളുടെ സമയത്ത് ശരിയായവ മാത്രം ചെയ്യാനുള്ള ഉള്‍ക്കാഴ്ച യൗസേപ്പിതാവ് എനിക്ക് നല്‍കി സഹായിച്ചിട്ടുണ്ട്.\nഏതു നേരവും ദൈവാനുഭവത്തില് ആയിരുന്ന യൗസേപ്പിതാവ് ഉറക്കത്തില്‍പോലും ദൈവസമ്പര്‍ക്കം നഷ്ടപ്പെടുത്തിയിരുന്നില്ല. അതുകൊണ്ടാണ് യൗസേപ്പിതാവ് സ്വപ്‌നം കണ്ടത്. ഈ സ്വപ്‌നങ്ങളൊക്കെയും യൗസേപ്പിതാവിലൂടെ ദൈവം നടത്താന് നിശ്ചയിച്ച മഹത്പദ്ധതികളായിരുന്നു. ദൈവഹിതമാണെന്നറിഞ്ഞാല് ഉടനെ ഉറക്കത്തില്‍നിന്നും എഴുന്നേറ്റ് അതിനുവേണ്ടി ഓടാന് തയാറാകുമായിരുന്നു. ഒരു ന്യായാധിപന് ദൈവാനുഭവത്തില് ആയിരിക്കുകയാണെങ്കില് ഇത്തരം സ്വപ്‌നങ്ങളോ ഉള്‍വിളികളോ തീര്‍ച്ചയായും ലഭിക്കും. മറ്റുള്ളവര് എന്തു പറയുന്നു എന്നതിലല്ല, നീതിയും ന്യായവും ധാര്‍മികതയും ഉള്‍ച്ചേരുന്നവിധം ദൈവഹിതം ശരിയായി നടപ്പിലാക്കാന് കഴിയും എന്നതാണ് ഇതിലെ പ്രസക്തമായ കാര്യം. അങ്ങനെ വരുമ്പോള് മുന്നോട്ടുള്ള യാത്ര യൗസേപ്പിതാവിനെപ്പോലെ ക്ലേശകരമായിരിക്കാം. പക്ഷേ അന്തിമ വിജയം നേടുന്നത് സത്യം മാത്രമായിരിക്കും.\n”ജീവിതത്തില് ആരവങ്ങളില്ലാതെ നിശബ്ദനായി തന്റെ ജോലികളും ഉത്തരവാദിത്വങ്ങളും നിര്‍വഹിച്ച പുണ്യവാനായിരുന്നു യൗസേപ്പിതാവ്. ദൈവഹിതം നടപ്പാക്കാനുള്ള ഉപകരണമായി യൗസേപ്പിതാവ് നിലകൊണ്ടു. ന്യായാധിപ ജോലിയോടൊപ്പം ഞാന് ചെയ്തിരുന്ന നിയമാധ്യാപന സേവനങ്ങളില് വിശുദ്ധ യൗസേപ്പിതാവിന്റെ മാതൃക എന്നെ സ്വാധീനിച്ചിട്ടുണ്ട്. അനേകരുടെ ഹൃദയങ്ങളില് കയറിപ്പറ്റാനും അവര്‍ക്ക് ആശ്വാസമാകുവാനും മുന്നോട്ടുള്ള ജീവിതത്തില് ഇടറാതെ മുന്നേറുവാനും ദൈവം എന്നെ ഉപകരണമാക്കിയിട്ടുണ്ട്. എന്റെ ക്രിസ്തീയ വിശ്വാസവും അതിനെന്നെ സഹായിച്ചിട്ടുണ്ട്.”\nഅള്‍ത്താര ബാലനായി വളര്‍ന്ന്, വിശുദ്ധ കുര്‍ബാനയെ സ്‌നേഹിച്ച് മുന്നേറിയ ഈ ന്യായാധിപന് അതിനൊക്കെ തന്നെ പ്രേരിപ്പിച്ച മാതാപിതാക്കളെ നന്ദിയോടെ ഓര്‍ക്കുന്നു. അപ്പച്ചന്റെ സഹോദരനായ ജസ്യൂട്ട് വൈദികനും കുടുംബത്തിലെ കന്യാസ്ത്രീമാരും സഹോദരങ്ങളുമൊക്കെ ഈ ആത്മീയ വളര്‍ച്ചയില് തന്നെ താങ്ങിയ കരങ്ങളാണെന്നതില് ജസ്റ്റിസ് എബ്രാഹം മാത്യുവിന് അഭിമാനമുണ്ട്.\nവൈക്കത്തിനടുത്ത ചെമ്പ് സ്വദേശിയായ ഇദ്ദേഹം ഇപ്പോള് കാക്കനാടിനു സമീപം പടമുകളില് കുടുംബത്തോടൊപ്പം താമസിക്കുന്നു.\nനൈജീരിയയിൽ ഒരു ദിവസം കൊല്ലപ്പെടുന്നത് ആറ് ക്രൈസ്തവർ; ലോകം ഇതൊന്നും കാണുന്നില്ലേ?\nമരിയൻ റാലിക്കുനേരെ ഭീകരാക്രമണം; ബുർക്കിനാഫാസോയിൽ നാലു കത്തോലിക്കർക്കൂടി കൊല്ലപ്പെട്ടു\nലീ ഷരീബുവിന് തടവറയിൽ 16-ാം പിറന്നാൾ; നൈജീരിയയ്‌ക്കെതിരെ പ്രതിഷേധം ശക്തം\nആഫ്രിക്കയിൽ ദിവ്യബലിമധ്യേ വീണ്ടും ഭീകരാക്രമണം; വൈദികനുൾപ്പടെ ആറുമരണം\nഫീനിക്‌സ് ദൈവലായത്തിൽ അഗ്നിബാധ; ദിവ്യബലിയർപ്പണം മുടക്കില്ലെന്ന് വിശ്വാസീസമൂഹം\nAFRICA, AMERICA, American National, AUSTRALIA, EUROPE, Europe National, Featured, WORLD\nബുർക്കിനാ ഫാസോ ദൈവാലയ ആക്രമണത്തിൽ മരണം 6; പീഡനങ്ങൾ വിട്ടൊഴിയാതെ ക്രൈസ്തവർ\nസുഡാൻ ഭരണകൂടം തോറ്റു; പതിമൂന്നിൽ ഒൻപതുപേരും ക്രിസ്തുവിന്റെ സ്വന്തം\nAFRICA, FEATURED MAIN NEWS


ദേവസ്വം ബോര്‍ഡുകള് സര്‍ക്കാര് നിയന്ത്രണത്തില് നിന്ന് മാറ്റണം; ഹര്‍ജി 31ലേക്ക് മാറ്റി\nJanam TV Web Desk Jan 23, 2019, 12:21 pm IST\nന്യൂഡല്‍ഹി: കേരളത്തിലെ ദേവസ്വം ബോര്‍ഡുകളിലെ സര്‍ക്കാര് നിയന്ത്രണത്തിനെതിരെ നല്‍കിയ ഹര്‍ജികള് പരിഗണിക്കുന്നത് സുപ്രീംകോടതി ഈ മാസം 31ലേക്ക് മാറ്റി. സംസ്ഥാന സര്‍ക്കാര് നല്‍കിയ സത്യവാങ്മൂലത്തിനു മറുപടി നല്‍കാന് ഹര്‍ജിക്കാരായ ബിജെപി നേതാവ് സുബ്രഹ്മണ്യന് സ്വാമി, ടിജി മോഹന്‍ദാസ് എന്നിവര് സമയം ചോദിച്ചിരുന്നു. ഹര്‍ജിക്കാരുടെ ആവശ്യം പരിഗണിച്ച് ജസ്റ്റിസുമാരായ യുയു ലളിത്, ഇന്ദിരാ ബാനര്‍ജി എന്നിവരാണ് ഹര്‍ജി പരിഗണിക്കുന്ന തീയതി ജനുവരി 31ലേക്ക് മാറ്റിവെച്ചത്.\nസ്വയംഭരണസ്ഥാപനങ്ങളായ ദേവസ്വം ബോര്‍ഡുകളുടെ പ്രവര്‍ത്തനത്തില് ഇടപെടാറില്ലെന്ന് വ്യക്തമാക്കി കഴിഞ്ഞദിവസമാണ് സംസ്ഥാനസര്‍ക്കാര് സത്യവാങ്മൂലം സമര്‍പ്പിച്ചത്. ക്ഷേത്രങ്ങളില് നിന്ന് ലഭിക്കുന്ന പണം മറ്റ് ആവശ്യങ്ങള്‍ക്ക് ഉപയോഗിക്കുന്നില്ലെന്നും വിശ്വാസികളുടെ ആവശ്യപ്രകാരമാണ് ക്ഷേത്രങ്ങള് ദേവസ്വം ബോര്‍ഡിന് കീഴില് കൊണ്ടുവന്നതെന്നുമാണ് സത്യവാങ്മൂലത്തിലെ സര്‍ക്കാര് വാദങ്ങള്.


മാനന്തവാടി:വയനാട് എക്‌സൈസ് എന്‍ഫോഴ്‌സ്‌മെന്റ് & ആന്റി നാര്‍ക്കോട്ടിക് സ്‌പെഷല് സ്‌ക്വാഡ് സംഘം ഇന്ന് പുലര്‍ച്ചെ മാനന്തവാടി നഗരത്തില് നടത്തിയ രാത്രി കാല പരിശോധനയില് പത്ത് കിലോയോളം കഞ്ചാവുമായി മഹാരാഷ്ട്ര സ്വദേശിയെ പിടികൂടി.മാനന്തവാടി മുന്‍സിപ്പല് ബസ് സ്റ്റാന്‍ഡ് പരിസരത്ത് വെച്ച് നടത്തിയ പരിശോധനയില് മഹാരാഷ്ട്ര സത്താര റഹ്മത്ത് നഗര് സ്വദേശി താരാനാദ് പുണ്ടലിക (52) എന്നയാളെയാണ് പിടികൂടിയത്.ഇയാളുടെ കൈവശത്ത് നിന്നും 9.500 കിലോഗ്രാം കഞ്ചാവ് പിടിച്ചെടുത്തു.\nരണ്ട് ബാഗുകളിലായി 1.900 കി.ഗ്രാം വീതം കൊള്ളുന്ന5പാക്കറ്റുകളിലായാണ് കഞ്ചാവ് സൂക്ഷിച്ചിരുന്നത്. ആലുവ, പറവൂര് മേഖലയില് ആവശ്യക്കാര്‍ക്ക് വിതരണം ചെയ്യുന്നതിനായാണ് കഞ്ചാവ് കടത്തി കൊണ്ടുവന്നതെന്ന് പ്രതി ചോദ്യം ചെയ്തതില് പറഞ്ഞതായി എക്‌സൈസ് അധികൃതര് പറഞ്ഞു. ആലുവ പറവൂര് ഭാഗങ്ങളില് പെയ്ന്റിംഗ് തൊഴിലാളിയായ ഇയ്യാള് നാട്ടില് പോയി വരുന്ന അവസരങ്ങളില് കഞ്ചാവ് മുന്‍പും കടത്തികൊണ്ടു വന്നിട്ടുണ്ട്. ആന്ധ്ര ഒറീസ ബോര്‍ഡറിലെ നരസിപട്ടണം ഭാഗത്ത് നിന്നാണ് കഞ്ചാവ് കടത്തികൊണ്ടു വന്നതെന്ന് പ്രാഥമിക അന്വേഷണത്തില് മനസ്സിലായതായി എക്‌സൈസ് അധികൃതര് വ്യക്തമാക്കി.\nരാത്രിയോടെ ബാഗ്‌ളൂരില് നിന്നും മാനന്തവാടിയില് എത്തിയ പ്രതി തുടര് യാത്രക്ക് ബസ് ലഭിക്കാതെ വന്ന സാഹചര്യത്തില് എക്‌സൈസിന്റെ പരിശോധനയില് കുടുങ്ങുകയായിരുന്നു.പരിശോധനകളില് നിന്നും രക്ഷപ്പെടുന്നതിനായി ധനാഢ്യനെന്ന രൂപേണ വേഷപകര്‍ച്ച നടത്തിയാണ് താരാനാദ് വിലസിയി രുന്നത്. ഇയ്യാള് കേരളത്തിലേക്ക് കഞ്ചാവ് എത്തിക്കുന്ന ശൃംഗലയിലെ പ്രധാന കണ്ണിയാണ്. പരിശോധനയില് എക്‌സൈസ് സര്‍ക്കിള് ഇന്‍സ്‌പെക്ടര് ജിമ്മി ജോസഫ്, പ്രിവ. ഓഫീസര് ബാബുരാജ്, പ്രഭാകരന്, സി.ഇ.ഒ മാരായ സനൂപ്, നിഷാദ്, എ.സി.ചന്ദ്രന്,പിന്റോ, മാനുവല് ജിംസണ് എന്നിവര് പങ്കെടുത്തു. പ്രതിയെ വൈകുന്നേരത്തോടെ കല്‍പറ്റ കോടതിയില് ഹാജരാക്കും\nകോവിഡ് മാനദണ്ഡങ്ങള് പാലിച്ചില്ല;5സ്ഥാപനങ്ങളുടെ ലൈസന്‍സ് റദ്ദാക്കും


സാക്ഷര കേരളത്തിന്റെ തലസ്ഥാന നഗരിയില് 11,764 നിരക്ഷരര്! അക്ഷരശ്രീ സര്‍വേ പ്രസിദ്ധീകരിച്ചു | It is found that there 11764 illiterates in the capital city of Thiruvananthapuram. - Malayalam Oneindia\nസാക്ഷര കേരളത്തിന്റെ തലസ്ഥാന നഗരിയില് 11,764 നിരക്ഷരര്! അക്ഷരശ്രീ സര്‍വേ പ്രസിദ്ധീകരിച്ചു\nUpdated: Thu, Sep 6, 2018, 9:33 [IST]\nതിരുവനന്തപുരം: സംസ്ഥാന സാക്ഷരതാ മിഷന് അതോറിറ്റി തിരുവനന്തപുരം നഗരസഭായില് നടത്തിയ 'അക്ഷരശ്രീ' സര്‍വേ റിപ്പോര്‍ട്ടിന്റെ പ്രകാശനം മന്ത്രിമാരായ പ്രൊഫ.സി. രവീന്ദ്രനാഥ്, എ സി മൊയ്തീന് എന്നിവര് ചേര്‍ന്ന് നിര്‍വഹിച്ചു. സര്‍വേ ഫലം പുറത്തുവന്നപ്പോള് തലസ്ഥാന നഗരത്തിലെ നിരക്ഷരരുടെ എണ്ണം 11,764.\nസര്‍വേയില് കണ്ടെത്തുന്ന നിരക്ഷരര്‍ക്കുള്ള ക്ലാസുകള് ഉടന് ആരംഭിക്കുമെന്ന് സാക്ഷരതാമിഷന് ഡയറക്ടര് ഡോ.പി.എസ്.ശ്രീകല പറഞ്ഞു. ഒരു വാര്‍ഡില് 25 പേര് എന്ന കണക്കിന് നഗരസഭയിലാകെ 2500 പേര്‍ക്കാണ് ക്ലാസ്. മൂന്നു മാസത്തെ സാക്ഷരതാക്ലാസിനുശേഷം പരീക്ഷയില് വിജയിക്കുന്നവര്‍ക്ക് നാലാംതരം തുല്യതാ കോഴ്സില് ചേരാം. ആറുമാസമാണ് കോഴ്സിന്റെ കാലാവധി. തുടര്‍ന്ന് ഹയര് സെക്കന്‍ഡറി തുല്യത വരെ സൗജന്യമായി പഠിക്കാനുള്ള അവസരമാണ് ഒരുക്കുന്നത്.\nഅവശേഷിക്കുന്ന നിരക്ഷരരെ കണ്ടെത്തി സാക്ഷരരാക്കുക, തുടര്‍വിദ്യാഭ്യാസം നല്‍കുക തുടങ്ങിയ ലക്ഷ്യങ്ങളോടെയാണ് സാക്ഷരതാമിഷന് നഗരസഭയുമായി സഹകരിച്ച് 'അക്ഷരശ്രീ' പദ്ധതി നടപ്പാക്കുന്നത്. സംസ്ഥാനത്തെ എല്ലാ തദ്ദേശസ്വയംഭരണ സ്ഥാപനങ്ങളിലേക്കും പദ്ധതി വ്യാപിപ്പിക്കുന്നതിന് മുന്നോടിയായാണ് മാതൃകാ പദ്ധതിയായി തിരുവനന്തപുരം നഗരസഭയില് ആരംഭിച്ചത്.\nനിരക്ഷരര് കൂടുതല് സ്ത്രീകള്\nതിരുവന്തപുരത്തെ നിരക്ഷരരില് ഭൂരിഭാഗവും സ്ത്രീകളാണ്- 7256 പേര്. നിരക്ഷരരില് 1175 പേര് പട്ടികജാതി വിഭാഗത്തിലുള്ളവരാണ്. 147 പേര് പട്ടികവര്‍ഗവിഭാഗവും. ബീമാപ്പള്ളി വാര്‍ഡിലാണ് ഏറ്റവും കൂടുതല് നിരക്ഷരരെ കണ്ടെത്തിയത്. 755 പേര്. ഇതില് 426 പേര് സ്ത്രീകളും 339 പേര് പുരുഷന്‍മാരുമാണ്. തീരദേശ വാര്‍ഡുകളിലാണ് നിരക്ഷരത ഏറ്റവും കൂടുതല്. തീരദേശ വാര്‍ഡുകളായ കോട്ടപ്പുറം- 696, മാണിക്യവിളാകം- 666, ഹാര്‍ബര്- 517, വലിയതുറ 488, വെള്ളാര്- 440, പൂന്തുറ- 315, വെട്ടുകാട്- 303 എന്നിങ്ങനെയാണ് നിരക്ഷരരുടെ എണ്ണം. ഏറ്റവും കുറവ് നിരക്ഷരരെ കണ്ടെത്തിയത് കുറവന്‍കോണം, നന്തന്‍കോട് വാര്‍ഡുകളിലാണ്. അഞ്ചുവീതം.\nനാലിന് താഴെ 12,979 പേര്\nനവസാക്ഷരര് മുതല് നാലാംതരം വിജയിക്കാത്ത 12,979 പേരെ സര്‍വേയില് കണ്ടെത്തി. ഇതില് ഒരാള് ട്രാന്‍സ്ജെന്‍ഡര് വിഭാഗമാണ്. നാലാംതരം വിജയിച്ചവരും ഏഴാംതരം വിജയിക്കാത്തവരുമായ 22,999 പേരെയും ഏഴാംതരം വിജയിക്കുകയും പത്താംതരം വിജയിക്കാത്തവരുമായ 45208 പേരെയും സര്‍വേയില് കണ്ടെത്തി. പത്താംതരം വിജയിക്കുകയും ഹയര് സെക്കന്‍ഡറി പാസാകാത്തവരുമായി കണ്ടെത്തിയത് 39,479 പേരാണ്. പത്താംതരം വിജയിക്കാത്തവരില് മൂന്നുപേര് ട്രാന്‍സ്ജെന്‍ഡറുകളാണ്.\n2,23818 വീടുകളില് സര്‍വേ\nനിരക്ഷരര്, നാല്, ഏഴ്, പത്ത്, ഹയര്‍സെക്കന്‍ഡറി തലങ്ങള് വിജയിക്കാത്തവര് എന്നിങ്ങനെ തിരിച്ചായിരുന്നു സര്‍വേ. നഗരത്തിലെ 100 വാര്‍ഡുകളിലായി മൊത്തം 2,23818 വീടുകളിലായിരുന്നു സര്‍വേ. നഗരപരിധിയിലെ വിദ്യാലയങ്ങളില് നിന്നുള്ള വിദ്യാര്‍ഥികള്, സാക്ഷരതാമിഷന്റെ തുല്യതാ പഠിതാക്കള്, ട്രാന്‍സ്ജെന്‍ഡേഴ്സ് തുടര്‍വിദ്യാഭ്യാസ പദ്ധതിയിലെ പഠിതാക്കള്, സന്നദ്ധപ്രവര്‍ത്തകര് എന്നിങ്ങനെ മൊത്തം 14,318 പേര് സര്‍വേ വോളന്റിയര്‍മാരായി. സഹായിക്കാനായി ജനപ്രതിനിധികള്, കുടുംബശ്രീ പ്രവര്‍ത്തകര്, ആശാ വര്‍ക്കര്‍മാര്, വായനശാലാ പ്രവര്‍ത്തകര്, റസി.അസോസിയേഷന് ഭാരവാഹികള് എന്നിങ്ങനെ സമൂഹത്തിലെ നാനാതുറകളിലുള്ളവര് കൈകോര്‍ത്തു. നഗരത്തിലെ വീടുകളെ 50 വീതം വരുന്ന ക്ലസ്റ്ററുകളാക്കി തിരിച്ചായിരുന്നു സര്‍വേ.\nfishermen തിരുവനന്തപുരം കേരളം man\nIt is found that there 11764 illiterates in the capital city of Thiruvananthapuram.


റിയോയില് ഇന്ത്യയ്ക്ക് എത്ര മെഡല് പ്രതീക്ഷിക്കാം? – Azhimukham\nന്യൂസ് അപ്ഡേറ്റ്സ് > റിയോയില് ഇന്ത്യയ്ക്ക് എത്ര മെഡല് പ്രതീക്ഷിക്കാം?\nറിയോയില് ഇന്ത്യയ്ക്ക് എത്ര മെഡല് പ്രതീക്ഷിക്കാം?\nAug 04 2016 04:29 PM\nആഗസ്റ്റ്5ബ്രസീല് സമയം രാത്രി 8 മണിക്ക് ആരംഭിക്കുന്ന റിയോ ഒളിമ്പിക്സില് ഇന്ത്യയുടെ പ്രതീക്ഷ 10 മെഡലുകളാണ്. രാജ്യത്തിന്‍റെ ചരിത്രത്തില് ആദ്യമായാണ് 120 കായികതാരങ്ങളെ ഒളിമ്പിക്സിന് അയക്കുന്നത്. ഈ സംഘത്തില് അനുഭവപരിചയത്തിന്റെ കാര്യത്തിലും പ്രായത്തിന്റെ കാര്യത്തിലും ഒരു നല്ല മിശ്രണം കാണാവുന്നതാണ്. ഇത് കൂടാതെ ഇത്തവണ പോകുന്ന പുതുമുഖങ്ങളും ബ്രസീലില് നല്ല പ്രകടനം കാഴ്ച വെക്കുമെന്നാണ് പ്രതീക്ഷിക്കുന്നത്. കഴിഞ്ഞ ഒളിമ്പിക്സില്2വെള്ളിയും4വെങ്കലവും മാത്രമാണ് ഇന്ത്യ നേടിയത്. 206 രാജ്യങ്ങളില് നിന്നായി 42 വ്യത്യസ്ഥ ഇനങ്ങളില് 10500 കായിക താരങ്ങള് പങ്കെടുക്കുന്ന ഗെയിംസിനെപ്പറ്റി എന്തൊക്കെയാണ് പ്രതീക്ഷകള്? ഗെയിംസിനെ പറ്റിയുള്ള ചിത്രം വ്യക്തമാകാന് അറിഞ്ഞിരിക്കേണ്ട കാര്യങ്ങള്.\nഎവിടെയാണ് ഒളിമ്പിക്സ് നടക്കുന്നത്?\nബ്രസീലിലെ റിയോ ഡി ജനീറോയില്. 1565ല് പോര്‍ച്ചുഗീസുകാര് കണ്ടുപിടിച്ച റിയോ ഡി ജനീറോ ബ്രസീലിലെ രണ്ടാമത്തെ വലിയ നഗരമാണ്. ഏറ്റവും വലിയ നഗരം സാവോ പോളോ ആണ്.\nഉദ്ഘാടന ചടങ്ങുകളും സമാപന ചടങ്ങുകളും എപ്പോഴൊക്കെയാണ്?\nഉദ്ഘാടന ചടങ്ങ് ഓഗസ്റ്റ്5വെള്ളിയാഴ്ച വൈകിട്ട്7മണിക്ക് മറക്കാന മൈതാനത്ത് വെച്ചാണ്. കായിക ചരിത്രത്തില് രണ്ടു ലോകകപ്പ് ഫൈനലുകള്‍ക്ക് വേദിയായി പ്രശസ്തമായ മൈതാനം ആണ് മറക്കാന. സമാപന ചടങ്ങ് അതെ സ്ഥലത്ത് ഓഗസ്റ്റ് 21 ഞായറാഴ്ച വൈകിട്ട്7മണിക്കാണ്.\nഉദ്ഘാടന ചടങ്ങുകള് കാണാനുള്ള ടിക്കറ്റിന്റെ വില എത്രയാണ്?\nഉദ്ഘാടന ചടങ്ങിന്റെ ഏറ്റവും വില കൂടിയ ടിക്കറ്റിന് 93,000 രൂപയാണ് (1400 ഡോളര്). ബ്രസീലില് മാത്രം ലഭ്യമായിട്ടുള്ള ഏറ്റവും വില കുറഞ്ഞ ടിക്കറ്റിന് 4000 രൂപയാണ് (60 ഡോളര്). 75 ലക്ഷം ടിക്കറ്റുകള് ആണ് ഒളിമ്പിക് ഗെയിംസിന് മുഴുവനായി ലഭ്യമായിട്ടുള്ളത്.\nഒളിമ്പിക് ദീപശിഖ തെളിയിക്കുന്നത് ആരാണ്?\nബ്രസീല് ഫുട്ബോള് ഇതിഹാസമായ പെലെ.\nഎന്താണ് ഉത്തേജക വിവാദം?\nലോകത്തിന്റെ പല ഭാഗത്ത് നിന്നുള്ള വിവിധ കായികോദ്യോഗസ്ഥരുടെയും ഉത്തേജക വിരുദ്ധ ഉദ്യോഗസ്ഥരുടെയും ശുപാര്‍ശകള് ഉണ്ടായിട്ടും അന്താരാഷ്ട്ര ഒളിമ്പിക് കമ്മിറ്റി എല്ലാ റഷ്യന് അത്ലറ്റുകളെയും ഇത്തവണത്തെ ഒളിമ്പിക്സില് മത്സരിക്കുന്നതില് നിന്നും വിലക്കി. റഷ്യയിലെ താരങ്ങളുടെ ഉത്തേജകമരുന്ന് ഉപയോഗവുമായി ബന്ധപ്പെട്ട് ഉണ്ടായ വിവാദത്തെ തുടര്‍ന്നാണ് ഇത്.\nഎന്തുകൊണ്ടാണ് ചില അത്ലറ്റുകളെ ഒളിമ്പിക് പതാകയുടെ കീഴില് മത്സരിക്കാന് അനുവദിക്കുന്നത്?\nഒളിമ്പിക് ചരിത്രത്തില് ആദ്യമായി തങ്ങളുടെ മാതൃദേശത്ത് നിന്നും പലായനം ചെയ്യേണ്ടി വന്ന അത്ലറ്റുകള്‍ക്ക് ഒളിമ്പിക് പതാകയുടെ കീഴില് മത്സരിക്കാന് അനുമതി ലഭിക്കും. 10 അഭയാര്‍ഥികള് ആവും ഇത്തവണ മത്സരിക്കുന്നതെന്ന് അന്താരാഷ്ട്ര ഒളിമ്പിക് കമ്മിറ്റി പറഞ്ഞു.\nറിയോയില് അരങ്ങേറാന് പോകുന്ന പുതിയ കായിക ഇനങ്ങള് ഏതൊക്കെ ആയിരിക്കും?\nഗോള്‍ഫും റഗ്ബി സെവന്‍സും.\n2016 ഒളിമ്പിക്സിന്റെ ഭാഗമല്ലാത്ത കായിക ഇനങ്ങള് ഏതൊക്കെയാണ്?\nബേസ്ബോള്, സോഫ്റ്റ്‌ബോള്, ലക്രോസ്, കബഡി.\nബ്രസീല് ഉള്‍പ്പടെയുള്ള അമേരിക്കന് രാജ്യങ്ങളില് ജനനവൈകല്യങ്ങള്‍ക്ക് കാരണമാകുന്നതെന്ന് വിശ്വസിക്കപ്പെടുന്ന വൈറസ് ആണ് സിക. ഇക്കാരണത്താല് പല പ്രശസ്ത കായികതാരങ്ങളും ഗെയിംസില് നിന്നും പിന്മാറി.\nറിയോയില് മത്സരിക്കാത്ത പ്രശസ്ത അത്ലറ്റുകള് ആരൊക്കെയാണ്?\nബാസ്കറ്റ്ബോള്: സ്റെഫ് കറി, ലെബ്രോണ് ജെയിംസ്, റസല് വെസ്റ്റ്ബ്രുക്, കാവി ലിയോനാര്‍ഡ്, ക്രിസ് പോള്.\nഗോള്‍ഫ്: ജയ്സണ് ഡേ, റോറി മക്കില്‍റോയ്, ജോര്‍ഡന് സ്പീത്ത്.\nടെന്നീസ്: റോജര് ഫെഡറര്, റാഫേല് നദാല് (മിക്കവാറും).\nശ്രദ്ധിക്കേണ്ട പ്രശസ്തരായ കായികതാരങ്ങള് ആരൊക്കെയാണ്?\nഉസൈന് ബോള്‍ട്ട്, ട്രാക്കും ഫീല്‍ഡും (ജമൈക്ക): തുടയിലെ പേശിയ്ക്ക് ക്ഷതമുണ്ടായ ശേഷം വിശ്രമത്തിലുള്ള അദ്ദേഹത്തിന് തന്റെ അവസാനത്തെ ഒളിമ്പിക്സില് നേരത്തെ പറഞ്ഞിട്ടുള്ളതുപോലെ മൂന്നു സ്വര്‍ണ മെഡലുകള് കരസ്ഥമാക്കാന് കഴിയുമോ എന്നത് കാത്തിരുന്ന് കാണാം.\nഷെല്ലി-ആന് ഫ്രെയ്സര്-പ്രൈസ്, ട്രാക്കും ഫീല്‍ഡും (ജമൈക്ക): പ്രൈസ് ബോള്‍ട്ടിന്റെ അത്രയും പ്രശസ്ത അല്ലെങ്കിലും അത്രത്തോളം തന്നെ പ്രബലയാണ്. 100 മീറ്ററില് മൂന്നാമത്തെ ഒളിമ്പിക് സ്വര്‍ണം ലക്ഷ്യമാക്കിയാണ് ഇത്തവണത്തെ വരവ്. മെഡല് കിട്ടിയാല് അത്തരത്തിലുള്ള ആദ്യത്തെ വനിത ആയിരിക്കും പ്രൈസ്.\nനെയ്മര്, പുരുഷന്മാരുടെ ഫുട്ബോള് (ബ്രസീല്): 24കാരനായ ഈ ചെറുപ്പക്കാരന് പുരുഷന്മാരുടെ ഫുട്ബോളില് ആദ്യത്തെ ഒളിമ്പിക് സ്വര്‍ണം നേടാനായി ടീമിനെ നയിക്കും. ബ്രസീലില് വെച്ചുനടന്ന 2014 ലോകകപ്പിലെ സെമിഫൈനലില് ജര്‍മ്മനിയോട് 7-1നു പരിതാപകരമായ രീതിയില് തോറ്റിരുന്നു. ഇതിനു പകരം വീട്ടാനുള്ള ശ്രമം എന്തായാലും ഉണ്ടാവും.\nകാസ്റ്റര് സെമന്യ, ട്രാക്കും ഫീല്‍ഡും (ദക്ഷിണാഫ്രിക്ക): 2009ല് സെമന്യയ്ക്ക് തന് സ്ത്രീ ആണെന്ന് തെളിയിക്കാന് ലിംഗപരിശോധനയ്ക്ക് വിധേയയാവേണ്ടി വന്നു. പരിശോധനകളില് ഉയര്‍ന്ന അളവില് സ്വാഭാവികമായ ടെസ്റ്റോസ്റ്റിറോണിന്റെ സാന്നിധ്യം കണ്ടെത്തിയെങ്കിലും സ്ത്രീകളുടെ മത്സരങ്ങളില് പങ്കെടുക്കാനുള്ള അനുമതി ലഭിച്ചു.\nനൊവാക് ജ്യോക്കോവിച്ച്, പുരുഷന്മാരുടെ ടെന്നീസ് (സെര്‍ബിയ): ഈ വര്‍ഷത്തെ ടെന്നിസില് ഗ്രാന്‍ഡ് സ്ലാം നേടിയ ജ്യോക്കോവിച്ചിന് റിയോയില് നിന്ന് ഒരു സ്വര്‍ണം കൂടി നേടിയാല് കരിയര് ഗോള്‍ഡന് സ്ലാം ആയി കണക്കാക്കാം.\nഒക്സാന ചുസോവിറ്റിന, ജിംനാസ്റിക്സ് (ഉസ്ബെക്കിസ്ഥാന്): 41 വയസ്സുള്ള ചുസോവിറ്റിന ആണ് ഒളിമ്പിക് ചരിത്രത്തിലെ ഏറ്റവും പ്രായം കൂടിയ ജിംനാസ്റ്റിക്സ് മത്സരാര്‍ഥി. ഇത് അവരുടെ ഏഴാമത്തെ ഒളിമ്പിക്സ് ആണ്.\nശ്രദ്ധിക്കേണ്ട പ്രശസ്തരായ ഇന്ത്യന് കായികതാരങ്ങളും കളികളും?\nപുരുഷന്മാരുടെ ഹോക്കി ടീം. മലയാളി ആയ പി.ആര്. ശ്രീജേഷ് നയിക്കുന്നു. ഗംഭീരമായ ഫോമില് റിയോയിലേക്ക് പോകുന്നു. 2014 ഏഷ്യന് ഗെയിംസില് സ്വര്‍ണ മെഡലും ലണ്ടനിലെ ചാമ്പ്യന്‍സ് ട്രോഫിയില് വെള്ളി മെഡലും കരസ്ഥമാക്കി.\nടെന്നീസ്. തുടര്‍ച്ചയായി ഏഴാമത്തെ ഒളിമ്പിക്സില് കളിക്കാനുള്ള ലിയാണ്ടര് പെയ്സിന്റെ മോഹം പൂവണിയുന്നത് പുരുഷന്മാരുടെ ഡബിള്‍സില് രോഹന് ബൊപ്പണ്ണയുടെ കൂടെ കളിക്കളത്തില് ഇറങ്ങുമ്പോഴാണ്. മിക്സഡ് ഡബിള്‍സില് സാനിയയും ബോപ്പണ്ണയും കൈ കോര്‍ക്കുമ്പോള് വനിതകളുടെ ഡബിള്‍സില് സാനിയ കളിക്കുന്നത് പ്രാര്‍ത്ഥന തൊംബാറെയുടെ കൂടെ ആവും.\nബാറ്റ്മിന്‍റ്റണ്. ലണ്ടന് ഗെയിംസില് വെങ്കലം നേടിയ സൈന നെഹ്വാളിനു പുറമേ ആദ്യ ഒളിമ്പിക്സ് മത്സരാര്‍ത്ഥികള് ആയ പി.വി. സിന്ധുവും കെ. ശ്രീകാന്തും റിയോയിലേക്ക് പോകും. ഇതിനു പുറമേ തങ്ങളുടെ രണ്ടാമത്തെ ഒളിമ്പിക്സില് പങ്കെടുക്കാനായി ജ്വാല ഗുട്ടയും അശ്വിനി പൊന്നപ്പയും ഉണ്ടാകും.\n4X400 മീറ്റര് റിലേ. മൂന്നാമത് ഇന്ത്യന് ഗ്രാന്‍ഡ് പ്രീയില് 3:00.91 എന്ന സമയം കൊണ്ട് പുതിയ ദേശീയ റെക്കോര്‍ഡ് സ്ഥാപിച്ച ഇന്ത്യന് പുരുഷ റിലെ ടീം ആണ് മത്സരിക്കാനായി പോകുക. 2016ലെ രണ്ടാമത്തെ മികച്ച സമയം ആണിത്.\nജിത്തു റായ്, ഷൂട്ടിംഗ്. 10 മീറ്റര് എയര് റൈഫിള് വിഭാഗത്തില് ഒന്നാം സ്ഥാനവും 50 മീറ്റര് വിഭാഗത്തില് നാലാം സ്ഥാനവും ഉണ്ട് ജിത്തുവിന്. ഈ വര്ഷം നടന്ന ഐ.എസ്.എസ്.എഫ്. ലോകകപ്പില് 10 മീറ്റര് എയര് റൈഫിള് വിഭാഗത്തില് സ്വര്‍ണ മെഡല് നേടിയതാണ് ഈ 28കാരന്.\nപ്രവീണ് റാണ, ഗുസ്തി. 2014ല് അമേരിക്കയില് വെച്ചു നടന്ന ഡേവ് ഷൂള്‍സ് ടൂര്‍ണമെന്റില് 74 കിലോ വിഭാഗത്തില് സ്വര്‍ണ മെഡല് നേടിയതാണ് റാണയുടെ ഏറ്റവും മികച്ച പ്രകടനം.\nഖുശ്ബീര് കൌര്, 20 കിലോമീറ്റര് നടത്ത മത്സരം. 2014 ഏഷ്യന് ഗെയിംസില് 20 കിലോമീറ്റര് നടത്ത മത്സരത്തില് വെള്ളി മെഡല് നേടിയ ആദ്യത്തെ ഇന്ത്യക്കാരി ആണ് കൌര്. 1:33:07 എന്ന ദേശീയ റെക്കോര്‍ഡ് നേടുകയും തന്റെ വ്യക്തിഗത സമയം മികവുറ്റതാക്കി രണ്ടാമത് ഫിനിഷ് ചെയ്യുകയും ചെയ്തു.\nഅപൂര്‍വി ചന്ദേല, ഷൂട്ടിംഗ്, 10 മീറ്റര് എയര് റൈഫിള്. മ്യൂണിക്കില് നടന്ന ലോകകപ്പ് ഫൈനലില് 10 മീറ്റര് എയര് റൈഫിള് വിഭാഗത്തില് 211.2 ഷൂട്ട് ചെയ്ത് ലോക റെക്കോര്‍ഡ് ഭേദിച്ചു.\nസന്ദീപ് തോമാര്, ഗുസ്തി, 57 കിലോഗ്രാം ഫ്രീസ്റ്റൈല്. ഹര്യാനയിലെ സോനിപ്പഠ് സ്വദേശിയായ ഈ 24കാരന് ഈ വര്‍ഷം നടന്ന ഏഷ്യന് ഗെയിംസില് സ്വര്‍ണ മെഡല് നേടിയിരുന്നു.\nലക്ഷിറാണി മജ്ഹി, അമ്പെയ്ത്ത്. ഡെന്മാര്‍ക്കില് നടന്ന 2015 ലോക അമ്പെയ്ത്ത് ചാമ്പ്യന്‍ഷിപ്പില് 27കാരിയായ ലക്ഷ്മിറാണി വ്യക്തിഗത റീകര്‍വിലും ടീം റീകര്‍വിലും പങ്കെടുക്കുകയും വെള്ളി മെഡല് നേടുകയും ചെയ്തു.\nഅവ്താര് സിംഗ്, ജൂഡോ. 2014 കോമണ്‍വെല്‍ത്ത് ഗെയിംസില് പ്രീക്വാര്‍ട്ടര് ഫൈനല് റൗണ്ട് വരെയെത്തിയ 24കാരനാണ് അവ്താര്. ഇന്ത്യയില് വെച്ച് നടന്ന 2016 സൌത്ത് ഏഷ്യന് ഗെയിംസില് സ്വര്‍ണ മെഡല് നേടിയിരുന്നു.\nകൈനാന് ചെനായി, ഷൂട്ടിംഗ്, മെന്‍സ് ട്രാപ്. നാല് തവണ ഒളിമ്പ്യന് ആയ മന്‍ഷീര് സിംഗ് പരിശീലിപ്പിച്ച ചെനായി ഒളിമ്പിക്സില് ഇടം നേടിയത് ഈ വര്‍ഷം ന്യൂഡല്‍ഹിയില് വെച്ച് നടന്ന ഏഷ്യ ഒളിമ്പിക് ഷൂട്ടിംഗ് ക്വാളിഫയേഴ്സില് അഞ്ചാം സ്ഥാനം കരസ്ഥമാക്കിയാണ്.\nപ്രാര്‍ത്ഥന തൊംബാറെ, വനിതാ ഡബിള്‍സ് ടെന്നീസ്. സാനിയ കഴിഞ്ഞാല് ഏറ്റവും മികച്ച വനിതാ ഡബിള്‍സ് കളിക്കാരി ആണ് പ്രാര്‍ത്ഥന. 11 അന്താരാഷ്ട്ര ടെന്നീസ് ഫെഡറേഷന് ടൈറ്റിലുകള് സ്വന്തമാക്കിയ പ്രാര്‍ത്ഥന സൈനയുടെ ഒപ്പം 2014 കോമണ്‍വെല്‍ത്ത് ഗെയിംസില് വെങ്കലം നേടിയിരുന്നു.\nപ്രകാശ് നഞ്ചപ്പ, ഷൂട്ടിംഗ്, 50 മീറ്റര് എയര് പിസ്റ്റള്. ദക്ഷിണ കൊറിയയില് വെച്ച് നടന്ന 2013 ഐ.എസ്.എസ്.എഫ്. ലോകകപ്പില് 10 മീറ്റര് എയര് പിസ്റ്റള് ഇനത്തില് വെങ്കല മെഡല് നേടിയതോടെ ലോകകപ്പില് പിസ്റ്റള് ഇനത്തില് മെഡല് നേടുന്ന ആദ്യ ഇന്ത്യക്കാരന് ആയി പ്രകാശ്.\nനിതെന്ദര് സിംഗ് റാവത്ത്, മാരത്തോണ്. 2015 ഒക്ടോബറില് ദക്ഷിണ കൊറിയയില് വെച്ച് നടന്ന ലോക സൈനിക ഗെയിംസില് 02:18:06 എന്ന റെക്കോര്‍ഡ് സമയത്തില് പൂര്‍ത്തിയാക്കിയതോടെ ആണ് ഒളിമ്പിക്സില് പങ്കെടുക്കാനുള്ള അവസരം ലഭിച്ചത്.\nമണിക ബത്ര, ടേബിള് ടെന്നീസ്. 2016 സൗത്ത് ഏഷ്യന് ഗെയിംസില് വിമന്‍സ് ഡബിള്‍സ്, വിമന്‍സ് ടീം ഇവന്റ്, മിക്സഡ് ഡബിള്‍സ് ഇവന്റ് എന്നിങ്ങനെ മൂന്നു വിഭാഗങ്ങളില് സ്വര്‍ണം നേടി.\nദീപ കര്‍മാക്കര്, ജിംനാസ്റ്റിക്സ്. 22കാരിയായ ഈ ത്രിപുര സ്വദേശി ആണ് ഒളിമ്പിക്സില് പങ്കെടുക്കാന് അവസരം ലഭിക്കുന്ന ആദ്യ ഇന്ത്യന് ജിംനാസ്റ്റിക്സ് താരം.\nനിര്‍ബന്ധമായും കാണേണ്ട ഇനങ്ങള് ഏതൊക്കെ?\nഉദ്ഘാടന ചടങ്ങ്, ഓഗസ്റ്റ് 5, 7PM.\nപുരുഷന്മാരുടെ നീന്തല്, 4X100 മീറ്റര് ഫ്രീസ്റ്റൈല് റിലേ ഫൈനല്. ഓഗസ്റ്റ് 7, 9PM. 2012 ലണ്ടന് ഗെയിംസില് ഈ ഇനം ആയിരുന്നു ഏറ്റവും അവിസ്മരണീയമായ നിമിഷങ്ങളില് ഒന്ന്.\nവിമന്‍സ് ജിംനാസ്റ്റിക്സ് ടീം ഫൈനല്, ഓഗസ്റ്റ് 9, 3PM. യു.എസ്. വനിതകളുടെ പ്രകടനം മികച്ചതാണ്.\nവിമന്‍സ് ജിംനാസ്റ്റിക്സ് ഓള് എറൗണ്ട് ഫൈനല്. ഓഗസ്റ്റ് 11, 3PM. യു.എസ് ജിംനാസ്റ്റ് സിമോണ് ബൈല്സ്.\nപുരുഷന്മാരുടെ നീന്തല് 200 മീറ്റര് വ്യക്തിഗത മെഡ്ലി ഫൈനല്. ഓഗസ്റ്റ് 11, 9PM. ഫെല്‍പ്സും റയാന് ലോച്ചേയുമായി അവസാനമായി മത്സരിക്കുന്നതിലൂടെ അവര് തമ്മിലുള്ള വൈരം പുതുക്കുന്നു.\nവിമന്‍സ് ടെന്നീസ് സിംഗിള്‍സ് ഫൈനല്. ഓഗസ്റ്റ് 13, 5PM. നിങ്ങള് ടെന്നീസ് കാണുന്നതിന്റെ ഏക കാരണം സറീന ആയിരിക്കും.\nപുരുഷന്മാരുടെ നീന്തല് 4X100 മീറ്റര് മേഡ്ലി റിലേ ഫൈനല്. ഓഗസ്റ്റ് 13, 9PM. മിക്കവാറും മൈക്കല് ഫെല്‍പ്സിന്റെ അവസാനത്തെ നീന്തല്. ഇതിനു മുന്‍പ് ഒരുതവണ വിരമിച്ചതാണെങ്കിലും ഇത്തവണത്തേത് അവസാനത്തേത് ആയിരിക്കുമെന്ന് ഫെല്‍പ്സ് ഉറപ്പിച്ചു പറയുന്നു.\nമെന്‍സ് ട്രാക്ക് 100 മീറ്റര് ഫൈനല്. ഓഗസ്റ്റ് 14, 7:20PM. ഉസൈന് ബോള്‍ട്ട് മത്സരിക്കുന്നു.\nവിമന്‍സ് ഫുട്ബോള് ഫൈനല്, ഓഗസ്റ്റ് 19, 4:30PM. തുടര്‍ച്ചയായ നാലാമത്തെ സ്വര്‍ണം നേടാന് യു.എസ്. ശ്രമിക്കുന്നു.\nമെന്‍സ് ഫുട്ബോള് ഫൈനല്. ഓഗസ്റ്റ് 20, 4:30PM. നെയ്മറും ബ്രസീലും ഫൈനലില് എത്തിയാല് ആവേശോജ്വലമായ കളി ആയിരിക്കും.\nമെന്‍സ് ബാസ്കറ്റ്ബോള് ഫൈനല്, ഓഗസ്റ്റ് 21, 2:45PM. ഒളിമ്പിക്സിന്റെ അവസാന ദിവസം തുടര്‍ച്ചയായ മൂന്നാമത്തെ സ്വര്‍ണം നേടാനായി യു.എസ് ശ്രമിക്കും.\n(റിയോയിലെ പ്രാദേശിക സമയം ആണ് കൊടുത്തിരിക്കുന്നത്. ഇന്ത്യന് സമയം റിയോയിലേതിനെക്കാള് എട്ടര മണിക്കൂര് മുന്നിലാണ്.)\nറിയോയില് മെഡല് നേടാഞ്ഞതിനു താരങ്ങളെ കളിയാക്കി; ശോഭാ ദേയ്ക്ക് എതിരെ പൊങ്കാല\nറിയോയില് നീക്കെര്‍ക്ക് നേടിയത് അമ്മയുടെ മെഡല്\nറിയോയില് റഷ്യന് പതാക ഉയരുമോ?


പൃഥ്വിയുടെ ലംബോര്‍ഗിനിയെ പറ്റിയല്ലാതെ അപ്പുറത്തെ പറമ്പിലെ കുലയെ പറ്റിയാണോ പറയേണ്ടത്?’ – Intensive Promoter\nHome / Lifestyle / പൃഥ്വിയുടെ ലംബോര്‍ഗിനിയെ പറ്റിയല്ലാതെ അപ്പുറത്തെ പറമ്പിലെ കുലയെ പറ്റിയാണോ പറയേണ്ടത്?’\nപൃഥ്വിയുടെ ലംബോര്‍ഗിനിയെ പറ്റിയല്ലാതെ അപ്പുറത്തെ പറമ്പിലെ കുലയെ പറ്റിയാണോ പറയേണ്ടത്?’\nIntensive Promo March 27, 2018\tLifestyle Leaveacomment 408 Views\nപൃഥ്വിരാജിന്റെ കാറുമായി ബന്ധപ്പെട്ട മല്ലിക സുകുമാരന് ഒരു ചാനലിലെ പരിപാടിയില് നടത്തിയ അഭിപ്രായ പ്രകടനം സാമൂഹിക മാധ്യമങ്ങളില് വലിയ ചര്‍ച്ചയായിരുന്നു. മല്ലികയെ വിമര്‍ശിച്ചുള്ള ട്രോളുകള് സിനിമാരംഗത്തെ പലരെയും ഈ വിഷയത്തില് അഭിപ്രായം പറയാന് പ്രേരിപ്പിച്ചിരിക്കുകയാണ്. ഇപ്പോഴിതാ ട്രാന്‍ഡ്ജെന്‍ഡര് ആര്‍ട്ടിസിറ്റ് അഞ്ജലി ഈ വിഷയത്തില് പ്രതികരണവുമായി രംഗത്തുവന്നിരിക്കുകയാണ്. ശരത് രതീഷ് എന്ന വ്യക്തി എഴുതിയ കുറിപ്പ് കടമെടുത്തായിരുന്നു അഞ്ജലിയുടെ പ്രതികരണം.\nകഴിഞ്ഞ കുറച്ച് ദിവസങ്ങളായി ചില @#$% വ്യക്തികള് അവരുടെ മഹത്തരവും സാമൂഹിക പ്രതിബദ്ധത നിറഞ്ഞതുമായ പേജുകളിലൂടെ ശ്രീമതി ‘മല്ലികാ സുകുമാരനെ’തിരെ നടത്തുന്ന ‘Cyber Bullying’ ആണ് ഇത്തരം ഒരു പോസ്റ്റിടാന് എന്നെ പ്രേരിപ്പിച്ചത്.\nതാരങ്ങളുടെ വീടുകളിലെ വാഹനങ്ങളെ പരിചയപ്പെടുത്തുന്ന ഒരു ചാനലിലെ പരിപാടി. അതില് ഒരു എപ്പിസോഡില് മല്ലികാ സുകുമാരന് അതിഥിയായി എത്തുന്നു. താനും മക്കളും ഉപയോഗിക്കുന്ന വാഹനങ്ങളെ പറ്റി പറയുന്ന കൂട്ടത്തില് തന്റെ മകന് ‘പഥ്വിരാജ്’ വാങ്ങിയ ലംബോര്‍ഗിനിയെ പറ്റിയും സ്വാഭാവികമായും ആ അമ്മ പറയുന്നു. തിരുവനന്തപുരത്തെ വീട്ടിലേയ്ക്ക് ഇതുവരെ കൊച്ചിയില് നിന്നും മകന് കാര് കൊണ്ടുവരാത്തത് വീട്ടിലേയ്ക്കുള്ള വഴി മോശമായത് കൊണ്ടാണെന്നും, വര്‍ഷങ്ങളായി പരാതി പറഞ്ഞ് മടുത്തെന്നും അവര് അഭിമുഖത്തില് പറയുന്നു.\nഇത്രയേ ഉള്ളു സംഭവം. ട്രോളന്മാരും, പേജ് മൊയലാളിമാരും അടങ്ങിയിരിക്കുമോ? സ്വന്തം മകന് ‘ലംബോര്‍ഗിനി’ ഉണ്ടെന്ന് പറഞ്ഞത് വലിയ അപരാധമാണത്രെ ?? തള്ളാണത്രേ ? അതും വീട്ടിലോട്ടുള്ള വഴി മോശമായി കിടക്കുകയാണെന്ന് പറഞ്ഞാല് അത് വലിയ പൊങ്ങച്ചമാണത്രേ ..? ‘തള്ള് കുറയ്ക്ക് അമ്മായി’. ‘അമ്മച്ചീ പൊങ്ങച്ചം കാണിയ്ക്കാതെ’ എന്നൊക്കെ പറഞ്ഞ് നമ്മുടെ ട്രോളന്മാര് അങ്ങ് അഴിഞ്ഞാടാന് തുടങ്ങി.\nഎനിയ്ക്ക് ചോദിയ്കാനുള്ളത് ഇത്രയേ ഉള്ളു. വാഹനങ്ങളെ പരിചയപ്പെടുത്തുന്ന ഒരു പരിപാടിയില് അവര് തന്റെ മകന്റെ ലംബോര്‍ഗിനിയെ പറ്റിയല്ലാതെ അപ്പുറത്തെ പറമ്പില് കുലച്ച് നില്‍ക്കുന്ന കപ്പ കുലയെ പറ്റിയാണോ പറയേണ്ടത്?’ എടേയ് നമുക്കും നമ്മടെ വീട്ടിലുള്ളവര്‍ക്കും ഒരു സൈക്കിള് പോലും വാങ്ങാന് ഗതിയില്ലാത്തതിന്’ അവരെന്ത് പിഴച്ചു?. അവരുടെ മക്കള് നല്ല രീതിയില് സമ്പാദിക്കുന്നു. ആ പൈസയ്ക്ക് അവര് ആവശ്യമുള്ളത് വാങ്ങുന്നു. അതവരുടെ കഴിവ്. അതും നോക്കി എല്ലും കഷ്ണം നോക്കി ചളുവ ഒലിപ്പിയ്ക്കുന്ന പട്ടിയെ പോലെ ഇരുന്നിട്ട് കാര്യമില്ല.\nപിന്നെ അടുത്ത പാതകം അവര് വീട്ടിലോട്ടുള്ള റോഡ് മോശമാണെന്ന് പറഞ്ഞത്രേ ? പോണ്ടിച്ചേരിയില് കൊണ്ട് പോയി സര്‍ക്കാരിനെ പറ്റിച്ചൊന്നുമല്ലല്ലോ അവര് കാര് വാങ്ങിയത്. റോഡ് ടാക്സ് ആയിട്ട് കേരള സര്‍ക്കാരിന് 50 ലക്ഷത്തോളം രൂപ അടച്ചിട്ട് തന്നെയാണ് അവര് വണ്ടി റോഡിലിറക്കിയത്. അപ്പോള് അവര്‍ക്ക് ഈ റോഡ് മോശമാണെന്ന് പറയാനുള്ള എല്ലാ അവകാശമുണ്ട്. ആ റോഡ് നന്നാക്കി കൊടുക്കാനുള്ള ഉത്തരവാദിത്വം നമ്മുടെ ഭരണകൂടത്തിനുമുണ്ട്. വീടിന്റെ മുന്നില് ഒരല്‍പം ചെളി കെട്ടി കിടന്നാല് പുറത്തിറങ്ങാത്തവന്മാരാണ് ഇതിനെതിരെ ട്രോളിട്ട് നടക്കുന്നതെന്നതാണ് ഏറ്റവും വലിയ തമാശ.\nഇവിടെ കാറും മല്ലിക സുകുമാരനും പൃഥ്വിരാജുമൊന്നുമല്ല വിഷയം. മലയാളിയുടെ സ്ഥായിയായ അസൂയ, കുശുമ്പ്, ചൊറിച്ചില് എന്നൊക്കെയുള്ള വികാരങ്ങളുടെ മൂര്‍ത്തീഭാവമാണ് മല്ലികാ സുകുമാരനുമേല് എല്ലാവരും കൂടി തീര്‍ക്കുന്നത്. മുമ്പ് ‘ഷീലാ കണ്ണന്താനത്തെ’ ആക്രമിച്ചതും ഇതേ മനോ വൈകല്യങ്ങള് നിറഞ്ഞവരാണ്.\nഭര്‍ത്താവ് നഷ്ട്ടപ്പെട്ട ഒരു സ്ത്രീ തന്റെ രണ്ട് മക്കളെയും ആരുടെയും കാല് പിടിയ്ക്കാതെ കഷ്ടപ്പെട്ട് വളര്‍ത്തുക, ആ രണ്ട് മക്കളും ലോകമറിയുന്ന നിലയില് വളരുക, എതിരാളികളെ പോലും ആരാധകരാക്കി മാറ്റുക , ആ അമ്മയ്ക്ക് അഭിമാനമായി മാറുക..\nശോ .. ഇതെങ്ങനെ ഞങ്ങള് മലയാളികള് സഹിക്കും.. ഞാന് നന്നായില്ലേലും കുഴപ്പമില്ല.. എന്റെ അയല്‍വാസി നശിക്കണേ എന്റെ ദൈവമേ …\nPrevious ആത്മവിശ്വാസത്തിന്‍റെയും കഠിനാധ്വാനത്തിന്‍റെയും പ്രതീകം ; ഗായത്രി സുബ്രന് , രാജ്യത്തെ ആദ്യ ദളിത് പൈലറ്റ്\nNext പോസ്റ്റ് വായിച്ച് പൊങ്കാല ഇടാന് വന്നവര് പോസ്റ്റിന്‍റെ വാല്‍കഷണം വായിച്ച് ചിരിച്ചു !!! അടുത്ത കാലത്ത് കണ്ട ഏറ്റവും കിടിലന് സ്റ്റാറ്റസ് !!!


കൊച്ചിയില് മയക്കുമരുന്ന് വിതരണക്കാരുടെ വീടുകളില് റെയ്ഡ് - Mangalam News Online\nകൊച്ചിയില് മയക്കുമരുന്ന് വിതരണക്കാരുടെ വീടുകളില് റെയ്ഡ്\nകൊച്ചി>>കൊച്ചിയില് മയക്കുമരുന്ന് വിതരണക്കാരുടെ വീടുകള് കേന്ദ്രീകരിച്ച് കസ്റ്റംസ് റെയ്ഡ്. ഡിജെ പാര്‍ട്ടികള്‍ക്കായി സ്പെയിനില് നിന്നും സിന്തറ്റിക് ലഹരി എത്തിച്ചെന്നാണ് കസ്റ്റംസിന്റെ കണ്ടെത്തല്. കൊച്ചി, ബംഗളൂരു കസ്റ്റംസ് പ്രിവന്റീവ് യൂണിറ്റുകള് സംയുക്തമായാണ് റെയ്ഡ് നടത്തിയത്.\nസ്പെയിനില് നിന്ന് ബംഗളൂരുവില് എത്തിച്ച ശേഷം അവിടെ നിന്ന് റോഡ് മാര്‍ഗം കേരളത്തിലേക്ക് കൊണ്ടുവന്നതാണ് മയക്കുമരുന്ന്. കസ്റ്റംസിന് ലഭിച്ച രഹസ്യ വിവരത്തിന്റെ അടിസ്ഥാനത്തിലാണ് പരിശോധന നടത്തിയത്. മയക്കുമരുന്ന് വിതരണം ചെയ്യുന്നവരുടെയും ഡിജെ പാര്‍ട്ടികള് നടത്തുന്നവരുടെയും വീടുകളിലാണ് റെയ്ഡ് നടത്തിയത്. പൊലീസ് കേസെടുത്ത് അന്വേഷണം നടത്തുകയാണ്.\nക്രിസ്മസ്, പുതുവത്സര ആഘോഷങ്ങള്‍ക്കിടെ ലഹരി ഉപയോഗം തടയാനാണ് കസ്റ്റംസിന്റെയടക്കം നീക്കം. സംസ്ഥാനത്തിനകത്തും പുറത്തും നിരവധിയിടങ്ങളില് റെയ്ഡ് പുരോഗമിക്കുകയാണ്. പരിശോധന വ്യാപിപ്പിക്കാനാണ് നീക്കം.\nPrevious Article ഓണ്‍ലൈനില് തേങ്ങ ഓര്‍ഡര് ചെയ്തു; യുവതിക്ക് നഷ്ടമായത് 45,000 രൂപ\nNext Article ‘കളിപറഞ്ഞ്’ കാണികളുടെ കാതുകളെ ത്രസിപ്പിയ്ക്കാന് വീണ്ടും ഷൈജു ദാമോദരന്


പതിവിന് വിപരീതമായി ജയ്റ്റ്ലി\nവ്യാഴം, 1 ഫെബ്രുവരി 2018 (12:22 IST)\nരാജ്യം ആകാംഷയോടെ കാത്തിരുന്ന ബജറ്റ് അവതരണത്തിന് തുടക്കമായി. എന്നാൽ, പതിവിന് വിപരീതമായി ഹിന്ദി ഭാഷയ്ക്ക് പ്രാധാന്യം നൽകിയാണ് ധനമന്ത്രി അരുൺ ജയ്റ്റ്‌ലി ബജറ്റ് അവതരണം നടത്തിയത്. ബജറ്റ് അവതരണത്തിൽ എല്ലാ പ്രാവശ്യവും ഇംഗ്ലിഷിന് ആയിരുന്നു ജയ്റ്റ്ലി കൂടുതൽ പ്രാധാന്യം നൽകിയിരുന്നത്.\nഎന്നാൽ, ഈ പതിവാണ് ജയ്റ്റ്ലി തെറ്റിച്ചത്. പതിവിന് വിപരീതമായി ഹിന്ദിക്കും പ്രാമുഖ്യം നൽകിക്കൊണ്ടുള്ളതായിരുന്നു ബജറ്റ് അവതരണം. അജയ്റ്റ്‍ലിയുടെ മുൻഗാമികളിൽ അധികം പേരും ബജറ്റ് അവതരണത്തിന് ഇംഗ്ലിഷിനെയാണ് കൂട്ടു പിടിച്ചിരുന്നത്.\nഅടുത്ത ലേഖനം യൂണിയന് ബജറ്റ് 2018: റെയില്‍വേ വികസനത്തിനായി 1.48 കോടി; എല്ലാ ട്രെയിനുകളിലും സിസി ടിവിയും വൈഫൈയും ഏര്‍പ്പെടുത്തും


സി.ടി. നാരായണൻ നായർ |\nസി.ടി. നാരായണൻ നായർ\nPublished: Aug 30, 2019, 11:27 PM IST\nരാമനാട്ടുകര: ഐക്കരപ്പടി കൈതക്കുണ്ട ശ്രീവില്ലയിൽ സി.ടി. നാരായണൻ നായർ (94-സി.ടി. മാസ്റ്റർ) അന്തരിച്ചു. ഫാറൂഖ് കോളേജ് കരിങ്കല്ലായി ഗവൺമെൻറ് എൽ.പി. സ്കൂൾ റിട്ട. പ്രധാനാധ്യാപകനും കൈതക്കുണ്ട കല റൈസ് മിൽ, രാമനാട്ടുകര കല ഒപ്റ്റിക്കൽസ് എന്നീ സ്ഥാപനങ്ങളുടെ ഉടമയുമായിരുന്നു.\nഭാര്യ: പി.കെ. കമലാദേവി (റിട്ട. അധ്യാപിക, ഐക്കരപ്പടി, വെണ്ണായൂർ യു.പി. സ്കൂൾ). മക്കൾ: പി.കെ. പുഷ്പജ (റിട്ട. സോയിൽ സയന്റിസ്റ്റ്, മലപ്പുറം), പി.കെ. വേണുഗോപാൽ (അസി. ഡയറക്ടർ, ദൂരദർശൻ, തിരുവനന്തപുരം), പി.കെ. ഗോവിന്ദരാജ് (റിട്ട. പ്രിൻസിപ്പൽ, രാമനാട്ടുകര ഹയർസെക്കൻഡറി സ്കൂൾ, വൈദ്യരങ്ങാടി), പരേതനായ പി.കെ. ശിവാനന്ദൻ, പി.കെ. ശ്രീകല (പ്രധാനാധ്യാപിക, വെണ്ണായൂർ യു.പി. സ്കൂൾ, ഐക്കരപ്പടി). മരുമക്കൾ: സി. കെ. വേണുഗോപാൽ (റിട്ട. ഓഡിറ്റർ, വ്യവസായവകുപ്പ്, മലപ്പുറം), പി. ജയശ്രീ (സീനിയർ സൂപ്രണ്ട്, പൊതുമരാമത്ത് വകുപ്പ്, തിരുവനന്തപുരം), ഇ. സുശീല (അധ്യാപിക, എം.എച്ച്.എം.യു.പി. സ്കൂൾ വാവൂർ, ചീക്കോട്), പി. സുനന്ദ (അധ്യാപിക, എ.എം.എൽ.പി. സ്കൂൾ, മുള്ളമ്പാറ, മഞ്ചേരി), വി. മുരളീധരൻ (റിട്ട. മാനേജർ, സ്റ്റേറ്റ് ബാങ്ക് ഓഫ് ഇന്ത്യ, കല്ലായി).\nനന്മണ്ട: ചീക്കിലോട്ടെ തലപ്പറമ്പത്ത് ഖദീജ (87) അന്തരിച്ചു. ഭർത്താവ്: പരേതനായ പനങ്ങോട്ടിൽ അബ്ദുറഹിമാൻ ഹാജി.\nമക്കൾ: നഫീസ, സൈനബ, ഹലീമ, അഷ്റഫ്, സാബിറ, ടി.പി. നിളാമുദ്ദീൻ (നന്മണ്ട ഗ്രാമപ്പഞ്ചായത്ത് രണ്ടാംവാർഡ് അംഗം), ഹഫ്സത്ത്, പരേതരായ സുബൈദ, ഫൗസിയ.\nക്രിക്കറ്റ് താരം ഷബീർ പൊയക്കര\nതളങ്കര: മുൻ ജില്ലാ ക്രിക്കറ്റ് താരം ഷബീർ പൊയക്കര (42) അന്തരിച്ചു. നിലവിൽ തെരുവത്ത് സ്പോർട്ടിങ് ക്ലബ്ബ് ക്യാപ്റ്റനായിരുന്നു. ജില്ലാ ലീഗ് ക്രിക്കറ്റ് മത്സരങ്ങളിലടക്കം ദീർഘകാലം കളിക്കുകയും ജില്ലാ ജൂനിയർ ക്രിക്കറ്റ് ടൂർണ്ണമെന്റുകളിൽ ഓൾറൗണ്ട് താരമായി അറിയപ്പെടുകയുംചെയ്തു. പനിബാധിച്ച് ചികിത്സയിലായിരുന്ന ഷബീർ കുറച്ചുദിവസം മുമ്പാണ് ആസ്പത്രിയിൽനിന്ന് വീട്ടിലെത്തിയത്. വെള്ളിയാഴ്ച രാവിലെ ഭക്ഷണംകഴിക്കുമ്പോൾ കുഴഞ്ഞുവീഴുകയായിരുന്നു. പരേതനായ പൊയക്കര ഉമ്പുവിന്റെയും സൗദയുടെയും മകനാണ്. ഭാര്യ: ഷാഹിന. മക്കൾ: നദ ഫാത്തിമ, നസീം, നസ്വാൻ. സഹോദരങ്ങൾ: നൂർജഹാൻ , നിഷാദ്, ജബ്ന.\nകൂത്തുപറമ്പ്: കോട്ടയം അങ്ങാടിയിലെ നസലിൽ പീടികക്കണ്ടി പുതിയ മാടത്തുമ്മൽ റംല (56) അന്തരിച്ചു.ഭർത്താവ്: കരാൽ പുത്തൻപുരയിൽ മൊയ്തു. (മലബാർ സ്റ്റോർ, കോട്ടയം അങ്ങാടി). മക്കൾ: അബ്ദുറഹ്മാൻ, മുഹമ്മദ് നിഷിൻ (ഇരുവരും ദുബായ്).മരുമക്കൾ: ആയിഷ, സുഖൈന.\nപിലാത്തറ: കണ്ടോന്താർ മാതമംഗലം സബ് റജിസ്ട്രാർ ഓഫീസിന് സമീപത്തെ പരേതനായ കെ.വി.കൃഷ്ണന്റെ ഭാര്യ പുതിയപുരയിൽ യശോദ (82) അന്തരിച്ചു. മക്കൾ: പ്രകാശൻ (മാടായി ഗ്രാമപ്പഞ്ചായത്ത് ജീവനക്കാരൻ), രാധ, രമണി, രമ, രതി ( സ്റ്റാഫ് നഴ്സ്, ഗവ. മെഡിക്കൽ കോളേജ് പരിയാരം). മരുമക്കൾ: വി.രാധ, ചെറുവത്തൂർ), യു.നാരായണൻ, കൃഷ്ണൻ (നീലേശ്വരം), എം.വി.ഗണേശൻ, വിനോദ് (കുണ്ടയം കൊവ്വൽ).\nസിസ്റ്റർ മേരി റെനെ എ.സി.\nകോഴിക്കോട്: അപ്പസ്തോലിക് കാർമ്ൽ സഭാംഗം സിസ്റ്റർ മേരി റെനെ എ.സി. (89) സെയ്ന്റ്ജോസഫ്സ് കോൺവെന്റിൽ അന്തരിച്ചു. ചങ്ങനാശ്ശേരി ചെറുകര കുടുംബാംഗത്തിലെ പരേതനായ മാത്യു ജോണിന്റെയും റോസ് ചെറിയാന്റെയും മകളാണ്. കോഴിക്കോട് സെയ്ന്റ്ജോസഫ്സ് ആംഗ്ലോ ഇന്ത്യൻ സ്കൂൾ, കണ്ണൂർ സെയ്ന്റ്ട്രീസാസ് ആംഗ്ലോ ഇന്ത്യൻ ഹൈസ്കൂൾ, ടീച്ചർ ട്രെയിനിങ് സ്കൂൾ എന്നിവിടങ്ങളിൽ പ്രധാനാധ്യാപികയായിരുന്നു. പാറ്റ്ന, ജംഷഡ്പുർ, ഷൊർണൂർ, വടകര, ഒറ്റപ്പാലം, പ്രോവിഡൻസ് സ്കൂളുകളിൽ അധ്യാപികയായും പ്രോവിൻഷ്യൽ കൗൺസിലറായും സേവനമനുഷ്ഠിച്ചിട്ടുണ്ട്.\nപൊയിനാച്ചി: ചെമ്മനാട് മച്ചിനടുക്കത്തെ പരേതനായ കല്ലുവളപ്പിൽ അബ്ദുല്ലയുടെ ഭാര്യ സി.എൽ.സൈനബി (72) അന്തരിച്ചു. മക്കൾ: മുസ്തഫ മച്ചിനടുക്കം (മുസ്ലിം ലീഗ് ചെമ്മനാട് പഞ്ചായത്ത് വൈസ് പ്രസിഡൻറ്്), കെ.നൗഷാദ് (ഇൻസ്ട്രക്ടർ, പെരിയ ഗവ. പോളിടെക്നിക്), മുഹമ്മദ് ഫൈസൽ (ദുബായ്), സുഹ്റ, റംല, നസീമ, അനീസ. മരുമക്കൾ: പി.എ.അബൂബക്കർ (ബന്താട്), മുഹമ്മദ് (നായന്മാർമൂല), ഹമീദ് (ആരിക്കാടി), നൂർജഹാൻ, മുഹ്സിന, സഫൂറ, പരേതനായ പി.എം.അബൂബക്കർ (നീർച്ചാൽ). സഹോദരങ്ങൾ: സി.എൽ.അബ്ബാസ്, സുബൈദ, സഫിയ, പരേതനായ സി.എൽ.അബ്ദുല്ല.\nഎടാട്ട്: എടാട്ടെ പരേതനായ പി.പി.ബാലന്റെ ഭാര്യ പി.ശാന്ത (83) അന്തരിച്ചു.\nമക്കൾ: ലളിത (റിട്ട. പ്രഥമാധ്യാപിക, മുസ്ലിം യു.പി. സ്കൂൾ, ഇരിണാവ്), വത്സല, വിജയൻ (എടാട്ട് ഫയർവർക്സ്), സുശീല. മരുമക്കൾ: നാരായണൻ, കരുണാകരൻ, സജിത, പരേതനായ ഗംഗാധരൻ . സഹോദരങ്ങൾ: മോഹനൻ, കൃഷ്ണൻ പരേതരായ മുകുന്ദൻ, അരവിന്ദൻ.\nകൊയിലാണ്ടി: ചേലിയ മീത്തലെ വായാട്ട് ദാമോദരൻ (66) അന്തരിച്ചു. പയ്യന്നൂർ രാമന്തളി ചിദംബരനാഥ് യു. പി. സ്കൂൾ റിട്ട. അധ്യാപകനാണ്. ഭാര്യ: സരോജിനി. മക്കൾ: സുധീഷ്, പ്രബീഷ്, പ്രഭില. മരുമക്കൾ: അഭിലാഷ്, ഭവ്യ (മാഹി). സഹോദരങ്ങൾ: ശിവരാമൻ (കെ.ഡി.സി. ബാങ്ക്), സുരേഷ് ബാബു (സൗദി), ദേവി, മീനാക്ഷി, ലീല.\nഗുരുവായൂര്: തിരുവെങ്കിടം ചീരന് വറുതുണ്ണി (86) അന്തരിച്ചു. ഭാര്യ: റോസ. മക്കള്: ലില്ലി, ഫിലോമിന, ആന്റോ (ബഹ്റൈന്), സ്റ്റെല്ല, ലാന്സന്, സിസ്റ്റര് ഷേര്ളി (സീനായ് ധ്യാനകേന്ദ്രം, ചാലക്കുടി), ഷാനി. മരുമക്കള്: ജോര്ജ്, തോമസ്, ബീന (ബഹ്റൈന്), ജോസഫ്, സീജ, ഡേവിഡ് (ദുബായ്). ഹംസ\nവൈലത്തൂർ: ആദൃശ്ശേരി കാവപ്പുരയിലെ പ്രാണാട്ടിൽ ഹംസ ഹാജി (55) അന്തരിച്ചു. കാവപ്പുര മഹല്ല് ജോയിൻറ് സെക്രട്ടറിയും മഖ്ദൂമിയ്യ ഇസ്ലാമിക് സെന്റർ മദ്രസ, മസ്ജിദ് എന്നിവയുടെ വൈസ് പ്രസിഡന്റുമാണ്. ഭാര്യ: നഫീസ ഇരിങ്ങാവൂർ. മക്കൾ: മുഹമ്മദ്ബഷീർ, നൗഷാദ്, സലീന. മരുമക്കൾ: അബ്ദുൽഗഫൂർ, സലീന, ജസീന.\nപരപ്പനങ്ങാടി: കൊടക്കാട് വെസ്റ്റ് പള്ളിയാളി വെളുത്തേടത്ത് മൊയ്തീൻകോയയുടെ (മാനേജർ, ദില്ലി ദർബാർ ഹോട്ടൽ ചേളാരി) ഭാര്യ വലിയപീടിയേക്കൽ റുഖിയ (45) അന്തരിച്ചു. മക്കൾ: ഫസൽ, ഫാഇസ്, ഫസ്ന, ഫബ്ന. മരുമക്കൾ: ഷബീർ, ജസീൽ.\nതിരൂർ: കോട്ട് മേടമ്മൽ ബാവ ഹാജി (രാജൻ ബാവ-82) അന്തരിച്ചു. മക്കൾ: മുസ്തഫ, നൂർജഹാൻ, ശരീഫ്, ബദറുദ്ദീൻ, മുനീറ, നിസാർ, മുംതാസ്, മുനവ്വർ (മലബാർ ഗോൾഡ്), മുനീർ, മുബഷിറ. മരുമക്കൾ: അബൂബക്കർ (കൊടുവള്ളി), അബു, ഷംസുദ്ദീൻ, അഷ്കർ, വഹീദ, സീനത്ത്, സീനത്ത്, സക്കീന, നാദിറ, സുൽത്താന.\nപരപ്പനങ്ങാടി: പാലത്തിങ്ങൽ വളപ്പിൽ മരക്കാറിന്റെ ഭാര്യ ആമിന (72) അന്തരിച്ചു. മക്കൾ: സുഹറാബി, അബ്ദുൽഖാദർ (ദമാം), സൈതലവി, മുഹമ്മദ് (ജിദ്ദ), റുഖിയ്യ, ആരിഫ. മരുമക്കൾ: റഷീദ്, മുജീബ് (ജിദ്ദ), സൈനബ, സുലൈഖ, ആസ്യ, പരേതനായ ഹംസ.\nതേഞ്ഞിപ്പലം: ഇടിമുഴിക്കൽ നെച്ചിക്കാട്ട് സുബ്രഹ്മണ്യൻ (72) അന്തരിച്ചു.\nഭാര്യ: സരോജിനി. മക്കൾ: സുജിത, സ്മിത, ശോഭ, അഭിലാഷ്.\nമരുമക്കൾ: മോഹനൻ (തിരുവണ്ണൂർ കോട്ടൺ മിൽ), ദിനേഷ്കുമാർ, ജ്യോതിബസു (കെ.എസ്.ആർ.ടി.സി.), ദിവ്യ.\nപൈ ദോശ സ്ഥാപകന് പി. പുരുഷോത്തമ പൈ\nകൊച്ചി: പൈ ദോശ സ്ഥാപകന് പുല്ലേപ്പടി കൃഷ്ണസ്വാമി റോഡില് ചെറുകത്ത് പറമ്പ് പി. പുരുഷോത്തമ പൈ (76) അന്തരിച്ചു. 40 വര്ഷത്തോളം ഹോട്ടല് രംഗത്തെ സജീവ സാന്നിദ്ധ്യമായിരുന്നു. ദോശയില് വ്യത്യസ്തമായ രുചികള് മലയാളികള്ക്കു സമ്മാനിച്ച ഹോട്ടല് വ്യവസായി ആയിരുന്നു. എറണാകുളം ജില്ലയില് പൈ ദോശയുടെ മൂന്ന് ഹോട്ടലുകളുടെ സഹ സ്ഥാപകനായിരുന്നു. നഗരത്തില് പുതിയൊരു ഭക്ഷ്യ സംസ്കാരത്തിനാണ് പുരുഷോത്തമ പൈ തുടക്കം കുറിച്ചത്. രുചികളെ അനുകരിക്കാതെ സ്വന്തമായ രുചികള് കണ്ടെത്താന് പുരുഷോത്തമ പൈ എന്നും ശ്രമിച്ചിരുന്നു. ഭാര്യ : ഗീത പി. പൈ. മക്കള്: പ്രദീപ് പി. പൈ, ദിലീപ് പി. പൈ. മരുമക്കള്: ഗായത്രി പ്രദീപ്, ശ്വേത ദിലീപ്.\nഎം.ജി. കൃഷ്ണന് നായര്\nപഴന്തോട്ടം: പള്ളിക്കരയിലെ ആദ്യകാല വ്യാപാരി പഴന്തോട്ടം മാമ്പഴ വീട്ടില് എം.ജി. കൃഷ്ണന് നായര് (84) അന്തരിച്ചു. ഭാര്യ: പുന്നോര്ക്കോട് തെക്കേപ്പാറ കുടുംബാംഗം സരോജിനിയമ്മ.\nമക്കള്: രമണി, മുരളീധരന് (ബിസിനസ്സ്), ഉണ്ണികൃഷ്ണന് (ബിസിനസ്സ്), രജനി. മരുമക്കള്: ചിദംബരം (റിട്ട. പോസ്റ്റുമാന്), ശ്രീദേവി, കനകലത, സത്യദാസ് (ബിസിനസ്സ്).\nമണ്ണാർക്കാട്: വടക്കുമണ്ണം തേൻമൊഴി നിലയത്തിലെ പരേതനായ സി. സുബ്രഹ്മണ്യന്റെയും രാജേശ്വരിയുടെയും മകൻ എസ്. ജയപ്രകാശ് (തമ്പി-50) അന്തരിച്ചു.\nടൗണിലെ പ്രിയങ്ക ഫാൻസി സ്ഥാപനമുടമയും ലോട്ടറിവ്യാപാരിയുമായിരുന്നു. ചേംബർ ഓഫ് കൊമേഴ്സ് മണ്ണാർക്കാട് യൂണിറ്റ് സെക്രട്ടറി, കിസാൻകോൺഗ്രസ് മണ്ഡലം പ്രസിഡന്റ്, കോൺഗ്രസ് ബൂത്ത് പ്രസിഡന്റ് എന്നീ നിലകളിൽ പ്രവർത്തിച്ചിട്ടുണ്ട്. ഭാര്യ: ജ്യോതി. മകൾ: പ്രിയങ്ക. സഹോദരങ്ങൾ: പരേതനായ രാജശേഖരൻ, കലൈവാണി (ദേവി), പ്രമീളദേവി (തേൻമൊഴി).\nപൊറ്റശ്ശേരി: കാഞ്ഞിരത്തെ ബിന്ദു ജൂവലറി മുൻ ഉടമ ചങ്ങലപ്പടി മാവുണ്ടരി ബാലൻ (72) അന്തരിച്ചു. ഭാര്യ: രമണി. മക്കൾ: ബിന്ദു, ബിജു, ബീന.മരുമക്കൾ: ശ്രീജ, സുന്ദരൻ, പരേതനായ മനോഹരൻ.\nകവിയൂർ: കുന്നക്കാട് പടിഞ്ഞാറേതിൽ എം.ജേക്കബ് (96) അന്തരിച്ചു. ഭാര്യ: പരേതയായ ജോയിസ്.\nമക്കൾ: തങ്കമണി, സൂസമ്മ, പരേതനായ തോമസ് ജേക്കബ് (കെ.എസ്.ആർ.ടി.സി.), ജെയിംസ് (റിട്ട. കെ.എസ്.ആർ.ടി.സി).\nമരുമക്കൾ: അമ്മിണി തോമസ്, വിജയമ്മ ജെയിംസ്, ജോയി ഐസക്, പരേതരായ ജോർജ്, ഡേവിഡ്.\nമണിമല: വെള്ളാവൂർ പഞ്ചായത്തിലെ ആദ്യകാല കമ്യൂണിസ്റ്റ് നേതാവ് കല്ലംമാക്കൽ നാരായണപിള്ള(92) അന്തരിച്ചു.\nവെള്ളാവൂർ പഞ്ചായത്തിലെ കർഷക തൊഴിലാളികളുടെ അവകാശങ്ങൾ സംരക്ഷിക്കുന്നതിന് നേതൃത്വം നൽകുകയും ജന്മിമാരുടെയും പോലീസിന്റെയും ഭീഷണിക്കുമുമ്പിൽ അടിപതറാതെ സമരം ചെയ്യുകയും ചെയ്ത നേതാവായിരുന്നു. കൃഷിക്കാെര സംഘടിപ്പിക്കുന്നതിലും മിച്ചഭൂമി സമരത്തിൽ നേതൃത്വംകൊടുത്ത് അർഹമായ ഭൂമി കൃഷിക്കാർക്ക് നേടിയെടുക്കുന്നതിലും നിർണായകമായ പങ്ക് വഹിച്ചു. സ്വാതന്ത്ര്യസമര പോരാട്ടത്തിലും സജീവമായപങ്ക് വഹിച്ചിട്ടുണ്ട്. അവിഭക്ത കമ്യൂണിസ്റ്റ് പാർട്ടിയുടെ നേതാവ് എന്ന നിലയിലും തുടർന്ന് സി.പി.ഐ.യുടെ വെള്ളാവൂർ ലോക്കൽ സെക്രട്ടറി എന്ന നിലയിലും പ്രവർത്തിച്ചിട്ടുണ്ട്. ഇദ്ദേഹത്തിന്റെ കണ്ണുകൾ കോട്ടയം മെഡിക്കൽ കോളേജ് ആശുപത്രിക്ക് ദാനംചെയ്തു. ഭാര്യ: രാജലക്ഷ്മിയമ്മ. മക്കൾ: സത്യകുമാർ, ജയകുമാർ കോഴിക്കോട്, കലാമണ്ഡലം വിജയകുമാർ ലണ്ടൻ, രാജ്കുമാർ, മോഹൻകുമാർ സൗദി, ലത, ഉഷ വണ്ടൂർ. മരുമക്കൾ: സുധാ സത്യൻ, ശശികല, ബാർബറ വിജയകുമാർ, ഗീത, ശശികുമാർ, രഘു, മിനി.\nവൈപ്പിന്: മൃഗസംരക്ഷണ വകുപ്പ് റിട്ട. ഉദ്യോഗസ്ഥ മാലിപ്പുറം വളപ്പ് കണ്ണന്തറ പരേതനായ ഗംഗാധരന്റെ ഭാര്യ മീനാക്ഷി (80) അന്തരിച്ചു. മക്കള്: അജു (എന്.സി.സി., തൃശ്ശൂര്), ബൈജു (ബിസിനസ്), സിജു (ഡി.പി. വേള്ഡ്, വല്ലാര്പാടം), മരുമക്കള്: മിനി (ജില്ലാ സഹകരണ ബാങ്ക്, ഞാറയ്ക്കല്), സുധ (അധ്യാപിക, അസീസി സ്കൂള്, പെരുമ്പിള്ളി), ജാസ്മിന് (അധ്യാപിക, അസീസി സ്കൂള്, പെരുമ്പിള്ളി).\nഅങ്കമാലി: ചമ്പന്നൂർ കണ്ണമ്പുഴ വീട്ടിൽ കുഞ്ഞുവറീത് (87) അന്തരിച്ചു. ഭാര്യ: മള്ളുശ്ശേരി ഭരണിക്കുളങ്ങര കുടുംബാംഗം അന്നം. മക്കൾ: ആനി (റിട്ട.എസ്.ബി.ഐ.), സിസ്റ്റർ എൽസി (ഹോളി സ്പിരിറ്റ് കോൺവെന്റ്, ഭോപ്പാൽ), മേഴ്സി (കെ.എസ്.എഫ്.ഇ.), ജോയ്സി (യു.എസ്.എ.), മാർട്ടിൻ (പി.ഡി.ഡി.പി.സി.എസ്., കുറ്റിലക്കര). മരുമക്കൾ: ജോണി (റിട്ട.കൊച്ചിൻ ഷിപ്പ് യാർഡ്), തോമസ് (ഇൻഷുറൻസ് സർവേയർ), ജോർജ് (യു.എസ്.എ.), സ്മിത.\nപെരുമ്പഴുതൂര്: മൈലറയ്ക്കല് പുത്തന്വീട്ടില് പരേതനായ ഗംഗാധരന്നായരുടെ ഭാര്യ മാധവി അമ്മ(87) പെരുമ്പഴുതൂര് പറയ്ക്കവിളവീട്ടില് അന്തരിച്ചു. മക്കള്: സുന്ദരേശന്നായര് (കലാകൗമുദി, മുംബൈ), ശശികലാദേവി, രാമചന്ദ്രന്നായര്, വസുമതി അമ്മ, ഗിരിജാകുമാരി (സെക്രട്ടറി, അണ്ടുകോട് സഹകരണ സംഘം), ഹേമലത.\nമരുമക്കള്: ജയശ്രീനായര്, അംബുജാക്ഷന്നായര് (ഷിംഷിവ ഹെല്ത്ത് റിസോര്ട്ട്, ചൊവ്വര), വിജയകുമാരി, ശ്രീപദ്മകുമാര്, ഋഷികേശന്നായര് (വിമുക്തഭടന്), ശശികുമാര്.\nവെഞ്ഞാറമൂട്: വലിയകട്ടയ്ക്കാൽ ചിറവിളവീട്ടിൽ ജി.വിജയൻ(63) അന്തരിച്ചു. ഭാര്യ: പുഷ്പലത. മകൾ: വിജിത പി.വി.(കേരള യൂണിവേഴ്സിറ്റി അസിസ്റ്റന്റ്). മരുമകൻ: ദീപു എച്ച്.എസ്.\nപാരിപ്പള്ളി: ശ്രീസായിനിലയത്തില് പരമേശ്വരന് പിള്ള (66) അന്തരിച്ചു. ഭാര്യ: ചന്ദ്രിക. മക്കള്: സരിത, സജീവ് (പുെണ). മരുമക്കള്: സുരേഷ് ഉണ്ണിത്താന്, ജഗദീശ്വരി (ഗുഡിയ).\nപടിഞ്ഞാറെ കല്ലട: വലിയപാടം തെക്കേ പനമ്പില്വീട്ടില് ഗോപാലന് (80) അന്തരിച്ചു. ഭാര്യ: ചന്ദ്രമതി. മക്കള്: രേണുക, മനോരമ, ശാലിനി (മൃഗസംരക്ഷണ വകുപ്പ്, മുളവന), ശശികല (പി.എച്ച്.സി. പള്ളിക്കല്, തിരുവനന്തപുരം), അമ്പാടി (ജെ.എച്ച്.ഐ. ആര്.എച്ച്.എസ്.വക്കം). മരുമക്കള്: സുധാകരന് (റിട്ട. എ.എസ്.ഐ.), സന്തോഷ് (മുംെെബ), സിനി, പരേതരായ ചന്ദ്രബാബു, സത്യന്.\nകിഴക്കേ കല്ലട: ഉപ്പൂട് അമ്പേലിൽ വീട്ടിൽ ജനാർദ്ദനൻ പിള്ള (86) അന്തരിച്ചു. ഭാര്യ: ദേവകിയമ്മ. മക്കൾ: മോഹനൻ പിള്ള (ഗൾഫ്), മധുസൂദനൻ പിള്ള (എം.എം.എച്ച്.എസ്.എസ്., ഉപ്പൂട്), രവീന്ദ്രൻ പിള്ള (സൗത്ത് ആഫ്രിക്ക), സുരേഷ് കുമാർ, ജലജകുമാരി, അമ്പിളി. മരുമക്കൾ: ശ്രീലത, ചന്ദ്രലേഖ, കലാദേവി, ബിന്ദു, ഗോപാലകൃഷ്ണപിള്ള, അനിൽകുമാർ (ഗൾഫ്).\nവെള്ളായണി: കല്ലിയൂർ ഹരിനിവാസിൽ പി.ദിവാകരൻ നായർ (83-റിട്ട. ഗവ. പോളിടെക്നിക്, വട്ടിയൂർക്കാവ്) അന്തരിച്ചു. ഭാര്യ: സുകുമാരി അമ്മ. മക്കൾ: ഹരികുമാർ ഡി. (സി-ആപ്റ്റ്), അനിൽകുമാർ ഡി., ബിന്ദു എസ്. (മത്സ്യഫെഡ്). മരുമക്കൾ: സുനിത ആർ.ജി. , ലേഖ, രഘുകുമാർ.\nവിഴിഞ്ഞം: കൊച്ചുപള്ളി പറമ്പുപുരയിടം സെൽവം ഹൗസിൽ പരേതനായ നസിയാന്റെ ഭാര്യ കമലമ്മ (84) അന്തരിച്ചു. മക്കൾ: നിർമല ജറോൺ, ലോർദോൻ, തങ്കം, സെൽവം സേതു കുമാർ (മഹിളാ ജനതാദൾ (എസ്) ജില്ലാ സെക്രട്ടറി), നക്ഷത്രം, ജോസ്.\nതിരുവനന്തപുരം: വട്ടപ്പാറ പന്തലക്കോട് തിരുവോണത്തിൽ എൻ.സോമശേഖരൻ നായരുടെ ഭാര്യ ജി.കമലമ്മ (73) അന്തരിച്ചു. മക്കൾ: പ്രസന്നകുമാരി എസ്.കെ. (മാനേജർ, തിരുവനന്തപുരം ജില്ലാ സഹകരണ ബാങ്ക്), ഹരികുമാർ എസ്.കെ. (മാനേജിങ് ഡയറക്ടർ, ലോഗ്ടെക്, ഇൻഫോവെ പ്രൈവറ്റ് ലിമി.), മഞ്ജു എസ്.കെ.\nമരുമക്കൾ: ഡോ. വി.ഹരികുമാർ (റിട്ട. പ്രൊഫ. (കോമേഴ്സ് വിഭാഗം), എം.ജി.കോളേജ്), ശ്രീകല ഹരികുമാർ, എസ്.കൃഷ്ണമൂർത്തി (ഖത്തർ പെട്രോളിയം).\nനേമം: ശാന്തിവിള തെന്നൂർ വിവേകാനന്ദ നഗർ എ.ആർ.എ. എഫ്-180 വിളയിൽ പുത്തൻവീട്ടിൽ ടി.എസ്.വിജയരാഘവൻ (58-ആർ.എം.എസ്., തിരുവനന്തപുരം) അന്തരിച്ചു. ഭാര്യ: കെ.എസ്.സുമ. സഹോദരൻ: ഗിരിജാ വല്ലഭൻ.\nചെന്നൈ: സി.പി.എം. ചെന്നൈ ജില്ലാകമ്മിറ്റി മുന് അംഗവും ജനറല് വര്ക്കേഴ്സ് യൂണിയന് (സി.ഐ.ടി.യു) സ്ഥാപകനേതാവുമായിരുന്ന അന്തരിച്ച സി.പി. ദാമോദരന്റെ ഭാര്യ വി.പി. ലീല (76) ചെന്നൈ കൊരട്ടൂരില് മകന്റെ വീട്ടില് അന്തരിച്ചു. ആലുവാ വേലുപ്പുള്ളി കുടുംബാംഗമാണ്. ഭര്ത്താവ് സി.പി. ദാമോദരന്റെ രാഷ്ട്രീയനിലപാടുകള്ക്കൊപ്പംനിന്ന് പ്രവര്ത്തിച്ചു. വിദ്യാര്ഥിപ്രസ്ഥാനവുമായി ബന്ധപ്പെട്ടു പ്രവര്ത്തിച്ചവര്ക്ക് വീട്ടില് താമസിച്ച് പഠിക്കുന്നതിന് അവസരമൊരുക്കി. വീക്ഷണം പത്രാധിപരും കോണ്ഗ്രസ് നേതാവുമായിരുന്ന സി.പി. ശ്രീധരന് ഭര്ത്തൃസഹോദരനാണ്. മക്കള്: ശോഭ രമേഷ്, സുരേഷ് ബാബു.\nപ്രൊഫ. എ. രാജപ്പൻനായർ\nആലപ്പുഴ: എസ്.ഡി. കോളേജ് കോമേഴ്സ് വിഭാഗം മുൻ മേധാവി കളർകോട് കാർത്തികയിൽ പ്രൊഫ. എ. രാജപ്പൻനായർ (77) അന്തരിച്ചു. കേരള സർവകലാശാലയുടെ ആലപ്പുഴ യു.ഐ.ടി.യുടെ സ്ഥാപക പ്രിൻസിപ്പലും കോ ഓർഡിനേറ്ററുമായിരുന്നു. കോമേഴ്സ് സിലബസ് പരിഷ്കരണ സമിതിയുടെ അധ്യക്ഷന്, എ.കെ.പി.സി.ടി.എ. ജില്ലാ പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്. ഭാര്യ: പരേതയായ ബി. സുശീലാമ്മ (റിട്ട. പ്രൊഫ. ഹിന്ദി വിഭാഗം, എസ്.ഡി. കോളേജ്). മക്കൾ: ഡോ. ആർ. ശ്രീജ (സീനിയർ മെഡിക്കൽ ഓഫീസർ ഗവ. ആയുർവേദ ഡിസ്പെൻസറി, കരുവാറ്റ), ശ്രീജിത്ത് (ബഹ്റൈൻ). മരുമക്കൾ: ഡോ. പി.ഡി. ജയേഷ്കുമാർ (സീനിയർ മെഡിക്കൽ ഓഫീസർ, ഗവ. ആയുർവേദ ഡിസ്പെൻസറി, മണ്ണഞ്ചേരി), ദീപ്തി (പുളിങ്കുന്ന് എൻജിനീയറിങ് കോളേജ്).


അബൂദബിയില് വത്തിക്കാന് എംബസി പ്രവര്‍ത്തനമാരംഭിച്ചു -\nഅബൂദബിയില് വത്തിക്കാന് എംബസി പ്രവര്‍ത്തനമാരംഭിച്ചു\nഅബൂദബി: വത്തിക്കാന് എംബസി അബൂദബിയില് പ്രവര്‍ത്തനമാരംഭിച്ചു. ഫ്രാന്‍സിസ് മാര്‍പാപ്പയുടെ വിശ്വസ്ത അനുയായി ആര്‍ച് ബിഷപ് ഇദ്ഗാര് പെന പാരയാണ് എംബസി ഉദ്ഘാടനം ചെയ്തത്.\nസാംസ്‌കാരിക മന്ത്രി നൂറ ബിന്‍ത് മുഹമ്മദ് അല് കഅബി, മാര്‍പാപ്പ അയച്ച ഉന്നതതല പ്രതിനിധിസംഘത്തില്‍പ്പെട്ട ബിഷപ് പോള് ഹിന്‍ഡര്, സര്‍ക്കാറിന്റെ മുതിര്‍ന്ന ഉദ്യോഗസ്ഥര് എന്നിവര് ചടങ്ങില് സംബന്ധിച്ചു. യു.എ.ഇയും വത്തിക്കാനും തമ്മില് വര്‍ഷങ്ങളായുള്ള മികച്ച ഉഭയകക്ഷി ബന്ധം തെളിയിക്കുന്നതാണ് വത്തിക്കാന് എംബസിയെന്ന് ആര്‍ച് ബിഷപ് വ്യക്തമാക്കി.\n2019 ഫെബ്രുവരി നാലിന് ഫ്രാന്‍സിസ് മാര്‍പാപ്പയും അല് അസ്ഹര് ഗ്രാന്‍ഡ് ഇമാം ഡോ. അഹമ്മദ് അല് തയ്യിബും അബൂദബിയില് വെച്ച് ഒപ്പിട്ട ചരിത്രപരമായ മാനുഷിക സൗഹാര്‍ദരേഖയുടെ മൂന്നാം വാര്‍ഷിക ദിനത്തോടനുബന്ധിച്ചായിരുന്നു എംബസി ഉദ്ഘാടനമെന്നതും ശ്രദ്ധേയമായി.\nവത്തിക്കാന് സംഘം യു.എ.ഇ വിദേശകാര്യ അന്താരാഷ്ട്ര സഹകരണ വകുപ്പ് മന്ത്രി ശൈഖ് അബ്ദുല്ല ബിന് സായിദ് ആല് നഹ്‌യാനുമായി കൂടിക്കാഴ്ച നടത്തി.\nഗൃഹ പരിചരണത്തില് കഴിയുന്ന കോവിഡ് രോഗികള്‍ക്ക് ആരോഗ്യ വിദഗ്ധരുമായി സംവദിക്കാം\nകേരളത്തില് 22,524 പേര്‍ക്ക് കോവിഡ്-19 സ്ഥിരീകരിച്ചു; 14 മരണം; 49,586 പേര് രോഗമുക്തി നേടി


അയോധ്യ കേസ് ഭൂമി തര്‍ക്കം മാത്രമെന്ന് സുപ്രീം കോടതി; മാര്‍ച്ച് 14ന് കേസ് വീണ്ടും പരിഗണിക്കും – Tip of India News\nന്യൂഡല്‍ഹി: അയോധ്യ കേസ് സുപ്രീം കോടതി മാര്‍ച്ച് 14ന് വീണ്ടും പരിഗണിക്കും. 2.77 ഏക്കര് തര്‍ക്ക ഭൂമിയുടെ ഉടമസ്ഥാവകാശം സംബന്ധിച്ച ചില രേഖകളും പരിഭാഷയും കോടതി മുന്‍പാകെ എത്തിക്കേണ്ടതുണ്ട്. ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ചാണ് കേസ് പരിഗണിക്കുന്നത്. ജസ്റ്റിസുമാരായ അശോക് ഭൂഷണ്, എസ്.എ നജീബ് എന്നിവരും ബെഞ്ചിലുണ്ട്. അയോധ്യ കേസ് ഭൂമി തര്‍ക്കം മാത്രമാണെന്ന് സുപ്രീം കോടതി വ്യക്തമാക്കി. കേസിന്റെ മതപരമായ സൂചനകള് പരിഗണിക്കില്ലെന്ന വ്യക്തമായ സന്ദേശമാണ് സുപ്രീം കോടതി നല്‍കിയത്.\nകേസ് സംബന്ധിച്ച ചില രേഖകളുടെ ഇംഗ്ലീഷ് പരിഭാഷ രണ്ടാഴ്ചയ്ക്കകം സമര്‍പ്പിക്കാന് സുപ്രീം കോടതി നിര്‍ദ്ദേശം നല്‍കി. ഹൈക്കോടതി രേഖകളുടെ ഭാഗമായിരുന്ന വീഡിയോ കാസറ്റുകള് കേസിലെ കക്ഷികള്‍ക്ക് കൈമാറാനും സുപ്രീം കോടതി നിര്‍ദ്ദേശം നല്‍കി. പതിറ്റാണ്ടുകള് നീണ്ട അയോധ്യ കേസിന്റെ അന്തിമവാദമാണ് ഇന്ന് ആരംഭിച്ചത്. അയോധ്യ കേസിലെ അലഹാബാദ് ഹൈക്കോടതിയുടെ 2010ലെ വിധിക്കെതിരായ പതിനാലോളം അപ്പീലുകളാണ് സുപ്രീം കോടതി പരിഗണിക്കുന്നത്.\nഅലഹാബാദ് ഹൈക്കോടതിയുടെ മൂന്നംഗ ബെഞ്ചാണ് 2010ല് അയോധ്യ കേസില് വിധി പറഞ്ഞത്. തര്‍ക്ക ഭൂമി മൂന്ന് കക്ഷികള്‍ക്കായി വീതിച്ചു നല്‍കണമെന്നായിരുന്നു ഹൈക്കോടതിയുടെ വിധി. സുന്നി വഖഫ് ബോര്‍ഡ്, നിര്‍മോഹി അഖ്‌ര, രാം ലല്ല എന്നീ കക്ഷികള്‍ക്ക് തുല്യമായി വീതിക്കണമെന്നായിരുന്നു അലഹാബാദ് ഹൈക്കോടതിയുടെ വിധി. ഇതിനെതിരെയാണ് കക്ഷികള് സുപ്രീം കോടതിയെ സമീപിച്ചത്.\nപുതിയ റേഷന് കാര്‍ഡ് ;അപേക്ഷ തികച്ചും സൗജന്യമെന്ന് മന്ത്രി


ഹിമപാതത്തില് നിന്ന് രക്ഷപ്പെടുത്തിയ സൈനികന്റെ നില ഗുരുതരം | Reporter Live\nഹിമപാതത്തില് നിന്ന് രക്ഷപ്പെടുത്തിയ സൈനികന്റെ നില ഗുരുതരം\nBy Web Desk\tFebruary 9, 2016 5:17 pm A+ A-\nദില്ലി: തിങ്കളാഴ്ച്ച രാത്രി അതീവ ഗുരുതാരാവസ്ഥയില് കണ്ടെത്തിയ ലാന്‍സ് നായിക്ക് ഹനുമന്തപ്പയെ ദില്ലിയിലെ ആര്‍ആര് ആശുപത്രിയില് പ്രവേശിപ്പിച്ചിരിക്കുകയാണ്. മഞ്ഞ് പാളികള്‍ക്കിടയില് നിന്നും പുറത്തെടുക്കെമ്പോള് നേരിയ മിടിപ്പ് മാത്രമുണ്ടായിരുന്ന ഹനുമന്തപ്പയുടെ ആരോഗ്യ സ്ഥിതി ഇപ്പോഴും ഗുരുതരമായി തുടരുകയാണ്.\nസിയാച്ചിനിലെ ബേസ് ക്യാമ്പില് നിന്നും വിമാനമാര്‍ഗ്ഗം ദില്ലിയിലെത്തിച്ച സൈനികനെ പ്രധാനമന്ത്രി നേരന്ദ്ര മോദി ആശുപത്രിയില് സന്ദര്‍ശിച്ചു. ഥാപ്പയുടെ രക്തസമ്മര്‍ദ്ദം ക്രമാതീതമായി താഴ്ന്ന നിലയിലാണെന്ന് ഡോക്ടര്‍മാര് പറഞ്ഞു. അബോധാവസ്ഥയിലായ സൈനികന്റെ നാഡിമിടിപ്പും കുറവാണ്. വെന്റിലേറ്ററില് ചികിത്സയില് കഴിയുന്ന അദ്ദേഹത്തെ വിദഗ്ദ്ധ ഡോക്ടര്‍മാരുടെ സംഘം നിരീക്ഷിച്ചു വരികയാണ്.\nഇരുപത്തിയഞ്ച് അടി താഴ്ചയുള്ള കുഴിയില് നിന്നാണ് ഇദ്ദേഹത്തെ സൈന്യം കണ്ടെത്തിയത്. ഹനമന്തപ്പയുടെ കുടുംബവും കര്‍ണാകടകയിലെ ദാര്‍വാഡില് നിന്ന് ദില്ലിയിലേക്ക് തിരിച്ചിട്ടുണ്ട്.\nഫെബ്രുവരി മൂന്നിനുണ്ടായ ഹിമപാതത്തില് കാണാതായ 10 സൈനികരും കൊല്ലപ്പെട്ടിരിക്കാമെന്ന് നേരത്തെ കേന്ദ്ര ആഭ്യന്തരമന്ത്രാലയം വ്യക്തമാക്കിയിരുന്നു.\nഅപകടത്തില് ഇതുവരെ5പേരുടെ മൃതദേഹവും ദൗത്യസംഘം കണ്ടെടുത്തു. അപകടം നടന്ന്6ദിവസത്തിന് ശേഷം ഹനുമന്തപ്പയെ ജീവനോടെ കണ്ടെത്തനായതോടെ രക്ഷാ പ്രവര്‍ത്തകരും ആത്മവിശ്വാസത്തിലാണ്. ഇതോടെ ബാക്കിയുള്ള സൈനികരെയും കണ്ടെത്താനുള്ള ശ്രമം ഊര്‍ജ്ജിതമാക്കിയിട്ടുണ്ട്.\nFeb 9, 2016 5:17 pm\nസിയാച്ചിനില് ഹിമപാതത്തെ തുടര്‍ന്ന് കാണാതായ സൈനികര് മരിച്ചതായി സ്ഥിരീകരിച്ചു\nസിയാച്ചിനില് ഹിമപാതത്തില് കാണാതായ പത്തു സൈനികരെ കണ്ടെത്താനായില്ല


Veekshanam : Progressive Indian National Daily - നിയമങ്ങള്‍ക്ക് ഒഒരാമുഖം-12\nThursday, 20 June 2013\tHomeകേരളംദേശീയംഅന്താരാഷ്‌ട്രംബിസിനസ്സ്‌കായികംലേഖനങ്ങള്‍മുഖപ്രസംഗംസിനിമഅഭിമുഖംകത്തുകള്\tനിയമങ്ങള്‍ക്ക് ഒഒരാമുഖം-12\tകോടതിയലക്ഷ്യ നിയമങ്ങള് ഡി.സുഗതന് ജനാധിപത്യ വ്യവസ്ഥിതിയില് ഗവണ്‍മെന്റ് എന്നാല് ലജിസ്ലേച്ചര്, എക്‌സിക്യൂട്ടീവ്, ജുഡീഷ്യറി എന്നീ മൂന്ന് ഭരണഘടനാ സ്ഥാപനങ്ങള് ചേര്‍ന്നതാണ്. ലജിസ്ലേച്ചര് എന്നാല് പാര്‍ലമെന്റും സംസ്ഥാന നിയമസഭകളും ചേര്‍ന്നത്. ഈ സ്ഥാപനങ്ങള് നിയമങ്ങള് നിര്‍മ്മിക്കുന്നു. ഉദ്യോഗസ്ഥ സംവിധാനമായ എക്‌സിക്യൂട്ടീവ് ഈ നിയമങ്ങള് നടപ്പാക്കും. ജുഡീഷ്യറി അഥവാ രാജ്യത്തെ കോടതികള് ഈ നിയമങ്ങള് പരിശോധിക്കുകയും, വിവക്ഷിക്കുകയും അവയുടെ ഭരണഘടനാ സാധുത ഉറപ്പ് വരുത്തുകയും ചെയ്യുന്നു. ചുരുക്കത്തില് ലജിസ്ലേച്ചര് പാസ്സാക്കി അയക്കുന്ന നിയമങ്ങള് തെറ്റോ ശരിയോ എന്ന് അവസാനവാക്ക് പറയുവാനുളള അധികാരം ജുഡീഷ്യറിക്കാണുള്ളത്. ഗവണ്‍മെന്റിന്റെ ഈ മൂന്ന് ഘടകങ്ങളും പരസ്പര പൂരകങ്ങളുമാണ്. ഈ സ്ഥാപനങ്ങള് യോജിപ്പോടെയുംപരസ്പര ബഹുമാനത്തോടെയും പ്രവര്‍ത്തിക്കുമ്പോള് ജനാധിപത്യം വിജയത്തിലെത്തും. ഭരണഘടനയുടെ 124 മുതല് 147 വരെയുള്ള വകുപ്പുകള് അനുസരിച്ചാണ് സൂപ്രീം കോടതി സ്ഥാപിച്ചിരിക്കുന്നതും അതിന്റെ പ്രവര്‍ത്തനങ്ങള്‍ക്കുള്ള അധികാരാവകാശങ്ങള് നല്‍കിയിട്ടുള്ളതും. അതുപോലെ തന്നെ 214 മുതല് 231 വരെയുള്ള വകുപ്പുകള് അനുസരിച്ചാണ് സംസ്ഥാനങ്ങളിലെ ഹൈക്കോടതികള് സ്ഥാപിച്ചിരിക്കുന്നതും അവയുടെ അവകാശാധികാരങ്ങള് നല്‍കിയിട്ടുള്ളതും. ജഡ്ജിമാരുടെ നിയമനം, അവരുടെ ശമ്പളം, അവരുടെ അധികാരങ്ങള്, അപ്പീല് അധികാരം, റിട്ടുകള് പുറപ്പെടുവിക്കുന്നതിനുള്ള അധികാരം, കോടിതച്ചട്ടങ്ങള് ഉണ്ടാക്കുവാനുള്ള അധികാരം, ഒരു ഹൈക്കോടതിയില് നിന്നും മറ്റൊരു ഹൈക്കോടതിയിലേക്ക് ജഡ്ജിമാരുടെ സ്ഥലംമാറ്റം. ഹൈക്കോടതിക്ക് മറ്റെല്ലാ കോടതികളുടേയും മേല് മേല്‍നോട്ടത്തിനുള്ള അധികാരം കീഴ്ജീവനക്കാരുടേയും, ഉദ്യോഗസ്ഥന്മാരുടേയും ചെലവുകള് തുടങ്ങിയ കാര്യങ്ങള്‍ക്കുള്ള വ്യവസ്ഥകള് മുകളില് സൂചിപ്പിച്ച ഭരണഘടനാ വകുപ്പുകളില് പറഞ്ഞിട്ടുണ്ട്. കീഴ്‌ക്കോടതികളുടെ സ്ഥാപനവും അധികാരവും സംബന്ധിച്ച വ്യവസ്ഥകള് ഭരണഘടനയുടെ 233 മുതല് 237 വരെയുള്ള വകുപ്പുകളില് വിശദമായി പ്രതിപാദിക്കുന്നു. അങ്ങനെ ലജിസ്ലേച്ചറിനേയും, എക്‌സിക്യൂട്ടീവിനേയും പോലെ ജുഡീഷ്യറിയും ഒരു ഭരണഘടനാ സ്ഥാപനമാണ്. അതിപുരാതനകാലം മുതല് ഭാരതീയര് കോടതികള്‍ക്ക് അങ്ങേ അറ്റത്തെ മാന്യതയും ബഹുമാനവും കല്‍പ്പിച്ചിരുന്നു. ശിക്ഷകള് വിധിക്കുന്ന സ്ഥാപനങ്ങള് കോടതികളായിരുന്നതിനാല് കോടതികളോട് ഭയവും ഉണ്ടായിരുന്നു. നിയമങ്ങള് അനുസരിക്കുന്നത് ശിക്ഷയോടുള്ള ഭയംകൊണ്ടാണെന്നത് ലോകതത്വമാണ്. അപ്പോള് നിയമപ്രകാരം ശിക്ഷാ വിധി നല്‍കാന് അധികാരമുള്ള കോടതികളെ ഭയപ്പെടുന്നത് സ്വാഭാവികം മാത്രം. ഈയൊരു പ്രത്യേക പദവി കോടതികള്‍ക്ക് നേരത്തെ മുതല് ഉണ്ടായിരുന്നതിനാല് കോടതിയലക്ഷ്യം കാണിക്കുന്നവര്‍ക്കെതിരെ കര്‍ശനമായ നടപടിക്കുള്ള വ്യവസ്ഥകളും നിയമങ്ങളും രാജ്യത്ത് നേരത്തെ മുതല് നിലവിലുണ്ട്. കോര്‍ട്ടലക്ഷ്യം സംബന്ധിച്ച് പലനിയമങ്ങളും നിലവിലുണ്ട്. ക്രിമിനല് നടപടി നിയമം 1973 അനുസരിച്ചും കോടതിയലക്ഷ്യത്തിന് കേസെടുക്കുവാനും ശിക്ഷിക്കുവാനും വ്യവസ്ഥയുണ്ട്. പ്രസ്തുത നിയമത്തിലെ 345-ാം വകുപ്പ് പ്രകാരം ചില പ്രത്യക സാഹചര്യങ്ങളില് കോടതിയലക്ഷ്യത്തിന് കേസെടുത്ത് ശിക്ഷിക്കാമെന്ന് പറഞ്ഞിട്ടുണ്ട്. ഇന്ത്യന് ശിക്ഷാനിയമത്തിലെ 175, 178, 180, 228 എന്നീ വകുപ്പുകള് പ്രകാരമുള്ള കുറ്റം ചെയ്യുന്നവരെയാണ് ക്രിമിനല് നടപടി നിയമം 345-ാം വകുപ്പ് പ്രകാരം കോടതിയലക്ഷ്യ നടപടിക്ക് വിധേയമാക്കാന് കഴിയുന്നത്. കോടതിയലക്ഷ്യം സംബന്ധിച്ചുള്ള സമഗ്രമായ നിയമം 1971 ലെ കോടതിയലക്ഷ്യ നിയമമാണ് (The contempt of Court Act, 1971)ഇന്ത്യന് പാര്‍ലമെന്റ് പാസ്സാക്കിയ ഈ നിയമം ഈ വിഷയത്തില് നിലവിലുള്ള എല്ലാ നിയമങ്ങള്‍ക്കും വ്യവസ്ഥകള്‍ക്കും പുറമേയാണ് (in addition to any other law relating to contempt of court) നിലവിലുണ്ടായിരുന്ന 1952 ലെ കോടതിയലക്ഷ്യ നിയമത്തിന് പകരമായിട്ടാണ് ഈ നിയമം പാസ്സാക്കിയിട്ടുള്ളത്. 24 വകുപ്പുകള് മാത്രമുള്ള ഒരു ചെറിയ നിയമമാണിത്. ഈ നിയമത്തിലെ രണ്ടാംവകുപ്പില് കോടതിയലക്ഷ്യം എന്നാല് എന്ത് എന്ന് നിര്‍വചിച്ചിട്ടുണ്ട്. കോടതിയലക്ഷ്യം എന്നാല് സിവിലും ക്രിമിനലുമായ കോടതിയലക്ഷ്യം എന്നര്‍ത്ഥമാക്കിയിരിക്കുന്നു. സിവില് കോടതിയലക്ഷ്യം എന്നാല്, ഏതെങ്കിലും കോടതിവിധി, കല്‍പ്പന, നിര്‍ദ്ദേശം, റിട്ട് അല്ലെങ്കില് കോടതിയുടെ മറ്റേതെങ്കിലും നടപടി ബോധപൂര്‍വ്വം അനുസരിക്കാതിരിക്കുക, കോടതിക്ക് നല്‍കിയ ഏതെങ്കിലും ഉറപ്പ് ലംഘിക്കുക എന്നിവയാണ്.ക്രിമിനല് കോടതിയലക്ഷ്യം എന്നാല് കോടതിയുടെ പദവിയ്ക്കും അന്തസ്സിനും ഇടിവുതട്ടുന്ന തരത്തിലോ, കോടതി നടപടിയ്ക്ക് തടസ്സം സൃഷ്ടിക്കുന്ന തരത്തിലോ, മറ്റേതെങ്കിലും വിധത്തില് നീതിനിര്‍വ്വഹണം തടസ്സപ്പെടുത്തുന്ന തരത്തിലോ ആയ ഏതെങ്കിലും സംഗതി അച്ചടിയിലൂടെയോ, ആംഗ്യത്തിലൂടെയോ, വാക്കുകളിലൂടെയോ, പ്രസിദ്ധീകരിക്കുക വഴിയോ, മറ്റേതെങ്കിലും പ്രവര്‍ത്തി വഴിയോ ചെയ്യുക എന്നുള്ളതാണ്. ഈ കുറ്റം തെളിഞ്ഞാല് പരമാവധി ആറുമാസം വെറും തടവും അല്ലെങ്കില് രണ്ടായിരം രൂപ പിഴയോ രണ്ടും കൂടിയോ ശിക്ഷിക്കാവുന്നതാണ്. എന്നാല് പ്രതി കോടതിയോട് മാപ്പപേക്ഷിക്കുകയാണെങ്കില് ശിക്ഷ ഇളവ് ചെയ്യുന്നതിനോ അല്ലെങ്കില് ശിക്ഷയില് നിന്ന് ഒഴിവാക്കി വെറുതേ വിടുന്നതിനോ കോടതിക്ക് വിവേചനാധികാരം നല്‍കിയിട്ടുണ്ട്. പ്രതി ആത്മാര്‍ത്ഥമായും ഉത്തമവിശ്വാസത്തോടെയുമാണ് ക്ഷമായാചനം നടത്തിയതെന്ന് കോടതിക്ക് ഇക്കാര്യത്തില് ബോധ്യമാകേണ്ടതുണ്ടെന്നും ശിക്ഷയെക്കുറിച്ച് പറയുന്ന 12-ാം വകുപ്പില് പറഞ്ഞിട്ടുണ്ട്. ഒരു സാഹചര്യത്തിലും ഒരു കോടതിയും മുകളില് പറഞ്ഞിട്ടുള്ള ശിക്ഷയേക്കാള് കൂടിയ ഒരു ശിക്ഷ കോടതിയലക്ഷ്യത്തിന് നല്‍കാന് പാടില്ലെന്ന് വ്യവസ്ഥയുണ്ട്. സിവില് കോടതിയലക്ഷ്യ കേസുകളില് പ്രതി കുറ്റക്കാരനാണെന്ന് കണ്ടാല് പിഴശിക്ഷ പോരെന്ന് കോടതിക്ക് തോന്നിയാല് ആറുമാസത്തില് കവിയാത്ത വെറും തടവിന് ശിക്ഷിക്കാം. എന്നാല് അത്തരം സന്ദര്‍ഭങ്ങളില് പ്രതിയെ സിവില് ജയിലിലയക്കണമെന്നും നിഷ്‌കര്‍ഷിച്ചിട്ടുണ്ട്. സിവില് കോടതിയലക്ഷ്യ നടപടികളില് കമ്പനികള് പ്രതിയാകേണ്ടിവരുമ്പോള് സ്വീകരിക്കേണ്ട നടപടി ക്രമങ്ങളും നിയമത്തില് വ്യക്തമായി പറഞ്ഞിട്ടുണ്ട്. ചില നടപടികളെ കോടതിയലക്ഷ്യത്തില് നിന്നും ഒഴിവാക്കിയിട്ടുണ്ട്. അവ3മുതല്9വരെയുള്ള വകുപ്പുകളില് പറഞ്ഞിരിക്കുന്നു. താന് ചെയ്യുന്നത് തെറ്റാണെന്നറിയാതെ ഉത്തമവിശ്വാസത്തോടെ ഒരാള് ചെയ്യുന്ന ഒരു പ്രസിദ്ധീകരിക്കലോ, വിതരണമോ കോടതിയലക്ഷ്യത്തിന്റെ ഗണത്തില് വരില്ലാ എന്ന് 3-ാം വകുപ്പ് പറയുന്നു. കോടതി നടപടികളുടെ യഥാര്‍ത്ഥമായ റിപ്പോര്‍ട്ട്, അത് നിയന്ത്രിച്ചിട്ടില്ലെങ്കില്, പ്രസിദ്ധീകരിക്കുന്നതും കുറ്റകരമല്ലെന്ന് 4-ാം വകുപ്പ് പറയുന്നുണ്ട്. ഒരു കേസിന്റെ വിചാരണയെക്കുറിച്ചോ, വിധിയെക്കുറിച്ചോ ന്യായമായ ഒരു വിമര്‍ശനം നടത്തുന്നതും കോടതിയലക്ഷ്യമാകില്ല എന്ന് 5-ാം വകുപ്പ് പറയുന്നു. ഒരു കീഴ്‌ക്കോടതി ജഡ്ജിക്കെതിരെ ഒരാള് ഉത്തമവിശ്വാസത്തോടെ മേല്‍ക്കോടതിക്ക് മുമ്പാകെ നടത്തുന്ന ഏതെങ്കിലും പരമാര്‍ശങ്ങള് കോടതിയലക്ഷ്യത്തിന്റെ പരിധിയില് വരുന്നില്ലെന്നും ആറാം വകുപ്പില് പറയുന്നു. ഒരു ചേംബറിനുള്ളില് വെച്ച് നടക്കുന്ന ഒരു കോടതി വിചാരണയുടേയോ, രഹസ്യവിചാരണയുടേയോ സത്യസന്ധവും യഥാര്‍ത്ഥവുമായ ഒരു റിപ്പോര്‍ട്ട് പ്രസിദ്ധീകരിക്കുന്നതും കോടതിയലക്ഷ്യ നിയമപ്രകാരം കുറ്റമല്ലെന്ന് ഏഴാം വകുപ്പില് പറയുന്നുണ്ട്. (തുടരും)\t< മുന് പേജ്


LDF | Life Glint | The Clarity Portal\nകോട്ടയം നഗരസഭയില് യു.ഡി.എഫിന് ഭരണം നഷ്ടമായി. എല്.ഡി.എഫിന്റെ അവിശ്വാസ പ്രമേയത്തെ 29 അംഗങ്ങള് അനുകൂലിച്ചതോടെയാണ് യു.ഡി.എഫിന്റെ ഭരണം നഷ്ടമായത്. ബി.ജെ.പി പിന്തുണയോടെയാണ് എല്.ഡി.എഫ്...........\nRead more about എല്.ഡി.എഫിന്റെ അവിശ്വാസ പ്രമേയത്തിന് ബി.ജെ.പി പിന്തുണ; കോട്ടയത്ത് യു.ഡി.എഫിന് ഭരണ നഷ്ടം\nചരിത്രം വഴി മാറുന്നു; വെറും ഇടതു തരംഗമല്ല ഇത് പിണറായി തരംഗം\nപുതിയൊരു ചരിത്രത്തിലേക്കാണ് മുഖ്യമന്ത്രി പിണറായി വിജയന് നടന്നു കയറുന്നത്. സംസ്ഥാനത്തിന്റെ രാഷ്ട്രീയ ചരിത്രത്തില് സുവര്‍ണ്ണ ലിപികളില് രേഖപ്പെടുത്തുന്ന വിജയമാണ് ഇന്ന് രാഷ്ട്രീയ കേരളം കണ്ടത്. ഇ.എം.എസിനോ നായനാര്‍ക്കോ വി.എസ് അച്യുതാനന്ദനോ...........\nRead more about ചരിത്രം വഴി മാറുന്നു; വെറും ഇടതു തരംഗമല്ല ഇത് പിണറായി തരംഗം\nരണ്ടാമതും ആഞ്ഞുവീശി ഇടതുതരംഗം; യു.ഡി.എഫിന് അടിപതറുന്നു\nഎക്സിറ്റ് പോളുകളെയും പ്രീപോള് പോസ്റ്റ് പോള് സര്‍വ്വേകളെയും ശരിവെച്ചുകൊണ്ട് കേരളത്തില് ഇടതു തരംഗം ആഞ്ഞടിക്കുന്നു എന്ന ഉറച്ച സൂചനകളാണ് ലഭിക്കുന്നത്. പതിനാല് ജില്ലകളിലെയും ഫല സൂചനകള് പുറത്ത് വരുമ്പോള് ഇടതുപക്ഷ ജനാധിപത്യ മുന്നണി...........\nRead more about രണ്ടാമതും ആഞ്ഞുവീശി ഇടതുതരംഗം; യു.ഡി.എഫിന് അടിപതറുന്നു\nആദ്യ ജയം എല്.ഡി.എഫിന്; പേരാമ്പ്രയില് ടിപി രാമകൃഷ്ണന് ജയിച്ചു\nനിയമസഭാ തിരഞ്ഞെടുപ്പിലെ ആദ്യ ജയം എല്.ഡി.എഫിന്. കോഴിക്കോട് ജില്ലയിലെ പേരാമ്പ്ര മണ്ഡലത്തില് എല്.ഡി.എഫ് സ്ഥാനാര്‍ത്ഥി ടി.പി രാമകൃഷ്ണന് വിജയിച്ചു. 6173 വോട്ടിന്റെ ഭൂരിപക്ഷത്തിനാണ് സി.പി.എം മുന് ജില്ലാ സെക്രട്ടറി കൂടിയായ ടിപി രാമകൃഷ്ണന് യുഡിഎഫ് സ്ഥാനാര്‍ത്ഥി സി എച്ച്............\nRead more about ആദ്യ ജയം എല്.ഡി.എഫിന്; പേരാമ്പ്രയില് ടിപി രാമകൃഷ്ണന് ജയിച്ചു\nതിരഞ്ഞെടുപ്പ് കളം നിറഞ്ഞ് ശബരിമല; കരുതലോടെ സി.പി.എം\nസംസ്ഥാനത്ത് നിയമസഭാ തിരഞ്ഞെടുപ്പ് പ്രചാരണം അവസാന ഘട്ടത്തിലെത്തി നില്‍ക്കെ ശബരിമല സജീവ ചര്‍ച്ചയായി മാറുകയാണ്. ശബരിമല തിരഞ്ഞെടുപ്പിന്റെ പ്രധാന വിഷയങ്ങളില് ഒന്നാണെന്നാണ് യു.ഡി.എഫിന്റെ നിലപാട്. കേരളത്തില് അധികാരത്തിലെത്തിയാല്..........\nRead more about തിരഞ്ഞെടുപ്പ് കളം നിറഞ്ഞ് ശബരിമല; കരുതലോടെ സി.പി.എം\nകെ.പി.സി.സി സെക്രട്ടറി എം.എസ് വിശ്വനാഥന് കോണ്‍ഗ്രസില് നിന്ന് രാജിവെച്ചു; ഇടത് സ്ഥാനാര്‍ത്ഥിയാകും?\nവയനാട്ടിലെ കോണ്‍ഗ്രസില് വീണ്ടും രാജി. കെ.പി.സി.സി. സെക്രട്ടറിയും സുല്‍ത്താന് ബത്തേരി നഗരസഭാ കൗണ്‍സിലറുമായ എം.എസ്. വിശ്വനാഥന് ആണ് കോണ്‍ഗ്രസില് നിന്ന് രാജിവെച്ചത്. കല്‍പ്പറ്റ പ്രസ്‌ക്ലബ്ബില് നടന്ന വാര്‍ത്താസമ്മേളനത്തിലാണ് അദ്ദേഹം............\nRead more about കെ.പി.സി.സി സെക്രട്ടറി എം.എസ് വിശ്വനാഥന് കോണ്‍ഗ്രസില് നിന്ന് രാജിവെച്ചു; ഇടത് സ്ഥാനാര്‍ത്ഥിയാകും?\nഇടതുപക്ഷ സര്‍ക്കാരിന്റെ തുടര്‍ഭരണ സാധ്യതയ്ക്ക് മങ്ങലേല്‍ക്കുന്നു\nവരാന് പോകുന്ന നിയമസഭാ തിരഞ്ഞെടുപ്പില് ഇടതുപക്ഷ ജനാധിപത്യ മുന്നണിയും ഐക്യജനാധിപത്യ മുന്നണിയും ഒരേ ഭീഷണി നേരിടുന്നു. ഐക്യജനാധിപത്യ മുന്നണി അടുപ്പിച്ച് രണ്ട് തവണ അധികാരത്തില് നിന്ന് മാറി നിന്നിരുന്നു. പിന്നീട് ആ മുന്നണിയുടെയും അതിന് നേതൃത്വം നല്‍കുന്ന കോണ്‍ഗ്രസിന്റെയും..........\nRead more about ഇടതുപക്ഷ സര്‍ക്കാരിന്റെ തുടര്‍ഭരണ സാധ്യതയ്ക്ക് മങ്ങലേല്‍ക്കുന്നു\nഒടുവില് മാണി സി കാപ്പന് എല്.ഡി.എഫ് വിട്ടു, ഇനി യു.ഡി.എഫിനൊപ്പം\nഎന്.സി.പി മുന്നണി മാറ്റവുമായി സംബന്ധിച്ച് ഒരുപാട് നാളുകളായി നിലനിന്നിരുന്ന ചര്‍ച്ചകള്‍ക്ക് അവസാനം ആയിരിക്കുന്നു. മാണി സി കാപ്പന് എം.എല്.എ എല്.ഡി.എഫ് വിട്ടു. യു.ഡി.എഫില് ഘടകകക്ഷിയാകുമെന്നും എന്.സി.പി കേന്ദ്രനേതൃത്വം വൈകിട്ട് തീരുമാനം..........\nRead more about ഒടുവില് മാണി സി കാപ്പന് എല്.ഡി.എഫ് വിട്ടു, ഇനി യു.ഡി.എഫിനൊപ്പം\nശബരിമലയില് കരുതലോടെ സി.പി.എം\nശബരിമല വിഷയം പ്രചാരണായുധമാക്കി മാറ്റിയിരിക്കുകയാണ് യു.ഡി.എഫ്. ഇതോടെ ഇതുസംബന്ധിച്ച പ്രതികരണങ്ങള് കരുതലോടെ ആക്കിയിരിക്കുകയാണ് സി.പി.എം. നിയമസഭാ തിരഞ്ഞെടുപ്പില് ശബരിമല വിഷയം യു.ഡി.എഫ് ഉന്നയിച്ചത്..........\nRead more about ശബരിമലയില് കരുതലോടെ സി.പി.എം\nശബരിമല വിടാതെ കോണ്‍ഗ്രസ്\nശബരിമല വിഷയം വിടാതെ കോണ്‍ഗ്രസ്. മുന് മുഖ്യമന്ത്രി ഉമ്മന്‍ചാണ്ടി ഉയര്‍ത്തിയ ശബരിമല വിഷയം കോണ്‍ഗ്രസ് വീണ്ടും സജീവമാക്കുകയാണ്. യു.ഡി.എഫ് അധികാരത്തിലെത്തിയാല് ശബരിമലയിലെ വിശ്വാസികളുടെ വിശ്വാസം സംരക്ഷിക്കാന് നിയമനിര്‍മ്മാണം നടത്തുമെന്ന് പ്രതിപക്ഷ നേതാവ്............\nRead more about ശബരിമല വിടാതെ കോണ്‍ഗ്രസ്


അതിമനോഹരമായ ലീഫ് ആര്‍ട്ടിൻറെ ചിത്രം പങ്കുവെച്ച് കുഞ്ചാക്കോ ബോബൻ! - metromatinee.com Lifestyle Entertainment & Sports\nമലയാള സിനിമയിലെണ്ണത്തെയും ചോക്ലേറ്റ് ഹീറോ എന്ന പട്ടം ഈ കുഞ്ചാക്കോ ബോബന് എന്നും സ്വന്തമാണ്.താരം തെണ്ണൂറുകളിൽ മലയാളക്കര ഒന്നടങ്കം ഇളക്കി മറച്ചിരുന്നു.ആ സമയത്ത് ഏറെ ആരാധികമാരും ആരാധകരും ഉണ്ടായിരുന്നത് ഈ താരത്തിനാണ് അന്ന് ഉണ്ടാക്കിയ ഓളം ചെറുതൊന്നുമല്ല.ഇന്നും താരത്തിന് അതെ രീതിയിൽ ഇന്നും ആരാധകർ ഉണ്ടെന്നതിനുള്ള തെളിവാണ് ഇപ്പോൾ സോഷ്യൽ മീഡിയയിലുള്ളത്.കുഞ്ഞാക്കാൻ ബോബൻ ഓളം ഇന്നുമുണ്ട് എന്ന് കാണിച്ചിരിക്കുകയാണ് കുഞ്ചാക്കോ ബോബൻ.\nലീഫ് ആര്‍ട്ടിലൂടെ ചാക്കോച്ചന്റെ മുഖം ഒരു ആരാധകന് വരച്ച് കൊടുത്തിരിക്കുകയാണ്. മനു ചാക്കോച്ചന് എന്ന ആരാധകനാണ് ചാക്കോച്ചന് വേണ്ടി വ്യത്യസ്തമായൊരു സമ്മാനം കൊടുത്തിരിക്കുന്നത്. ഒരു ഇലയില് കുഞ്ചാക്കോ ബോബന്റെ ചിത്രം മുറിച്ചെടുക്കുന്നതിന്റെ വീഡിയോയും താരം ഇന്‍സ്റ്റാഗ്രാമിലൂടെ പങ്കുവെച്ചിരിക്കുകയാണ്.\nകുഞ്ചാക്കോ ബോബനെ സംബന്ധിച്ചിടത്തോളം ഈ വര്‍ഷം ഭാഗ്യങ്ങള് നിറഞ്ഞൊരു വര്‍ഷമാണ്. പതിനാല് വര്‍ഷത്തെ കാത്തിരിപ്പിനൊടുവില് കുഞ്ചാക്കോ ബോബനും ഭാര്യ പ്രിയയ്ക്കും ഒരു കുഞ്ഞ് ജനിക്കുന്നത് ഇക്കൊല്ലമായിരുന്നു. ഇസഹാക്ക് ബോബന് കുഞ്ചാക്കോ എന്ന് പേരിട്ടിരിക്കുന്ന താരപുത്രന് ഇന്ന് സോഷ്യല് മീഡിയയുടെ പ്രിയപ്പെട്ടവരില് ഒരാളാണ്. ഇസയെ കുറിച്ചുള്ള വാര്‍ത്തകള് അതിവേഗമാണ് തരംഗമായി മാറാറുള്ളത്.


16 കാരിയെ ബലാത്സംഗം ചെയ്ത കേസ്; ആള്‍ദൈവം ആശാറാം ബാപ്പു കുറ്റക്കാര...\nMuhammed Salavudheen | Wednesday, April 25, 2018 11:16 AM IST\nപതിനാറുകാരിയെ ബലാത്സംഗം ചെയ്ത കേസില് സ്വയം പ്രഖ്യാപിത ആള്‍ദൈവം അശാറാം ബാപ്പുവടക്കം നാലു പ്രതികളും കുറ്റക്കക്കാർ. അഞ്ച് വര്‍ഷം മുമ്പ് 2013 ഓഗ്‌സറ്റ് 15നായിരുന്നു പെണ്‍കുട്ടി പീഡനം നേരിട്ടത്. അഞ്ച് വര്‍ഷത്തെ നിയമ പോരാട്ടത്തിനൊടുവിലാണ് അശാറാം കുറ്റക്കാരനാണെന്ന വിധി വരുന്നത്.\nമധ്യപ്രദേശിലെ ആശ്രമത്തില് താമസിച്ച് പഠിക്കുകയായിരുന്ന പെണ്‍കുട്ടിയെ പഠനത്തില് ഒഴപ്പിയെന്നും ഭൂതബാധയുണ്ടെന്നും പറഞ്ഞാണ് ജോഥ്പൂരിലെ ആശ്രമത്തിലേക്ക് വിളിച്ച് വരുത്തിയത്. ആശാറാം ബാപ്പുവിന്റെ അനുയായികളായ നാല് പേരും കേസില് പ്രതികളാണ്. പോക്‌സോ വകുപ്പുകളില് ഉള്‍പ്പടെയാണ് ആശാറാം ബാപ്പുവിനെതിരെ പൊലീസ് കേസ് ചുമത്തിയിരിക്കുന്നത്. പ്രധാനസാക്ഷികളായ മൂന്ന് പേര് ദുരൂഹസാഹചര്യത്തില് കൊല്ലപ്പെട്ടിരുന്നു. അഞ്ച് വര്‍ഷമായി ജുഡീഷ്യല് കസ്റ്റഡിയിലാണ് പ്രതികള്.\nകേസില് വിധി പറയുന്ന സാഹചര്യത്തില് രാജസ്ഥാന് ഹൈക്കോടതിയുടെ നിര്‍ദ്ദേശപ്രകാരം സെന്‍ട്രല് ജയില് പരിസരത്തും ജോധ്പൂരിലെ വിചാരണ കോടതി പരിസരത്തും നിരോധനാജ്ഞ ഏര്‍പ്പെടുത്തിയിട്ടുണ്ട്. അക്രമ സാധ്യത കണക്കിലെടുത്ത് നാനൂറോളം പേരെ പൊലീസ് കരുതല് കസ്റ്റഡിയിലെടുത്തു. നഗരത്തിലെ ആശാറാമിന്റെ ആശ്രമത്തില് നിന്നും അനുയായികളെ പൊലീസ് ഒഴിപ്പിച്ചു.\nകോടതി പരിസത്തേക്ക് മാധ്യമങ്ങള്‍ക്ക് പ്രവേശനമില്ല. അഞ്ച് കൂടുതല് ആളുകള് കൂട്ടം ചേരുന്നതിനും ജോഥ്പൂരില് നിരോധനമുണ്ട്.